
Metereologisk Institut havde forudsagt det. Der var et 
Minimum, som truende bevægede sig ned mod os, 
og Isobarerne havde en afgjort kritisk Retning. Man maatte 
altsaa være belavet paa allehaande. 

Der var ingen, der brød sig en SmuHe om det eller be- 
lavede sig paa nogetsomhelst. Større Betydning fik det, at 
Smedens Kone i Nedergade havde det saadan i sin Skulder, 
som hun havde haft det før den skrækkelige Snestorm i 58. 
Det fik i det mindste Smeden til at tænke paa, om han mu- 
lig skulde lade være at tage paa Landet og se paa den 
Hest, som Husmanden fra Vaarup havde løjet saa meget 
sammen om. 

Baade Instituttet og Smedens Kone fik Ret. Der kom 
virkelig noget. Mange Mennesker, der sad ved Lampen i 
deres stille Stue, hørte pludselig, at det hylede svagt i 
Kakkelovnen. En jævn, enstonig Hylen, der kun en Gang 
imellem samlede sig sammen til en lidt stærkere Klagelyd. 
Naar de da havde overvundet Mageligheden og faaet sig selv 
paa Benene og Gardinet trukket op, saa de ved Gadelygtens 
Skin, at der ovre paa det modsatte Fortov laa en ganske 

tynd Bræmme Sne. Havde de Taalmodighed til at vente 
et Øjeblik, saa de dernæst, at der langs ad Gaden kom en 
bueformet Sky af fin, let Sne, der drejede ind mod For- 
tovet, hvirvlede et Øjeblik og forsvandt. ,,Det fyger", sagde 
de, og saa lod de Gardinet gaa ned mellem denne Kends- 
gerning og den Bog eller Strikkestrømpe, den Passiar eller 
de grublende Tanker, der ventede paa dem henne ved 
Lampen. 

Uden for Byen var der intet Gardin, der kunde gaa ned 
for Virkeligheden. Man fik tage den, som den var, og den 
var en Snestorm, der arbejdede sig op til . et stærkere og 
stærkere Raseri, som Nattens Timer gik. Den susede hen ad 
de frosne og stenede Landeveje og overtrak dem med en 
fin Glassur, den kastede sig op over de knoldede Marker paa 
Bakkerne og forsynede hver lille Knold med en Antydning 
af en Drive. Og naar den til sidst aandeløs havde faaet 
Sneen jaget hen i en Krog, hvor den ikke kunde komme 
videre, lagde den sig et Øjeblik og pustede, og det blev 
pludselig saa stille, som om der ikke var Storm til i Verden. 

Naturligvis gjorde den ogsaa Optøjer, men i Begyndel- 
sen, da der var megen Vind og kun lidt Sne, var disse dog 
af en mere godmodig Art. Det var en tilgivelig Kaadhed, 
at den splittede en ældre Skorsten ad, som dog ikke duede 
til noget mere, og at den opgjorde et gammelt Regnskab med 
en Telegrafpæl, der i mange Aar havde vist en drilagtig Ud- 
holdenhed paa en udsat Post. Men længere ud paa Natten 
blev Løjerne mere ondartede. Da Snemasserne voksede, var 
det, som om Stormen begyndte at forstaa sin egen Magt. 

— ,,Hvad skal vi finde paa!** hylede den til Snefnuggene, 

— ,,8kal vi sne Byen inde som i Forfjor, da de maatte 
krybe ud gennem Tagvinduerne! Skal vi ødelægge alle de 



lange Taletraade, saa at Byen bliver som en i Verdens- 
havet! Skal vi knække alle de unge Træer i Plantagen, 
rive Spiret af Valgmenighedskirken — 

, , Skal vi standse Morgentoget ! !" 

Det var en Idé! — Ikke just nogen ny Idé, eftersom 
det omtalte Morgentog, der i og for sig var noget sløvt af 
sig, særdeles ofte var falden i Staver foran en Snedrive. 
Men det var en Spøg, der ikke tabte i Værdi ved Gentagelse. 
Der var Eacehad mellem det sorte, tunge Jern og den lette, 
hvide Sne, og det var saa fristende for alle de smaa Fnug at 
vise den Magt, de havde gennem deres Fagforening. 

Og saa var der saadan et dejligt Sted at udføre Idéen 
paa. Der var en Stigning, som Toget kun tungt kunde 
komme over, og der var en Gennemskæring, som Sneen 
kunde pakke sig sammen i. Den første lille Bræmme langs 
Skinnens Kant blev hurtig til en Drive. — ,,Mere endnu!" 
raabte Stormen og dyngede paa, ,,han kunde slippe fra os, 
— mere endnu ! Hold fast sammen, lad Jer ikke rokke ! Luk 
til, saa at de ikke kan faa ham gravet ud inden Aften. 
Skynd Jer, vi har kun en halv Time endnu !" 

Da den halve Time var forbi, laa der en Vold, der 
ikke vilde have veget for en Kæmpesneplov. Og da Ar- 
bejdet var færdigt, begyndte Stormen at lægge sig, træt af 
Nattens mangfoldige Oplevelser. 

— ..Jeg vilde dog gerne se hans Forskrækkelse, før jeg 
døser hen", hviskede den. Han narrer os dog vel ikke og 
sidder fast allerede et Stykke Syd paa. — Om en Time er 
det Dag. — Nej, nu hører jeg ham pruste, og der kommer 
hans store, gloende Øje! — 



,, Morgentoget" var i det hele taget ikke noget Luksus- 

tog, men i Togets siuste Kupé stod det dog ynkeligst til. 
Der var bitterlig koldt, og den maaneskinsly sende Genstand, 
der under en fordringsfuld Trampen var bleven stukket ned 
gennem Loftet for mange Timer siden, sang paa sit sidste 
Vers. Passagererne havde søgt Trøst i Drømmenes Land. 
En ung Mand sov trygt med en Kuffert under Hovedet og 
en Plaid over sig paa den ene Bænk. I et Hjørne sov en 
høj, gammel Mand i en saa vanvittig foroverkrummet Stil- 
ling, at han ikke i vaagen Tilstand kunde have udholdt den 
i et halvt Minut, og midt paa samme Bænk bredte der 
sig noget uhyre omfangsrigt, gemt inde i en mægtig Eejse- 
pels og afsluttet foroven med et Lukke, der Hgnede en 
Skindhue med mange Alen Uldtørklæder udenom. 

Vognens Støden og Knagen, der længe havde været den 
eneste Lyd, var i jævnt Aftagende, og til sidst blev der den 
fuldstændigste Stilhed. 

En klagende, kvindelig Stemme sagde inde fra Pel- 
sens Dyb : 

,, Hvorfor holder vi saa længe ved Kalvestrup?" 

,,Det er ikke Kalvestrup," kom der et brummende Svar 
— ogsaa inde fra Pelsen. 

,,Jo, det er Kalvestrup", lød det irriteret, ,,naar jeg 
bare kunde begribe, hvorfor vi ikke kommer af Sted igen." 

,,Maaske skal vi krydse". 

Og denne Krydsningshypotese, der altid virker beroli- 
gende paa utaalmodige rejsende, bragte ogsaa her en fore- 
løbig Tilfredshed. 

— Den gamle Mand var vaagnet og rettede Ryggen. 
Han famlede ved Brystlommen, fik en fedtet Rejseliste 
trukket frem og forsøgte ved Maaneskinsbelysningen at finde 
noget om Kalvestrup. Der var ikke i Løbet af Natten 

bleven nævnt noget Stationsnavn, uden at Haanden havde 
været i Brystlommen for at søge en kummerlig Trøst for 
den langsommelige Kørsel i den Kendsgerning, at man al- 
drig var, hvor man skulde være paa.det angivne Klokkeslet. 

Der faldt atter Eo over Sindene i nogle Minutter. Lam- 
pen gik ud. Stilheden udenfor blev stadig ikke afbrudt. 

Den unge Mand, der laa paa Bænken, sprang pludse- 
lig op med et Sæt, forsøgte at se gennem det snavsede 
Kupévindue og entrede, da dette ikke lykkedes, ud af Vog- 
nen med en Fart og Beslutsomhed, der vakte den største 
Opmærksomhed hos Dobbeltvæsenet lige over for ham. 

Der dukkede to Hoveder op af Pelsen, og fire forvaagede 
Øjne stirrede paa ham, da han et Øjeblik efter kom tilbage. 

,,Maa jeg spørge," sagde den ene Pelsindvaaner, ,,er 
det ikke Kalvestrup, vi holder ved?" 

,,Nej, vi holder paa aaben Mark i en Snedrive." 

,,Aa, saa gid da Katten havde den hele Komedie", 
sagde Hovedet og dukkede ned igen, for i Pelsens Dyb at 
begynde en mukkende Diskussion med Naboen. Den gamle 
havde Haanden paa Vej efter Kejselisten, men indsaa selv 
det urimelige heri, og sendte den derfor i Stedet for ind i et 
sammenknyttet Tørklæde efter et Stykke krumtørt Ostemad. 
Den unge Mand kastede sig atter ned paa Bænken og sov et 
Øjeblik efter. 

— Der gik en halv Time, og det begyndte at blive lyst. 
Det saa ud, som om alt Lyset kom fra Sneen, saa hvid 
stod den mod den blyf arvede Morgenhimmel. Det skarpe, 
tilbagekastede Skær faldt paa den gamle Mand og viste et 
magert Ansigt med Bynker, der var sort trukne op af Jem- 
banesnavs, med Øjne, der var trætte og rødsprængte, og 
med et forkuet Udtryk. — Det faldt paa den unge Mand 

og gjorde hans markerede Ansigtstræk endnu mere skarpe. 
Men bleg kunde det ikke gøre ham. Der var saa megen 
Farve i den høje Pande og de smalle Kinder, at den ikke 
kunde være en Rest fra den korte danske Sommertid, men 
maatte være en indført Vare. 

Han var sovet ind, og han vaagnede noget efter igen 
med den Lethed, man finder hos en Mand, der er vant til 
at nappe en Bid Søvn, naar han kan faa den. Lige saa 
knappe og bestemte var de Spørgsmaal, som han rettede til 
Konduktøren om den nærmeste Vej til Byen, og de Ordrer, 
han gav med Hensyn til sin Kuffert. 

Saa rask og pludseUg kom han ud af Toget og op ad 
Jembanevoldens Skraaning, at Dobbeltvæsenet knap kunde 
naa at faa sig viklet ud af Pelse og Uldtørklæder for at kigge 
efter, hvor han blev af. Og han var allerede kommen et 
Stykke hen ad Marken, da der lod en anstrengt og for- 
pustet Kalden bag ham. Det var hans gamle Rejsefælle. 

— ,,Har De noget imod, højstærede, at jeg følger med 
Dem?" 

,,Nej. Især ikke, hvis De er en Smule let til Bens". 

,,Jeg!" sagde den gamle og saa til sine Ben, der i 
hvert Fald var lette nok. ,,Jeg har marscheret mange 
Gange mine syv Mil om Dagen med fuld Oppakning. Vil 
De ikke have denne her Kappe paa, De har jo ingen Over- 
frakke. Der var en af Konduktørerne, der bad mig levere 
den ind til Jensen i Nedergade, som den tilhørte. Og han 
sagde, jeg kunde saa godt afbenytte den, saa længe vi var 
paa Landevejen. De maa gerne laane den." 

,,Nej ellers Tak," svarede den unge, der havde en kort 
Overfrakke af Stortrøjesnit. ,, Behold De den selv." 

,,Ja det vil jeg saa, hvorfor skulde jeg ikke det," sagde 

den gamle tilfreds og kastede Kappen om sig. — Det er 
ikke første Gang, jeg har en Kappe med blanke Knapper 
paa." 

— Det var Meningen, at den anden skulde spørge, naar 
den første Gang da havde været, men det gjorde han ikke. 
Han skridtede ud i Tavshed og saa kun nu og da til Siden 
for at skønne over, om Ledsageren kunde fø^lge med. Det 
første Stykke Vej var let nok. Det førte over en Bakke, 
hvor Blæsten havde holdt rent Bord hele Natten, og hvor 
kun den sidste Times roligere Snefald havde lagt et tyndt, 
hvidt Overtræk. Byen var endnu skjult for dem. Hele Om- 
egnen var en kæmpemæssig, skinnende Bølgerække, et stiv- 
net Hav af Sne med enkelte mørkere Punkter og Streger af 
Skove og Bygriinger. Solen var kommen op gennem Uvej- 
rets sidste flygtende Skymasser; Luften var saa frisk og 
kraftig, at hvert Aandedrag syntes at trænge gennem hele 
Legemet, og Foden blev saa let, at det var, som man ikke 
gik. Men en Gang imellem kunde der komme en let 
Svimmelhed, saa at man maatte standse og stryge sig over 
Øjnene. Luften var næsten for kraftig, og den tindrende, 
flimrende Sneflade, hvis Overflade Stormen havde arbejdet 
ganske jævn, stillede for store Fordringer til Øjnene. 

En rask Marsch førte dem over Bakken. 

,,Det er ligegodt prægtigt!" udbrød den unge uvilkaar- 
lig. ,,Hvor den Sne er storartet 1" 

,,Ja det er rigtig pænt," sagde den gamle, ,, — men, 
tænk nu, om der — var Blod i den, saadan store røde 
Klatter og Pøle af Blod. Saa var det nok ikke saa kønt." 

— Det var Meningen, at den anden skulde spørge, 
hvor man kunde faa saadan noget at se. Men han spurgte 
stadig ikke. 

— ,,Jeg skal nemlig sige Dem, jeg var med ved Sankel- 
mark, og der saa jeg nok saadan noget, — Blod i Sneen, 
forstaar De. Jeg var saadan Befalingsmand," — han tog 
sig ned til Haandledet for at antyde Distinktionen, — og 
jeg førte Bagdækningen. Vi anede saamænd ikke, at vi 
havde Husarerne saa tæt efter os, for det var Snetykning, 
og da de kom sprængende forbi os, troede jeg, at det var 
nogle af vore. Se Østrigernes Husarer har jo nok saadan 
noget hvidt, der flyver bag ud fra Skuldrene, men det kunde 
jeg jo ikke kende dem paa, for vi var jo tilsneede alle- 
sammen. Og saa red de lige gennem os." 

,,Det var Max Muller," spurgte den anden. 

,,Ja det var saamænd. Det var en Karl, — det var 
en Krigsmand, kan De tro. — ,,Ordonnans", raabte han. 
,,Han er skudt," sagde de. ,,Saa frem med en anden! Gaa 
paa. Karle !" Han var ligesom paa en Exercerplads. Uha ja. 
Vi var saa tæt paa hinanden, at vi kunde hverken hugge 
eller stikke. Jeg fik da ogsaa mit," — han tog sig ned 
til Benet — ,,jeg fik en Bangenet saadan skraat ind lige 
der." 

Hans Tilhører saa paa ham med en vis Interesse, der 
gjorde den gamle ganske stolt. 

,, Kendte de en Mand, der hed Paludan-Muller?" 

,,Jaja, jaja. Paludan-Muller, ham havde vi jo i mi n 
egen Deling. Bask Karl. Men han var jo næsten blind, 
var han. Han kunde jo slet ikke se, hvor langt han kom 
ind paa dem. Ok ja ja, saa fik han det, det gjorde han. 
— Uha, hvor det gik løs, da vi kom i Karré. Vi vadede i 
Blod. — " 

Der gik et Smil over den unges Ansigt, som fik ham 
til at gentage: ,,Vi vadede i Blod!" 

,,Naa naa," sagde den unge, ,,8top nu lidt. — Der 
ligger en Mand paa Marken, og naar vi vender ham om, 
saa er der en lille Pøl Blod. Har jeg ikke Ret?" 

,,Ja," indrømmede den gamle lidt flov, ,,men man siger 
jo saadan." 

,,Med Forlov," spurgte han lidt efter, ,,er De Officer?" 

,, Hvorfor det?" 

,,Aa — for jeg syntes saadan." 

— Det gode Stykke Vej var nu forbi. De kom ned i en 
Lavning, hvor der var meget Sne. Mange Gange maatte 
de gennem Driver, der naaede dem midt paa Livet, og to 
Gange gik den gamle i en forræderisk skjult Grøft, som 
han næppe med egen Hjælp vilde være kommen op af. 
Han blev saa træt og fortumlet af den megen Kravlen og 
Vaden, at han tilsidst erklærede, at han slet ikke vidste, 
hvor Landevejen var. Byen saa de stadig ikke noget til, 
og Udsigten til den ene Side var helt skjult af en Gran- 
plantage. 

Hans Ledsager, der hidtil ret taalmodig havde hjulpet 
ham over Vanskelighederne, sagde lidt utaalmodig: 

,, Hvorfor vilde De ogsaa partout af Sted? De skulde 
have ventet ganske rolig i Toget." 

Den gamle rystede paa Hovedet. 

,,Jeg troede endda," vedblev den anden, ,,at De kunde 
være Vejviser, men De kender jo ikke engang Deres egen 
Egn." 

,,Jeg kender saamænd hver Sten og Stub." 
,,Ja, det kan jeg mærke," lo den unge. ,,Naa, vi finder 
vel ud af det." — Han brød ind gennem Plantagen og kom 
lidt efter tilbage. ,,Kom saa Kammerat, Vejen er paa den 
anden Side. Jeg kan kigge lige ned i Mutters Skorsten, 
hun er ved at koge Kaffe til Dem. Op med Dem!" 

Byen havde faaet en forsvarlig Portion Sne over sig, og 
det lod foreløbig ikke, som om den tænkte paa at ryste 
den af sig. Den puttede sig tværtimod helt hyggelig ind 
under den hvide Dyne og virrede blot nu og da en Smule 
med Hovedet for at faa en eller anden lille Snip af Dynen 
væk, der laa altfor ubekvemt. 

Udover Tagene hang store, stivnede hvide Bølger, og 
Gaderne var spærrede af Snebarrikader, hvis Udjævning 
vilde fordre en langvarig Gadekamp. Den indlod de fredelige 
Borgere sig da heller ikke paa foreløbig. Bondeslædeme vilde 
nok efterhaanden jævne Gaden og endda prise det dejlige 
Føre, og alt, hvad man selv behøvede, var en Gang fra 
Hus til Hus, selv om den ikke var bredere, end at en af 
to mødende maatte ud i Driverne. 

Men dejligt saa der ud i det tindrende, høje Frostvejr, 
der fulgte paa Stormnatten. Dejligt ved Kirken, der fik 
sin dybrøde Mur pyntet op med hvide Bræmmer langs Pil- 
ler og Afsatser, — dejligt nede ved Fjorden, hvor Isen var 
fejet blank og skinnende som et Spejl i Solen, og hvor en 
gammel Skonnert, der laa indefrossen, saa ud, som om 

den havde gjort sig Umage for at faa al Sneen samlet sam- 
men om sit Skrog. — Og alier dejligst nede ved det gamle 
Brænderi, et Stykke ud ad den Vej, der saa fordringsfuldt 
kaldtes Strandvejen, og som intet andet havde tilfælles med 
den eneste ægte, autoriserede Strandvej, end at der om 
Sommeren lugtede hæsligt af raadden Tang. 

,,Det gamle Brænderi" laa nemUg paa det dejligste Sted 
i Byen. Ved Sommertid rejste de hvide Bygninger deres 
lave Mure mellem en hel lille Lund af kraftige Kastanie- og 
Ælme træer og et frodigt Mylder af Buske og Blomster- 
planter fra de omliggende Haver. Bygningens egen Have 
laa paa en Skraaning ned mod Fjorden med Udsigt til den 
lille Fiskerby paa den modsatte Side og de svære Banker, 
der følger Fjorden helt ud til dens Munding. Til Landsiden 
laa den i Læ af en høj Skrænt, ved hvis Fod Vejen var 
skaaren ind, og den lukkede saa godt af, at man ganske 
kunde glemme Byens Nærhed. Kun Nabo villaens Gavl var 
en Mindelse om den. 

Dejligt om Sommeren og dobbelt dejligt om Vinteren, 
især paa en Bag, hvor Sneen lyste op mellem de afbladede 
Stammer, gjorde Fjordens Bakker til skinnende hvide Bjerge 
og lagde sig saa jævnt og tæt fra Landet ud over Fjordbred- 
den, at ingen kunde sige, hvor denne holdt op eller hin 
begyndte. 

Fire Længer omgav en rummelig Gaardsplads med en 
stor Vandpost. Den ene af disse Længer var en Kest af en 
ældgammel Bygning — det ældste Stykke Mur i Byen. Et 
Nonnekloster havde i sin Tid ligget paa Brænderiets Plads; 
det hed sig, at det bevarede Stykke Bygning havde været 
Klosterkirken. Ud til Gaden vendte en takket Gavl, og i 
Muren med de svære Munkesten saa man Omridsene af de 

tilmurede Buevinduer. Selve Bygningen var nu taget i 
Brug til forskellige Ting. Der var Vognskur og Hestestald, 
men Størstedelen var Gemmested for en uhyre Mængde 
Skrammel, . samlet sammen og efterladt af de vekslende 
Beboere i mange Aarhundreder. 

I en anden af Længerne dreves der Bageri — Brænde- 
riet var kun et Navn fra svundne Tider, og i to af dem var 
der Beboelse for et Par Familier. Den ene af disse Lejlig- 
heder stod bestandig ledig. Byens Folk fandt, at der var 
uhyggeligt i det gamle Brænderi, at der var koldt saa tæt 
ved Fjorden, at der var lavt til Loftet i Stuerne og endelig, 
at der var en forskrækkelig lang Vej ind til Byens Centrum 
— der var fire Minutter — saa at intet Menneske kunde 
være tjent med en saadan idelig Rejsen frem og tilbage. 

En lav Dør førte ind til Bageriet. Den svære murede 
Bagerovn stod i et stort, lavloftet Rum med smaa Vinduer, 
som Edderkopper og Snavs i Forening havde gjort saa uigen- 
nemsigtige som Homruder. Melstøv laa tykt overalt, paa 
Stengulvet, paa Brædde væggene, paa enhver Genstand i 
hele Rummet. Hvor man saa satte sin Haand, fik man 
straks et nøjagtigt Aftryk af den at se ; og dog var man 
idelig fristet til at sætte sin Haand et eller andet Sted 
til Støtte, thi Gulvet i det halvmørke Rum havde ubehage- 
lige Faldgruber i Stenbelægningen og talløse Forhindringer 
i Form af Decimalvægte, Trug og nedfaldne Brændeknuder 
fra Brændeoplaget i det ene Hjørne. 

Der var fyret op i Bagerovnen, og der stod en glubende 
Hede ud fra den. Ikke desmindre var der et levende Væsen, 
der fandt det behageligt denne kolde Morgen at staa med 
I^yggen op mod Haandtaget til Jerndøren og blive gennem- 
bagt. Det var en lille vindtør, halvgammel Mestersvend 

Rtltzebeck: Vaabenhvile. 2 

med pergamentgule Kinder og en lille, spids, forfrossen 
Næsetip. Han var krøben saa nær Ovnen som muligt for 
at undgaa Kulden fra Døren, der blev holdt aaben af en 
ung Pige, som øjensynlig paa sin Side var lige. saa bange 
for Bagerovnens Nærhed. 

Hun havde ikke gjort mindste Indrømmelse til de usæd- 
vanlige Kuldegrader, men stod uden Overtøj og med bart 
Hoved og lod sit sekstenaarige Blod om at skaffe den for- 
nødne Varme. At dømme efter Kindens Farve lykkedes 
dette ogsaa godt nok, og kun Fodens energiske Banken 
mod Dørtrinet tydede paa, at hun kunde mærke Kulden. 

— ,, Fodtrin!" sagde hun, ,,det har naturligvis været 
Katten." 

,, Katten," svarede han langsomt og lidt indigneret, ,,næ 
næ, næ næ. Jeg kender nok Forskel paa en Kattepote og 
en Støvle. Nej, der har gaaet et Menneske — eller hvad 
det nu kan have været — men der har gaaet en her i Nat." 

,,Saa har det været et Spøgelse," sagde hun rask, ,,men 
jeg troede for Resten ikke, at Spøgelser havde Støvler paa." 

,,Ja, det ved jeg ikke noget om. Men der har gaaet 
noget her i Nat. For der var Fodtrin i Melstøvet helt rundt 
omkring Ovnen, og de kom inde fra Døren til Klosterlængen. 
Og der gik de ogsaa ud igen. Og jeg lukkede selv i Aftes, 
det ved jeg bestemt." 

,,Saa har det været Tyve." 

,,Nej, det har det nu ikke," sagde han langsomt; han 
stod lidt og betænkte sig øjensynlig paa, om han skulde 
meddele de øvrige uhyggelige Enkeltheder, han var i Be- 
siddelse af. 

,,Se, det er nu ikke værd at snakke om det til nogen. 
Men Tyve har det nu ikke været. For det var en ganske lille 

Fod, det er vist og sandt. Og Lys har hun ogsaa haft tændt," 
føjede han til med en rask Beslutning og tog noget op af 
sin Lomme, — ,,den her Stump stod paa Bjælken der- 
henne." 

Den unge Pige saa paa den lille Lysestump med stor 
Interesse. 

,,Det er jo et Stykke af et Julelys," sagde hun. 

,, Julely s," sagde han, ,,ja det kan De jo gerne kalde det, 
men det er da ellers den Slags Lys, som de plejede at brænde 
i gamle Dage, det jeg ved." 

De stod lidt og saa paa hinanden. 

,, Jamen saa er det altsaa Spøgeri," sagde hun. 

,,Ja, mig kan det jo være lige fedt," hviskede han og 
saa forbi hende ud ad Døren; for jeg bor her jo ikke. Men 
for dem, der bor her, er det Skam ikke saa rart, at hun 
nu begynder paa at gaa her igen. Nej, var jeg Hr. Lyngdal, 
saa — " 

,,Hvad sker der da, naar hun gaar her?" spurgte hun, 
idet hun rask trak Døren til og gik hen til ham. 

,,Nej, lad Døren staa, lad Døren staa," udbrød han, 
øjensynlig ilde berørt ved det pludselige Mørke, ,,her bliver 
saa varmt." 

,,Hvad sker der saa," gentog hun, ,, betyder det noget?" 

,,Ja, de siger jo, at saa dør der nogen," sagde han lav- 
mælt. ,,Men det ved Anders ellers meget bedre Besked 
om," føjede han hurtig til og saa hen til Loftstrappen, der 
begyndte at knage og knirke under tunge Trin. 

Hvordan det nu iøvrig forholdt sig med Spøgeriet, saa 
var den Anders, der kravlede ned ad Loftstrappen med en 
stor Sæk paa Nakken, en saadan Skikkelse, som passede 
bedre ind i en Spøgelsehistorie end noget andet Sted. Han 

2* 

var kroget og forvreden paa alle mulige Kanter, havde et 
Par urimelig lange Arme og et grimt fortrukket, altid grima- 
cerende Ansigt méd de mindst mulige Øjeaabninger. 

,,Hvad er det, her lugter af," raabte han paa bredt 
Jydsk, ,,er det Gaffelmad eller Skemad, hva'?" 

Han kastede Sækken, saa at Støvet stod til alle Sider, 
og nikkede hen til den unge Pige. 

,,Er De ved at stege Aal ovre ved Deres, hva'?" 

,,Hør, Anders," sagde hun og gik helt hen til ham, ,,De 
har engang fortalt mig noget om en Nonne, der blev levende 
indmuret her i Klosteret i gamle Dage. Hvad var det?" 

,,Det var Løgn," svarede han bredt. ,,For det var 
Nielsen der, som havde fortalt mig det, og det er altid Løgn, 
hvad han siger, hva'." 

Hun saa fra den ene til den anden. Det var ikke saa 
let at faa Gang i Spøgelsehistorier paa denne Tid af Dagen. 
Og dog kendte hun godt begge Herrernes Evner i den Ret- 
ning. Hun havde flere Gange siddet med dem inde i Bage- 
riet og hørt paa Historier, der kunde faa Haarene til at 
rejse sig paa Hovedet af en modig Mand. Mestersvenden var 
en naiv Spøgelsetroende, men Anders gav altid sine Bidrag 
med en vis tør Skepsis. 

De fordybede sig i et lille Skænderi om nogle Brød, 
der skulde leveres til Fattiggaarden, og den unge Pige var 
lige ved at gaa, da der kom en Herre ind gennem Porten. 
Han saa sig interesseret om til alle Sider, kiggede ind i 
Klosterlængen og gik over mod Bageriet, den unge Pige 
smuttede sky om bag Døren. Derpaa gik han rask hen til 
den ene af Indgangsdørene, ringede paa og blev lukket ind. 

Fra Bageriet fulgte man med Interesse hans Manøvrer. 

,,Var det ikke ham, den nye Kommis oppe hos Sprechel- 
sen?" spurgte Mestersvenden. 

,,Nej, A kendte ham ikke," sagde Anders, — ,,men det 
var vel en Frier til den Hlle Frøken," føjede han drillende til. 

,, Sludder, Anders," sagde hun spidst, ,,De ved meget 
godt, at jeg aldrig vil gifte mig." 

,,Næ næ, næ næ, det siger A jo heller ikke. Men en 
Kæreste vil hun da have. Naar man er konfirmeret, skal 
man da have en Kæreste," sagde han med Overbevisning. 

,,Dril mig ikke, Anders, for saa bliver jeg vred." 

,, Drille. Nej A driller aldrig. Men se, A har jo nu 
budden mig til, og da Jomfruen ikke vil have . mig, saa 
tænker A jo, om der saa ikke skulde være en anden, der 
maaske var kønnere — " 

Hun var gaaet bag om ham, medens han talte, og havde 
snappet en gammel Sæk, der laa paa Gulvet. Pludselig 
sprang hun med lette Trin ind paa ham, kastede Sækken 
over Hovedet paa ham, snørede den sammen og holdt fast. 
Han sparkede og pustede for at blive fri, og Støvet stod som 
en Sky op om de kæmpende. Da han endelig slap løs og 
havde faaet Støvet gnedet af Øjnene, naaede han lige at 
se hende smutte ind ad en Køkkendør. 

Der var ingen i Køkkenet. Hun maatte vide, hvem 
den fremmede var, og lukkede forsigtig Døren paa Klem 
ind til Stuen. Der var stor Livlighed derinde. Bedstefader 
raabte højt med sin aller gladeste Stemme, og Tante Jette 
lo af alle Kræfter. En Stemme, hun slet ikke kendte, blan- 
dede sig derimellem. 

Saa kom Tante Jette farende ud i Køkkenet. ,,Staar 
du herude, Hanna! Du kan tænke dig I — Nej, nu skal vi 
se, om du kan gætte. Hvem tror du, der er kommet?" 

Hanna gættede ikke. Hun var pludselig bleven helt bleg 
og greb fat i Køkkenbordet, men Haanden gled hen ad 
Kanten. Tanten sprang til og greb hende. 

,,Saa — saa, min Pige. Tag det nu bare ganske roligt. 
Der er jo ikke noget at blive forskrækket over. Det er jo 
bare Onkel Leo, der er kommen fra Amerika, dit lille Fæ. 
Tag nu lidt Vand paa Panden." 

Og Hanna kom hurtig til sig selv, maaske mest af 
Hensyn til den energiske Oplivelsesproces, som Tante Jette 
lod til at ville anvende paa hende, idet hun dyppede en 
Strippe ned i Vandtønden og svingede den faretruende. Af- 
talen blev, at hun skulde have Lov at sunde sig lidt paå 
Køkkenstolen ovenpaa Forskrækkelsen og saa komme ind 
til Præsentation; men da Tanten kom ud for at hente hende, 
var hun flygtet og ingen Steder at finde. 

— Bedstefader sad i Hestehaarssofaen og havde skudt Ka- 
lolton helt tilbage i Nakken. Det var Tegn paa den højeste 
Tilfnulshed. Det første stormende Gensyn med den hjem- 
vendte Søn var nu ved at gaa over i en roligere Passiar. 
Men Stoffet var saa uendelig stort; der var i de ni Aar 
sket Hua mange vigtige Begivenheder, at man næsten syntes, 
det slet ikke kunde nytte at begynde paa nogen af dem, 
og derfor kom Samtalen til at beskæftige sig med ret til- 
fældige Bagateller og Smaaoplevelser. 

,,Det var rigtignok ingen pæn Modtagelse, du fik," 
sagde Bedstefader, ,,at du maatte vandre fra Kalvestrup 
gennem Snedriverne . " 

,,()g du er naturligvis frygtelig kuldskær af al den Varme 
derovre," tilføjede Jette. 

,,Det mærker jeg ikke noget til," svarede Leo, ,,vi kan 
for Resten have godt med Kulde ovre i Centralamerika, 

naar man kommer op i Højderne, selv om vi ikke just slaas 
med Snebolde hver Dag." 

,,Du fulgtes med en anden, sagde du før." 

Leo gav en kort Beskrivelse af sin gamle Ledsager. 

,,Det har været Frandsen," sagde Bedstefader i en be- 
klagende Tone. ,, Stakkels gamle Fyr, han har været Un- 
derofficer, men gik af i 67. Nu bor han nede i Søndergade 
med en hel Mængde Kællinger, der piner og plager Livet 
af ham med deres Vrøvl." 

,,Har han mere end een Kælling?" spurgte Leo. 

,,Han har hele Huset fuldt. Hvem er de allesammen, 
Jette? " 

,,Aa, der er da først hans Kone — hans Stedkone kal- 
der han hende selv, det er hans anden Kone, og hun har 
eu Kusine, og hun har en Datter, og den Datter har et 
Barn. Og de har Strygeri, og han er Hund for dem alle- 
sammen. Tænk, han maa ikke engang kradse sin Pibe ud i 
Rendestenen, for saa kunde der flyve noget ind i Vadskeriet, 
han maa hver Gang gaa helt ned i Baggaarden, ned ved 
Aaen og kradse ud." 

,, Stakkel," sagde Bedstefader, ,, stakkels gamle Fyr, 
svag og elendig!" 

,,Er det ikke kosteligt," lo Jette. ,, Bedstefader om- 
taler altid Frandsen som saadan en sølle gammel Stakkel, og 
saa er han femten Aar yngre end Bedstefader." 

,,Man er ikke gammel, saa længe man ikke er sviag," 
indvendte den gamle. 

,, Jamen du er jo da ogsaa svag." 

,,Er jeg svag!" for Bedstefader op. ,,Hvad er det. Du 
siger! Er jeg svag!" 

,,Ja, du har jo da Bronkitis." 

,,Har jeg Bronkitis, fordi jeg een Gang — I" 

,,Ja, og Asthma. Og Galdesten." 

,,Jeg vil ikke have, du siger saadan noget, Jette. Naar 
man har naaet min Alder, saa har man ganske selvfølgelig 
haft en og anden Sygdom. Nej, jeg er Gud ske Tak en 
rask og rørig Mand trods min Alder. Men jeg har ogsaa 
levet et lykkeligt Liv." 

Kalotten fik endnu et Skub tilbage — ,, ualmindelig lyk- 
keligt, og hvad har jeg ikke oplevet i Dag! Hvis du kunde 
se inden i mig, Leo." 

,,Nu skal Bedstefader sove," brød Jette pludselig ind. 
,, Bedstefader er træt nu." 

,,Jeg! sove! Hvor er Hanna henne, og hvor er Klaus? 
De har jo ikke set Leo. Og Martin — hvad skal det sige, 
at han ikke kommer ind." 

,,Det naar vi nok altsammen. Leo rejser jo ikke hver- 
ken i Dag eller i Morgen. Men Bedstefader maa sove nu 
for at være kvik til Middag. Hvor er nu den grønne Pude? 
— Her, og her er Bedstefaders Sovepibe, og her er Amts- 
tidende." 

Da alle disse forskellige Sovemidler var skaffede til Veje 
under den gamles murrende Protester, og han selv var bleven 
anbragt i vandret Stilling paa Hestehaarssofaen, sagde 
Jette : 

,,Kom nu, Leo, nu skal du se, hvordan vi bor, og saa 
skal vi to snakke fornuftigt sammen." 

Passiaren lod til at være hende mere magtpaaliggende end 
Omvisningen. Den gik nemlig saa hurtig som muligt 
gennem Stuerne og Udenomslejligheden, derpaa tværs over 
Gaarden over i Bageriet, hvor Nielsen og Anders nu fik Nys- 
gerrigheden tilfredsstillet, og standsede først inde i Kloster- 
længen i det Rum, der var Bageriet nærmest, og som der- 
for nød godt af en Brøkdel af Varmen fra den store Ovn. 

,,Kom skal du se, Leo, er der ikke en dejlig Udsigt fra 
det Vindue heri og vil Du se en Mur paa en Tykkelse. Ja, 
de kunde bygge den Gang. " 

,, Hvorfor ligger egentlig saadan en sjælden gammel 
Bygning hen i den Tilstand?" spurgte Leo; ,,er der aldrig 
nogen, der har tænkt paa at lade den restaurere?" 

,,De siger, at den er saa ødelagt af alle mulige Repa- 
rationer i Tidernes Løb, at -det ikke kan nytte at gøre noget 
ved den. Og det er saamænd meget muligt." 

,,Nej, du" — fortsatte hun langsomt og i en Tone, der 
viste, at mi kom der noget, der interesserede hende betyde- 
lig mere end gamle Nonneklostre — ,,iiej> du kan tro, Leo 
— her er noget at bjerge sig i. Det er sandelig ikke saa- 
dan at være det eneste fornuftige Menneske i Familien." 

,,Nej, jeg fik jo nok det Indtryk af dit Brev, at det 
kunde gaa bedre." 

,, Bogstavelig talt det eneste fornuftige Menneske i Fa- 
milien ! Jeg skal tænke for dem alle sammen. For min 
skikkelige, rare, dejlige Mand — men du ved jo godt, hvor- 
dan din Broder er — og for begge mine smaa Børn, og 
ior Klaus og Hanna, der saamænd ikke engang er saa for- 
nuftige som mine egne Børn, og for Bedstefader. Ingen 
af dem tænker saa meget som saa paa, hvordan det hele skal 
gaa. Jeg skal tænke og spekulere og arrangere og slaas med 
dem om det, selv om det er til deres eget bedste. Nej, du, 
det er ikke Sjov altsammen." 

,,Aa nej," sagde Leo, ,,det er jo ikke de lysteligste For- 
hold, jeg kommer hjem til, det mærker jeg nok." 

,,Det maa du ikke sige," udbrød hun, ,,du kommer 
netop hjem paa et udmærket Tidspunkt. Ser du, jeg kan 
saa dejligt for en Tid rive mig løs fra alt, hvad jeg har at 
slaas med, ligesom tage Ferie fra det." 

,,Saa er det maaske saa heldigt, at du har Ferie nu?" 

,,Lige netop. Nu har Martin og jeg maattet hutle os 
igennem alle de elleve Aar, vi har været gifte, og gaaet fra 
det ene til det andet, — og om det bliver bedre nogensinde, 
det ved jeg saamænd ikke. Saa var det lige før Jul, at 
Martin fik Kig paa den Bogholderplads i det ny Forsikrings- 
selskab, der skal oprettes, og vi satte straks alle Sejl til. 
Løfter fik vi nok af fra alle Sider, men der kunde ikke af- 
gøres noget bestemt, for Direktøren var i Italien for sit Bryst 
Og kommer først hjem til April. Ser du saa, der var lige 
en Ferie oplagt for mig. Bedstefader vilde gerne have os 
alle fire, og saa sagde jeg til mig selv: ,,I tre samfulde Maa- 
neder skal du nu foreløbig have Fred for din store Hoved- 

spekulation — nemlig hvad vi skal putte i Munden — ikke 
skænke det en Tanke, men lade, som om det er helt ude 
af Verden. Saa om tre Maaneder begynder det igen." 

,,Naa, saa udløber Vaabenhvilen," sagde Leo og smi- 
lede. ,,Men overholder Fjenden den nu ogsaa? Du næv- 
nede før ikke saa faa Ting, som du havde at slaas med." 

,,Aa, mine Kyllingesorger for dem allesammen. Aa, 
det er Bagateller. Dem tager jeg mig sandelig ikke saa 
nær. De frisker tværtimod lidt op." 

,, Javel, det er blot ,, Guerillafægtninger". Det er ,,den 
lille Krig", der skal til for at holde Vaabnene blanke." 

,,Den lille Krig, det er for Kesten et glimrende Udtryk, 
ja, ,,den lille Krig", den gaar stadig væk sin Gang. Men 
den er jo bare Tidsfordriv imod det andet. Og nu har jeg 
jo faaet dig til at hjælpe mig. For du er jo da ogsaa et for- 
nuftigt Menneske." 

,,Tror du?" 

,,Jeg er overbevist om det. Du var det ganske vist ikke, 
da du rejste, det er sikkert og vist, men nu har du jo set 
og oplevet saa meget i de ni Aar, du har været borte, at det 
nok har hjulpet paa dig. Ikke sandt?" 

,,Jeg tør ikke love noget," sagde han og lo, ,,du ved nok, 
at alle vi Lyngdaler er noget til en Side." 

,, Rædsomme er I, der er ikke Fornuft skabt i jer, — 
sikken en Familie, jeg er kommen ind i — jeg stakkels for- 
nuftige Menneske. Og det værste er, at det nok er arveligt. 
Tror du ikke, at begge mine dejlige Unger er akkurat lige 
saa fantastiske og højtflyvende som deres Fader — ikke en 
Stump sund Fornuft har de arvet fra mig. Og se nu Hanna 
og Klaus. Deres Fader — naa, jeg skal saamænd ellers ikke 
rose ham — men han var da virkelig en praktisk og forstan- 

,,La(l dog være at raabe i Munden paa hinanden, Børn. 
— Du har jo revet Hul paa dit Knæ, Anton — " 

— ,,Det har været der i flere Dage. — Nej, Moder, ved 
du hvad, Tjeneren sad inde i Kanen. — " 

,, Hvorfor siger du mig ikke saadan noget straks. Dreng. 
Nu har du gaaet der til Skam og Spektakel." 

Lige saa rask som han fik begyndt paa sin mærkværdige 
Historie om Fru Parrow, lige saa rask blev han bidt af med 
nærgaaende Spørgsmaal om Garderobeforhold, og Historien 
om Fru Parrow var maaske virkelig bleven kvalt, hvis ikke 
Hr. Klaus havde følt sig forpligtet til at tage den op, for at 
Leo ikke skulde gaa glip af den. 

Den gik kortelig ud paa, at de havde mødt den omtalte 
Fru Parrow i Kane. Tjeneren, der altid ledsagede hende, 
sad i Kanen med et stort Bjørneskind om sig, og Fruen stod 
bag paa Mederne og kørte Kanen. 

,,Men hun er heller ikke rigtig klog," sluttede Klaus. 

Tante Jette, der under Fortællingen havde betragtet 
ham med gliibske Blikke og havde brændt af Lyst til ogsaa 
at afbryde ham med stærkt personlige Spørgsmaal, sagde saa : 

,,Ja, hvad saa. — Hun vil naturligvis have Tjeneren 
med sig, og naar hun saa vil køre selv, maa han jo være 
i Kanen, han kan da ikke sidde paa Hesten, ved jeg." 

,,Nej, men aparte er det da," blev Klaus ved, — han 
havde aldrig før hørt Tanten forsvare Fru Parrow, — ,,og 
om Sommeren, Onkel Leo, kører Tjeneren hende i Kurve- 
stol, og engang imellem hopper hun saa ud og kører ham. 
Det er da virkelig meget søgt." 

,,Ja, Folk har altid saa travlt med hende," sagde Tante 
Jette, ,,bare de vilde lægge halvt saa meget Mærke til, hv^or 
god hun er mod Fattigfolk." 

I det samme fik Onkel Leo et lynsnart Strejf blik fra 
hendes Øjne. Han stod og snoede sit mørke Overskæg og 
saa ud, som om hans Tanker var mindst saa langt borte som 
Centralamerika. 

— Børnene havde begyndt at dænge hinanden og Klaus 
med Sne, og derved blev Fru Parrow foreløbig glemt. Da 
man ikke kunde vide, af hvad Stof den nye Onkel var, blev 
han i Begyndelsen behandlet med lidt Forsigtighed, men 
da en Snebold tilfældig havde ramt hans Hat, og han ikke 
lod den Fornærmelse sidde paa sig, men øjeblikkelig be- 
svarede den med et ypperligt Kast, blev han straks anfaldet 
fra tre Sider og maatte forsvare sit Liv. Han viste stor 
taktisk Dygtighed ved at forskanse sig bag en Brødvogn, men 
Overmagten var dog for stor, og til sidst flygtede han under 
Fjendens Jubelskrig ind bag Tante Jette, der havde fulgt 
Kampen fra Døren i Klosterlængen. Hun blandede sig som 
Stormagt i Sagen og befalede de tre Fjender at trække sig 
tilbage, fordi Bedstefaders Formiddagssøvn ellers kunde 
blive forstyrret, og gav sig saa til at børste Leo af. 

,,Er det ikke nogle rædsom uartige Børn, jeg har?" 

,,Det er nogle rigtig brillante Legebørn, du. Jeg har 
ikke moret mig saadan i mange Tider, og Klaus, han er jo 
et meget flinkt ungt Menneske." 

,,Ja vist saa, — til alle mulige Narrestreger. Nej, han 
er saamænd ellers komplet spoleret. — Men det er meget 
værre med Hanna. Tænk dig, vi har opdaget, at hun gaar i 
Søvne. Gamle Karen har set hende to Nætter gaa tværs 
over Gaarden her og ind i Klosterlængen bare med noget 
hvidt over sig; og saa siger det Fæ ikke noget til mig første 
Gang, men fortæller mig det nu først til Morgen." 

,,Fy da. Det er virkelig noget kedeligt noget." 

rrOg derfor er det natnirligvis. ati Pi^jnbamet er saa Itjjer- 
lig helt Igennem. Ikke sove om Natten og jjaa og droiiinie 
om Dagen, — det akal nok c live scodt. Hijn dejser om, bare 
hun bh ver en Smule forskrækket, som tor. da jeg fortabe 
hende, at du var kommet.'* 

„Hvad ager Lægen?** 

„Tror du, hun vil til Lægen! Nej. de Born. de ved uokv 
h'^ad de vil. Men hun skal nu ogsaa komme til det. i^ 
Jern skal hun tage — om jeg saa skal holde paa hendes 
Næse, som jeg gjorde ved mine egne, da de var $n\aa." 

Han k>. ,,Ja, du har noget at passe. H<(>r. jeg kuude* 
aUigevel have Ljst til at gaa over til Martin og tage binu 
med en Trumf.'* 

,,Nej, det er ikke værd.** Him rystede betænksomt paa 
Hovedet. ,,Lad saa hellere mig prove en Gang til Men 
gaa nu ind med dig i Stuen, Leo. Det er sandelig iv>i* koKU 
til at gaa ude i længe.** 

,,Aa nej, der er saa friskt her, jeg nyder den FiwiitUift. 
Du kan vinke ad mig fra Yinduet.** 

— Hun gik over i LejHgheden og hen til det V»^n>lse, 
hun og hendes Mand beboede. Det laa for Enden af en hu\g 
Gang. Forsigtig lettede hun ved Døren; der var bælguuM'kt 
i Stuen, et tykt Tæppe var trukket for Vinduet, 

,, Martin," sagde hun sagte. 

Det sukkede dybt derinde fra. 

,, Martin — tror du ikke, du kunde overvinde di^ til rtt 
hilse paa Leo. Han maa da synes, det er løjerlii^'t, al. haim 
eneste Broder ikke vil se ham, naar han konnner hjtuu t^fU^v 
saa lang en Eejse." 

,,Sig ham, at jeg er syg," kom det tonUiHt, ,,je^ kan ikke 
se nogen og ikke tale med nogen. Luk saa den \)pr igfn." 

— y.'Bare lige sige God Dag til ham, — han kan jo 
blive staaende her i Døren." 

Et saa hjerteskærende Suk var Svaret, at hun ganske 
stille trak Døren til og listede bort gennem Gangen. Hun 
gik atter over til Leo. 

— ,,Nej, det kan ikke nytte," sagde hun, vi maa lade 
ham være i Fred. Aa, hvor det dog ogsaa var uheldigt, at 
det netop skulde træffe nu. Det er over et Aar siden, at 
han havde det saadan." 

,, Varer det længe?" 

,,Ja, det kan saamænd godt vare længe. En hel Uge 
kan han have det. Men jeg havde haabet, at det slet ikke 
skulde have kommet her ovre hos Bedstefader. Det er 
netop gaaet saa udmærket. " 

,,Hvad er saa Grunden til, at han pludselig bhver saa- 
dan ?" 

,,Ikke til at begribe. — De første Gange var jeg natur- 
ligvis gruelig angest og troede, at nu skulde han til at gaa 
fra Forstanden; men nu ryster jeg det af mig, for jeg ved 
jo, det gaar over igen." 

,,Han skulde tage sig sammen, den gode Martin," sagde 
Leo lidt gnaven, ,,saa kom han nok over det." 

,,Ja det kan du let sige, min Ven. — Nej, han kæmper 
saamænd imod det alt, hvad han kan, — men det er jo en 
Sygdom. — Du maa ikke sige noget om Martin," føjede 
hun til meget bestemt — ,,det vil jeg bare sige dig paa For- 
haand. Saa bliver jeg vred." 

,,Nej, naar du er tilfreds med ham" — sagde Leo 
smilende — 

,,Ja, det er jeg. Og jeg bliver gladere og gladere for 

ham for hver Dag, der gaar. Og jeg ønsker ham ikke en 
Smule anderledes, end han er — bare lidt raskere maaske." 

,,Naa" — afbrød hun sig selv — ,,nu lader vi ham være. 
Bare vi nu havde fat paa Hanna. Jeg har ligefrem ondt ved 
at faa Familien samlet, saa at du kan faa den at se. Naa 
— hun kommer vel til Middag. Følg nu med over til 
Bedstefader, nu er han vist vaagen." 

— Da de vel var ude af Klosterlængens Dør, begyndte 
der en skrabende og kradsende Lyd oppe paa et Halvloft 
lige over Stedet, hvor de havde staaet og talt. Derpaa kom 
et spejdende Hoved frem, og da Farvandet var fuldstændig 
frit, entrede en lille let Skikkelse behændig ned langs Væg- 
gen ved Hjælp af Aabningeme mellem Brædderne og fløj 
som en Stormvind gennem hele Bygningen og gennem Por- 
ten ud paa Gaden. 



Ratzebeck : Vaabenhvile. 



IV 

Fru Parrow — Konsulinden — havde været en rask lille 
Kanetur i den straalende Vintermorgen. Uden at drage 
Hr. Klaus' Ord i mindste Tvivl, at hun virkelig paa et Tids- 
punkt havde staaet bagpaa og haft Tjeneren inde i Slæden 
— den Ordning lignede hende nemlig saa fuldstændig — 
havde hun dog tilbragt den meste Tid under Bjørneskindet 
og ladet Tjeneren faa sine Fingre frosne halvdøde. Hun 
havde været Langegade op og ned et Par Gange til Glæde for 
alle Strøgets Butikker, hun havde gjort en Vending nede ved 
Havnen og faaet det begyndende Skøjteløb til at standse ved 
sin blotte Tilsynekomst, og nu gik det i skarpt Trav ned ad 
den stejle Søndergade og hen foran et lille Hus, hvor et blaa- 
malet Skilt fortalte, at der vadskedes propert samt udlejedes 
Daabskjoler. 

Køres venden slog et Knald med Pisken, der bragte alt 
levende i Omegnen til Vinduerne eller ud ad Dørene, og han 
føjede et Par Ekstrasmæld til mod Taget paa det lille Hus, 
saa at det blev et helt lille Snevejr ved Siden af Kanen. 
Ud i dette Snevejr traadte først en pæn lille Kone, hvis 
Strygeforklæde skinnede om Kap med Sneen, og derpaa en 

høj gammel Mand, der nu ikke havde Spor af Jembanesnavs 
paa sig, men tværtimod skinnede rød og blaa i Ansigtet af 
Benvadskethed og var saa vandkæmmet, at Haaret saa ud 
som en Eække frosne Pinde. 

— Nej. Vadsketøjet var ikke færdigt — det blev sagt 
med et Kniks men i en særdeles afgjort Tone. 

— Ikke engang Skørterne — Friserkaabeme kunde det 
endda være det samme med. 

— Ikke Skørterne heller. Der havde været en Bække 
sammenstødende Uheld. Det vigtigste af dem var, at Man- 
den, der skulde have gaaet med Vadsketøj hele Morgenen, 
var bleven væk, og saa havde hun selv og hendes Kusine 
maattet rende fra deres Arbejde. 

Manden gjorde Mine til at luske ind. 

,,Néj bliv du bare her. Det er dig, der skal gøre Konsul- 
inden Undskyldninger, for jeg vil ikke staa som den, der 
har lovet noget og ikke holder det." 

,,Jeg skal forklare Konsulinden," sagde den gamle Kri- 
ger og gik et Skridt nærmere, ,, hvordan det gik til. Se Toget 
kørte fast ude i Sneen ved Kalvestrup — ." 

— ,,Ja og saa rendte du som et Fæ ude paa Markerne 
og kom først hjem Kl. 10, i Stedet for at bUve siddende i 
Toget — " 

,,Ja men det var jo netop for at komme før hjem. 
Mutter." 

,, Toget kom først ind Kl. 11," afbrød Konsulinden smi- 
lende den ægteskabelige Disput, og Manden vandt saaledes, 
hvad der sjælden skete, en diplomatisk Triumf. 

Endnu et Par af Frandsens Kællinger dukkede frem i 
Døren. Det var Kusinen og hendes Datter — Datteren 
med et toaars Pigebarn paa Armen. 

3» 

— ,,Aa, lad mig se den," raabte Konsulinden, ,,nej, hvor 
den er sød og lækker. Saadan en vilde jeg gerne have." 

Barnet kom op paa Bjørneskindet og blev trykket og 
kysset. 

,,Se, hun er ikke Spor af bange. — Men fryser hun ikke. 
— Se, Jean, er hun ikke lækker." 

— Tjeneren smilede nedladende under et stort fornemt 
Overskæg. 

— ,,Hvad vil De have for hende? Jeg vil købe hende." 
Der havde været det Tidspunkt, da Kusinens Datter vilde 

have afstaaet sine Moderrettigheder uden Vederlag, — nu 
skænkede hun kun Tanken et flygtigt Smil. 

Konsulinden sad lidt og saa paa Barnet. 

Hendes mørke Øjne fik et Udtryk, som om hun tænkte 
langt — og en Smule bedrøveligt. Saa rev hun sig pludselig 
løa med et let Suk. 

,,Enfin — tag den saa igen." 

Og hun rakte Barnet ud af Kanen med en saadan Man- 
gel paa Sagkundskab, at Moderen gav et lille Skrig, og alle 
de tilstedeværende sprang til, for at der ikke skulde ske en 
Ulykke. 

— Saa gik det hjemad til Villaen, der laa en Snes Mi- 
nutters Gang uden for Byen. Der var kastet paa Vejen, og 
et Sted ved en Omdrejning var der en hel lille Hulvej gen- 
nem Sneen. Idet de svingede derind, mødte de en stor 
Slæde, der kom den modsatte Vej, og det var kun ved en 
Kraftanstrengelse fra begge Sider, at Hestene forhindredes i 
at løbe Panderne mod hinanden. 

Man gjorde et forsigtigt Forsøg paa at komme udenom, 
men naaede kun at faa Køretøjerne til at stikke fast i Sne- 

bunken i en saadan Stilling, at det ikke var nogen For- 
nøjelse at sidde i dem. 

Alle Parter stod da ud. Fru Farrow var lidt gnaven 
og skænkede ikke de mødende et Blik. Derimod tog hun 
fat paa med kraftig Haand at hjælpe Jean med at faa Kanen 
paa ret Køl. 

Den store Bondeslædes Indhold tog ikke Sagen saa ro- 
ligt. Ud af Tæpper og Sjaler viklede der sig efterhaanden 
et Par Damer og et Par Herrer, der lo og skreg og tog den 
mest mulige Fornøjelse ud af Uheldet. 

,,Skal vi omkomme her paa aaben Mark," deklamerede 
en lille firskaaren Mand i en mægtig Pels, — ,,skal kom- 
mende Slægter finde vore afblægede Bene — " 

Fru Parrow saa op og lyttede. Stemmen var hende 
bekendt. Det var jo Teaterdirektør Eauch, som hun kendte 
saa godt fra sin Søster, ham maatte hun hilse paa. 

Direktøren modtog hende med den Bække Velkomst- 
bevægelser, han brugte i den Scene, hvor Marquisen af Filam- 
bert modtager en Ungdomsven, som han ikke har set i 
20 Aar. 

Konsulinden havde en Søster, der for Øjeblikket var 
Varietéstjerne i Udlandet, men som i sin Tid havde spillet i 
hans Selskab, og Fruen havde vist Kunsten og dens Børn 
stor Interesse. Og selv om hun var et utaaleligt Vrøvl, der 
ikke havde mindste Begreb om dramatisk Kui;ist, og selv 
om det var koldt og blæsende at staa paa Landevejen og 
høre paa hendes Snak (hvilke Synspunkter dog ikke blev 
ligefrem udtalte under Samtalen), saa var hun en velhavende 
og indflydelsesrig Dame, som det var godt at være gode Ven- 
ner med. 

Direktør Rauch var Chef for et ret stort og ret 

anset Provinsselskab. Den lille By var næsten for lille 
til at komme med i hans Touméplan, og naar han nu tænkte 
paa at anvende hele otte Dage paa den havde det særlige 
Grunde. Han skulde komplettere sit Personale og foretage 
en Række vigtige Nyindstuderinger, — og denne Bys elen- 
dige lille Scene var den billigste, der kunde faas. Foreløbig 
var han kun paa Rekognosceringstur, først om otte Dage 
vilde hele Personalet komme. 

Dette fik Fru Parrow at vide paa Landevejen i Blæst og 
Kulde og under slet skjult Utaalmodighed fra Regissør, Souf- 
fleuse og Direktørens Datter, der udgjorde hans General- 
stab. Stemningen bedredes stærkt, da hun pludselig invi- 
terede hele Selskabet til en lille borgerlig Middag Kl. 5, og 
da Direktøren holdt med sin Slæde foran Teaterporten, 
holdt Konsulindens bagved, og hun var med inde i Byg- 
ningen for at give sit Besyv med om dens Anvendelighed. 

— ,,Der er Skuespillere i Byen", gik Budstikken fra Hus 
til Hus. Selve den stormægtige Direktør Rauch. Hans 
Slæde holder uden for Teatret — to Rækker Mennesker af- 
ventede med største Taalmodighed, stampende i Sneen af 
Kulde, det Øjeblik, da de overjordiske vilde vise sig og stige 
i Slæden. 

Klaus stod forrest i Rækken. Han kunde altid komme 
forrest i Rækkerne, thi hans Ubetydelighed af Krop kunde 
saa let slippe igennem overalt. Og han vilde med Glæde 
have presset sig igennem en halv Fjerdingvej Mennesker for 
at komme virkelige Skuespillere paa saa nært Hold. Han 
var selv Direktør — ja, det var naturligvis ikke hans borger- 
lige Bestilling, den bestod i det smudsige, lave og fornedrende 
Arbejde at skrive paa Posthuset — men i sit Privatliv, i 
sit egentlige Liv, var han Direktør for en dramatisk For- 

ening. Ikke den fine Embedsmandsforening, der to Gange 
hver Vinter spillede , .Abekatten" og ,,Valbygaasen*', men 
for den jævne, der mest bestod af Læredrenge med Damer, 
der syntes, at ,,Ro8mersholm" og ,, Kameliadamen" egentlig 
laa bedst for deres Evner. 

Det var næsten ubegribeligt, hvorledes den Masse af Be- 
gejstring, Idealisme og Storsyn kunde rummes indenfor hans 
Smule Korpus uden at sprænge det. Blot en ringe Del af 
alle disse Evner anvendte paa hans Postbestilling vilde have 
bragt ham til med rivende Fart at stige til General-Post- 
direktør, — men hans Kunst fik det hele ubeskaaret. 

— Der gik en Bifaldsmumlen gennem Mængden, da 
Skuespillerne viste sig. Direktør Rauch førte sig unægtelig 
kongeligt i den opknappede Pels. Klaus stod lænet op til 
Portstolpen og blev aldeles rød, da Direktøren standsede 
og sagde til ham: 

,,Sig mig, unge Mand, er Telegrafkontoret aabent paa 
denne Tid af Dagen?" 

Klaus følte det, som om hans Fremtid afhang af, hvor- 
ledes hans Svar vilde klinge. — ,,Ja — det er — Hr. Di- 
rektør. Kan ikke jeg — være til Tjeneste?" 

Direktøren, hvem den stærkt tilsigtede Theaterdiktion i 
lOaus' Svar slet ikke havde været paafaldende, blev meget 
mere forundret over den unge Mands Opmærksomhed. Lidt 
efter stod Klaus og skrev med skælvende Haand Blanketten 
til et virkeligt Direktørtelegram efter et udrevet Lomme- 
bogsblad om Læseprøve paa ,, Peter Plus" o. m. a. 

— ,,Er alle Mennesker saa høflige her i Byen," spurgte 
Direktøren senere Fru Parrow. 

,,Nej, paa det Lav. Men han her er en flink Fyr. Og 

talentfuld. Jeg har set ham spille Komedie en Gang, og det 
gjorde* han godt." 

,,Ah — en Kollega. Ja, gid Pokker havde alle de Dilet- 
tanter !" 

— Det begyndte at mørkne. Og det begyndte at blæse 
lidt op igen. Ved Middagsbordet havde, som Tante Jette 
nok tænkte, Hanna indfundet sig, og Onkel Leo havde ende- 
lig faaet hende at se. Hun var en hel Del forlegen, næsten 
lidt mut, og Tanten lagde Mærke til, at nogle nervøse Ryk 
med Hovedet, som hun havde lagt sig til i den sidste Tid, 
var stærkere end ellers. ,,Ja, bi du," tænkte hun, ,,nu har 
jeg faaet en Forbundsfælle, nu skal vi nok faa Skik paa jer 
allesammen. " 

Onkel Leo vilde ud at spadsere og lod forstaa, at han in- 
gen vilde have med. Han søgte hurtig ud gennem Gaderne, — 
han trængte til at føle sig helt ene. Al den megen Familie- 
passiar, hvor kær den saa var ham, trættede ham, der var 
vant til at gaa saa meget ene. Og en Mængde Indtryk, 
som gamle Minder havde frembragt hos ham ved Synet af 
den gamle By, fordrede en Stilhedens Plads til at tumle 
sig paa. 

Da han naaede den ene af Hovedlandevejene, gik han 
langsommere og standsede til sidst for at se ud over Byen. 
Dén tegnede sig som en mørk Silhouet mod Himlen bagved 
og mod Snemarkerne foran, alle de smaa oplyste Vinduer 
skinnede saa klart og skarpt i den rene Frostluft, og enhver 
Lyd fra dens Udkant hørtes tydelig over til ham. 

,,Er det virkelig ni Aar, siden jeg stod her sidst," tænkte 
han, — ,,det er som ni Dage." 

Tænk blot, hvad der laa imellem, Eventyr og Kampe, 
Tusinder af fremmede Ansigter og Hundreder af fremmede 

Tungemaal, Døden for Øje den ene Gang efter den anden, 
Sult og Strabadser, Vagttimer, der syntes Evigheder, et 
Fangenskab, der aldrig vilde faa Ende, ni Aar, der havde Op- 
levelse nok til et helt Liv — og saa staar man en skøn Dag 
paa Bakken og synes, at her var man jo ogsaa i Gaar. 

Det var paa en Spadseretur her paa Bakken, at han tog 
den Beslutning at rejse. Hellere det end at vende til- 
bage til den Trivialitet at trampe om i den hjemlige 
Brakjord som Underforvalter og ikke opleve andre Eventyr 
end dem, der fulgte med at smide svenske Tjenestekarle 
paa Porten. Soldatertjenesten og Aspiranttiden paa Kron- 
borg havde givet Smag paa Militærlivet. Ovre i Chile sloges 
de, der var noget at gøre for en ung, rask Løjtnant, der gerne 
vilde gøre Teorien til Praksis. 

Men hvordan var det saa med hende? — Der var virke- 
lig en Lakune i Hukommelsen, der viste, at mange Aar var 
gaaet. — Vidste han allerede da, at hun havde forlovet sig 
eller fik han det først at vide senere? Nej, nu huskede han 
det. Der taltes i Byen om Forlovelsen allerede før hans 
Rejsebeslutning. Hvordan kunde Jette ellers allerede den- 
gang have givet Hentydninger til, at det var for ,, hendes" 
Skyld, at han vilde til Udlandet. 

Komisk, at den gode Jette ikke lod til at være bleven 
klogere endnu. At hun kunde tro, det kunde genere ham, 
hvad der blev sagt om Fru Parrow — som nu i Formiddag. 

Tankerne løb videre. — Hvis det nu havde været ham 
og ikke Konsul Parrow, der var løbet af med Sylvia Blichen, 
Han havde vel ad Aare faaet en Forpagtning og efter al 
Sandsynlighed sat den til igen. Og Sylvia og han havde vel 
ad Aare faaet Forlovelsen gjort om til Giftermaal — og øn- 
sket, at de kunde have faaet det gjort om igen. Løjerlig 

smaatosset var hun vel bleven alligevel, selv uden Konsulens 
Penge og sikken Familie han havde faaet at trækkes med. 
En Svigerinde, hvis Varietédygtighed stod i omvendt For- 
hold til hendes Bygte, og en Svoger, der ikke ganske god- 
villig havde søgt til den nye Verdensdel, — hvor Leo havde 
gjort hans Bekendtskab mellem de fangne Marodører efter 
Slaget ved Tacna. 

,,Saadan slipper man tidt bedre fra det, end man har 
fortjent," tænkte han — ,,jeg havde egentlig ikke fortjent 
at slippe fra hende." 

— Han havde længe hørt Trin, der kom imod ham 
inde fra Byen, nu kom en høj, lidt bøjet Skikkelse, der bar 
paa en stor, hvid Pakke, forbi ham. 

,,Er det ikke — nej, det var da mærkeligt, skal vi to 
træffes igen." 

De to Bejsekammerater fra om Morgenen hilste paa hin- 
anden. 

,,Hvad er De ude paa den Kant af Landet efter ?" 
spurgte Leo. 

,,Det er Strygetøj," svarede den anden og viste Pakken, 
,,og det haster med det." 

Leo slog Følge med ham udefter, den gamles Passiar 
morede ham. Da Frandsen fik Bekræftelse paa, hvad han 
havde formodet, at han havde en Officer for sig, var der en 
sjælden Lejlighed til at faa en militær Passiar, og den be- 
nyttede han. 

Nej, uha, uha I" sagde han, ,, sikke Tider, der kommer. 
Der bliver snart saa mange Mennesker, at de ikke kan staa 
paa Jorden for hinanden. Der maa da ogsaa snart komme 
en Krig. Tror De ikke?" 

,,Nej. Det tror jeg ikke." 



43 

,,Aa, tror De da ikke. Jo, vi maa snart have en Krig. 
Det trænger vi til. Uha, uha ! hvor vi trænger til det. Det 
bliver bare Vrøvl altsammen til sidst. — Hvad skal en 
gammel Soldat blive til i alt det Vrøvl. Alle mine Kællinger 
kunde trænge til en Krig." 

,,Saa," sagde Leo lidt forbavset. 

,,De kunde lige trænge til en Krig, saa fik de nok andet 
at gøre end at skændes med hinanden. Naada, hvor de vilde 
skrige, naar Ulaneme kom farende ind gennem Byen med de 
røde Tunger ud af Huerne." — 

Han syntes rent at overse, at et fjendtligt Indtog i en 
By ikke iøvrig hørte til de Krigsminder, han ønskede gen- 
tagne. — Det var dog ikke blot ren personlig Hævn over 
,, Kællingerne", han tilsigtede med Krigen. 

,,Nej," sagde han, ,,naar der var Krig, saa kom da en 
Mand til at betyde noget igen. — Er det en Bestilling for 
en Mand" — han holdt Vadsketøjet langt ud fra sig — ,,er 
det noget, man bliver respekteret for. Alt det kan jo Kæl- 
lingerne gøre. Men at slaas for Fædrelandet, det skal der 
en Mand til." 

,,Naar man havde været saa lykkelig, at man var bleven 
derude dengang," fortsatte han lidt efter, ,,saa havde man 
ligget nu med en pæn lille Sten over sig og med det Lov, at 
man var falden som en tapper Soldat. — Men hvad skal 
man nu blive til. I al det Kællinge vrøvl ! Saa skændes de om 
en Spand, og saa om en Gulvmaatte, og saa om Katten og 
saa om Ungen, som hun har, hende. — Nej, dersom vi bare 
kunde faa Krig!" 

— Leo spurgte ham, for at tale om noget andet, om, 
hvor han skulde hen. 

,,Jeg skal ud til den gale Konsulinde. Ja, ja, det 

Vadsketøj har vi saamænd haft Spektakler om, lige fra jeg 
kom hjem til Morgen, det er da vist." 

De stod ved Villaen. Det var ikke uden Grund, at Byg- 
ningen blev nævnt som en af Omegnens Mærkværdigheder. 
Stilen var i og for sig ret almindelig, men det var Udsmyk- 
ningen, som Fru Parrow selv havde forestaaet, der var det 
originale. Alt, hvad hun saa, hørte eller læste om, skulde 
anskaffes eller efterlignes. Der var Hønsegaard foran Villaen, 
bygget i maurisk Stil, og der var Dueslag paa Taget i Stil 
som en gan^mel Borgruin. Der var Glaskugler og Solskiver 
og Springvand i Haven, der var Porcellænshunde og ud- 
stoppede Storke paa Græsplænen, der var kinesisk Lysthus 
og japanesisk Havelegetøj. Alt var sirligt, renligt og holdt 
saa vel aftørret som en Etagere med Nips; og alt var til 
Fortvivlelse forvirret. Hønsegaarden var tom, men der stod 
udstoppede Høns paa et Bræt i det tørre Springvand, Sol- 
skiverne var stillede op, hvor der aldrig kom Sol, alt stod i 
Vejen for hinanden, forstyrrede Indtrykket af hinanden, 
saarede Øjet og pinte Forstanden, der uforsigtig gav sig i 
Lag med at finde Glimt af Mening i det hele. Man stod 
sig bedst ved at lade, som om man var i Færd med at 
drømme en rigtig forrykt Drøm. 

Om Vinteren, især naar Sneen, som nu, havde bredt et 
forsonende Dække over alt, lignede det mest et Stykke for- 
styrret Kirkegaard. Den, der havde set Haven, maatte 
grue ved at tænke sig, hvilke Frugter en saa forskruet Fantasi 
formælet med en saa forvokset Smag nødvendigvis maatte 
frembringe inde i Bygningen. 

Da de stod udenfor Haveporten, fik Leo en forfløjen 
Idé, han havde tidt forfløjne Idéer. Den, der af hans over- 
fladisk rolige Væsen sluttede til et ligeløbende Sjæleliv, tog 

fejl. Der kom saare tidt ganske vildtvoksende Indskydelser, 
der uden Spor af Nytte satte ham i pudsige eller ubehagelige 
Situationer; og et niaarigt Eventyrliv havde givet en rig 
Jordbund for den Slags Vildskud. 

,,Lad nu mig gaa ind med Vadsketøjet," sagde han til 
den gamle, ,,og vent De her udenfor." 

,,Javel. Men der skal siges den Besked, at der er en 
Bift i det ene Skørt, som at min Kone ikke har lavet." 

,,Det skal jeg huske." 

Leo gik ind med Vadsketøjet. En ubestemt Lyst til at 
faa noget ualmindeligt ud af en ganske almindelig Situation, 
var hans eneste Drivfjeder. 

En Pige lukkede op og tog tvært imod Tøjet. 

Hun vilde netop til at lukke igen, da et Vindue over 
Døren blev smækket op, og Fruen stak Hovedet ud. 

— ,,Er det Vadsketøjet. Det er altfor sent, jeg skulde 
have haft det for over en Time siden!" 

Leo saa op. 

,,Ja, jeg skulde bede undskylde saa mange Gange, og 
saa var der en Eift paa det ene Skørt, som de ikke havde 
lavet inde i Vadskeriet." 

Fru Parrow blev ved at kigge ud ad Vinduet. ,,Vent 
lidt De," sagde hun. 

,,For Pokker," sagde Leo til sig selv, ,,maaske hun har 
kendt mig." — Først nu faldt den Risiko ham ind. Han 
tænkte et Øjeblik paa at løbe, men nøjedes med at trække 
sin lodne Hue godt langt ned i Panden. 

Konsulinden kom frem i Gangen med en Lampe i Haan- 
den. Hun holdt den saadan, at det fulde Lys, forstærket af 
Skærmen, faldt paa ham. 

,,Gaar De for Madam Frandsen?" spurgte hun. 

,,Ja, sommetider/' svarede han og trak sig tilbage i 
Skyggen. 

,,Værs'god/' sagde hun. Han maatte række Haanden 
frem, og hun lagde en Femogtyveøre i den. Hun var i en 
elegant Selskabsdragt og havde lange, lyse Handsker paa de 
bare Arme. Han turde ikke se op paa hendes Ansigt, men 
mumlede en Tak og skyndte sig ud. Frandsen stod heldigvis 
ikke lige uden for Laagen, men var gaaet et Stykke ned ad 
Vejen. Han vilde ikke paa nogen Maade have Femogtyve- 
øren, og Leo puttede den da i al Stilhed ned i hans Lomme. 
De fulgtes ad tilbage, og det vakte den gamles billige For- 
undring, at hans Ledsager en Gang imellem ganske uden 
Grund gav sig til at le højt. 

— Det vakte lige saa stor Forimdring hos de fire 
Kunstnere og hos Godsejer Prahl, der var Konsuhndens Gæ- 
ster, at hun pludselig var bleven Hgesom lidt forstemt. En- 
hver tænkte sig om, hvorvidt han havde begaaet en eller an- 
den Bommert, men fandt ingen Brøde. Hun var bleven 
paafaldende tavs og stod flere Gange med Byggen til Sel- 
skabet og stirrede ud paa Vejen. LykkeUgvis for den gode 
Stemning fortog den Smule overskyede Himmel sig igen i 
Aftenens Løb, og den blev glemt Hge saa hurtig, som den 
var kommen. 



Leo vilde tidlig til Ro, og der blev hurtig stille den Aften 
i det gamle Brænderi. Hannas Dør ud til Gangen var 
bleven aflaaset under det Paaskud, at en Vagabond gik 
rundt i Byen og tog i Dørtane, og Tante Jette havde person- 
lig forsikret sig om, at Døren ind til Klosterlængen var luk- 
ket af. 

Der var da heller intet, der forstyrrede den lange Nats 
Fred. Tunge Skyer havde mod Aften samlet sig over Byen, 
og hele Natten faldt den hvide, lette Sne jævnt og tæt. Det 
var blikstille, og nu fik man at se, hvoriedes de smaa Fnug, 
naar de ikke blev ophidsede af den vilde Vind, egentlig var 
smaa smagfulde Kunstnere, der kunde smykke hver lille 
Kvist paa de sorte Træer, hvert lille Fremspring paa en 
Bygning med de yndigste og reneste Dekorationer. Tusinde 
Mænds Arbejde i tusinde Dage kunde ikke have pyntet 
Træerne i Brænderiets Have paa en saadan Vis, som de flit- 
tige Snefug gjorde det i en eneste Nat, og det kunde navnlig 
ikke være sket saa lydløst, saa beskedent, med saa lidt Snak- 
ken forud, som det skete, da Kunstværket den Nat blev 
fuldført. 

Da Solen stod op, var alt færdigt. Der var ogsaa 
gjort Regning paa Solen som medvirkende. Først naar den 
kom fra sin lange Rejse for at ofre en karrig Stump 
af sin Tid til det kolde Nord, først da vilde der rigtig blive 
noget at se. Da vilde det vise sig, at det, der i Mørket 
var svagt lysende Linier af Sne, egentlig var straalende, 
glitrende Baand af Krystal, først da vilde et beundrende Øje 
opdage, hvorledes Krystallerne ganske nøjagtig fulgte hver 
lille Kvists Buer og Takker, hvor samvittighedsfuldt Nattens 
Arbejde var gjort, saa at intet var glemt, intet forsømt i det 
rige Mesterværk, der skabtes i Stilheden, medens alle Øjne 
var lukkede og alle Hænder hvilede. 

Og Solen kom, først rød og tung, arbejdende sig lang- 
somt op igennem Horizontens Skybjerge, for saa endelig mied 
eet Slag at rive det sidste Hylster til Side og springe ud som 
en stor straalende Blomst. Tusinde aabne Øjne vendte sig 
mod den, og tusinde Hænder foldede sig, medens Morgen- 
sangen viden om hilste Blomsten, der kom med Budskab fra 
den favre Kyst, hvor Paradiset laa. 

— Der var ogsaa unænsomme Hænder, der straks skulde 
begynde med at pille ved Kunstværket. Men naar det 
endda kun var uforstandige Børn, saa fik det gaa an. Anton 
og Lisbeth sprang om i Brænderiets Have, og Anton slog 
med en Stok paa Træerne, saa at Krystallerne dryssede ned 
om Ørene paa ham og Pigebarnet, der skreg i vilden Sky. 

Men det kom han daarhgt fra. Hanna var ogsaa paa 
Benene og kom efter ham. Først fik han efter alle gode 
pædagogiske Regler en over Nakken, og bagefter fik han et 
Par beroligende Strøg paa Kinden og en Formaning til at 
se paa, hvor kønt og fint alting var i den dejlige Morgen, og 

til at glæde sig over det uden at lege med det, saa at det 
straks gik itu. 

Nej lege, — det kunde man meget bedre ude i Brænde- 
riets Gaard. Hvor det er morsomt at se en lille Snebold 
trille rundt og rundt og efterbaanden vokse sig saa stor, at 
man ikke kan faa den til at flytte sig med Foden, men maa 
lægge Hænderne til, saa at det svider i dem. — Først var det 
blot en tilfældig Leg, men nu bliver der et virkeligt Arbejde 
ud af det, — vi maa se, hvor stor vi kan faa den. Lisbeth 
maa være med, men ingen andre. Hvor stor tror Lisbeth, at 
vi kan faa den? 

Lisbeth mener noget i Ketning af Tagrenden, men hun 
er jo ogsaa kun et upraktisk Pigebarn. Derimod er det utvivl- 
somt, at vi kan faa den saa stor, at den kan trilles hen i 
Porten og fuldstændig spærre denne. Og dette er jo et smukt 
og nyttigt Formaal at arbejde for. 

Trille og trille, saa at man puster og gløder om Kap. 
Og saa staar den pludselig fast. Det kan ikke engang nytte 
at sætte Skuldrene til, for den ligger saa urokkelig, at Benene 
bare glider fra en i Sneen, naar man prøver paa det. 

Mon ikke Hanna skulde kunne bevæges til at tage en 
Aktie med. Jo, Hanna er straks parat, og hun maa jo have 
Kæmpekræfter, for Snebolden faar en saadan Fart paa, at 
den triller fra os, saa at vi alle tre gaar paa Næsen. 

Nu er den een Gang saa stor som den var, da Hanna tog 
fat, og den er næsten ikke til at faa af Stedet. Og nu siger 
hun pludselig, at hun ikke vil mere — den tossede Tøs. Hvad 
skal vi saa gribe til! 

Men der kommer jo Onkel Leo. Hurra ! — Onkel Leo, 
Onkel Leo, det var lige den Kæmpekarl, vi trængte til. Naa, 
hvor det gaar ! han kan ligefrem tage den paa Foden og kyle 

Rdtzebeck: Vaabenhvile. 4 

den et langt Stykke; han er utvivlsomt den stærkeste Onkel, 
der er til i Verden, og det er virkelig meget heldigt, at vi 
har faaet ham hjem fra Amerika. — Da han ikke kan magte 
den længere med Foden, tager han en Lægte og bruger den 
til Løftestang, og nu har vi sandelig snart faaet al den løse 
Sne i Gaarden samlet op. Det er en mægtig Kugle, en hel 
lille Jordklode. 

,,Lad os nu lave en Snemand ud af den," foreslaar On- 
kel Leo. 

— ,, Eller en Snekone," mener Anton, — der er noget ved 
Kuglen, der ubevidst minder ham om Karen Kokkepiges om- 
fangsrige Underdel. 

,,Skal du ikke have et Tørklæde om Halsen, Dreng? du 
har jo været syg." 

,,Ja, det var i Efteraaretl Jeg havde Vand paa Lun- 
gerne, Vand paa Lungerne" — og til denne mærkelige Tekst 
synger og danser han omkring Onkelen. 

,,Kan du lave mig af Sne, Onkel Leo?" spørger Lisbeth 
og sætter et skrækkeligt Nøddeknækkeransigt op. 

,,Nej, hvordan skulde jeg kunne lave dine tynde Ben, 
men Hanna kan staa Model for mig, for en lang Kjole kan 
man nok magte." 

,,Ja, vent saa et Øjeblik," raaber Hanna og flyver ind 
gennem Køkkendøren. Onkel Leo og Børnene benytter Vente- 
tiden og dynger Sne sammen oven paa Kuglen. 

— Da Hanna kom ud igen, havde hun maskeret sig 
saare originalt. Et hvidt Lagen var kastet over Skuldrene 
og faldt helt ned til Jorden i lange, dybe Folder. Om 
Hovedet havde hun et hvidt Tørklæde, fæstet op paa Si- 
derne med Naale, og trukket stramt om Panden. En Stump 
Keb var bundet i Knude om Livet — og man var ikke et 

Øjeblik i Tvivl om, hvad hun forestillede. Hun var en Nonne, 
saa lyslevende som de i gamle Dage havde vandret over den 
selvsamme Gaardsplads. Saa bly og tækkelig i Gang og La- 
der. Saa from og uskyldig i Blikket som hun burde de i hvert 
Fald have været — og var det ogsaa i Hannas Fantasi. 

Hun nejede sig alvorlig med Hænderne over Brystet, 
idet hun kom hen til Onkel Leo. 

,, Søster Hanna," sagde hun, ,, ønsker ikke at faa sit 
Ormehylster afbildet til sin egen Forherhgelse, men kunde 
nogle fattige, formedelst Gaver, nedlagte ved Foden 
af hendes Sneskikkelse, vorde mættede, da siger hun dig 
Tak og beder dig gøre dig Flid." Derpaa gik hun lidt til- 
bage og stillede sig op paa en gammel Kasse, der laa i 
Gaarden. Hendes Stilling var saa Hdt beregnet som vel mu- 
ligt, men den var saa umiddelbart yndefuld og saa karak- 
teristisk for den Person, hun forestillede, at en beregnet 
Kunst ikke kunde have gjort det bedre. 

Onkel Leo havde kun i Spøg foreslaaet Billedhuggeriet, 
Opgaven forekom ham lovlig fordringsfuld. 

— Ingen havde lagt Mærke til, at et Gardin for noget 
siden var bleven rullet op for et Vindue henne ved Porten, 
og at et Ansigt havde spejdet ud. Det vakte derfor den 
største Forbavselse, da Martin Lyngdal pludselig kom fa- 
rende ud i Gaarden uden Overtøj og Hat, blot med en gam- 
mel Slaabrok flagrende om sig. 

,,Bliv staaende deroppe,'* raabte han til Hanna, der 
gjorde Mine til forskrækket at ville springe ned. ,,God Dag, 
Leo, velkommen til Danmark. Jeg skal siden sige rigtig 
God Dag til dig, men her er noget, jeg skal have gjort. — 
Gaa væk Børn," sagde han og rystede Anton og Lisbeth af 
sig, jeg har ikke Tid" — han tog sig dog Tid til at give 

dem hver et Kys. ,,I kan hjælpe mig med at skaffe mere 
Sne." 

,,Aa, saadan en Statue som Fader lavede forleden," 
raabte Anton henrykt. 

,,Nej, min Dreng," svarede han højtideligt, ,, meget, 
meget større og smukkere. Se, Leo, du har jo ogsaa, saa- 
vidt jeg mindes, Sans for det skønne. Se, her er en Skøn- 
hedens Aabenbaring, som fortjente at fæstnes i Marmor. Alen 
vi har kun Sne, — og lad os saa tage fat." 

Onkel Leo var tilfreds med at blive degraderet til Haand- 
langer og bære Sne sammen med Børnene. Martin ar- 
bejdede tavs og ivrig. Tante Jette kom farende ud af 
Køkkendøren med en gammel Havelock og en Hue, som hun 
anbragte paa sin Mand, der brummede gnavent over For- 
styrrelsen. Hun kastede et glædesstraalende Blik til Leo, 
men blandede sig iøvrigt kun i Sagen med et Forlangende 
om, at Hanna en Gang imellem skulde galoppere Gaarden 
rundt nogle Gange for ikke at fryse ihjel. Dette Forslag 
bef andtes rimeligt, og Hanna galopperede omkring med pas- 
sende Mellemrum, jaget af Anton, der knaldede efter hende 
med en lang Pisk. 

Ud af Snebunken krøb virkelig lidt efter lidt en nonne- 
lignende Skikkelse frem; men da Martin havde faaet Afløb 
for sin første Begejstring, og Frostvejret lod til at være ret 
stadigt, lod han sig lokke ud paa en Spadseretur med Leo. 

Brødrene havde meget at tale om, og Martin blev helt 
livlig og meddelsom. Hans Tilværelse havde, inden for 
Fædrelandets snævrere Rammer, snart været ligesaa broget og 
afvekslende som Broderens. Da Leo rejste, var han lige 
etableret der i Byen, gik fallit to Aar efter, begyndte en 
ny Forretning i en anden By med samme Resultat og var 

derpaa ved ,,hvad8omhelst" i de følgende Aar, altid lige 
sikker paa, at nu smilede Lykken til ham, altid lige sangvinsk 
— undtagen netop i de Perioder, hvor den sygelige Depres- 
sion anfaldt ham. 

,,Men du ved ikke, hvor jeg lider paa de Tider, Leo," 
sagde han. ,,I nogen Tid i Forvejen mærker jeg det som 
et ubestemt Tryk. Det begynder saa med, at jeg ikke kan 
komme over at bestille noget — til sidst kan jeg ikke skrive 
et Brev; jeg kan gaa og tænke paa det i Dagevis, men jeg 
kan ikke overvinde mig selv til det. Og saa ender dét med 
en fuldstændig Sløvhed — " 

,,Som i Gaar?" 

,,Ja, som i Gaar. Og værst er det at se de andre lide 
under det, og saa ikke at kunne gøre det mindste selv for 
at hindre det." 

,,Kan det ikke helbredes? Er der ingen Kur — ?" 

,,Nej, du, der gror ingen Urt for den Sygdom. Det 
har slet ikke noget med mit Legeme at gøre. Jeg er jo sund 
og rask. Det er kim Sjælen, du." 

,,Jeg ved, hvad det er," føjede han lidt efter dæmpet 
til — ,,det er en Slægtsforbandelse. Der hviler en Skygge 
over vor Slægt, — vi kan ikke blive til noget, vore Kræfter 
spredes til XJnytte, ikke sandt, det ved du jo ogsaa. — Men 
hvad har vi gjort — eller rettere, hvad er der i sin Tid blevet 
begaaet, som vi skal bøde saa haardt for? Tænk dig, — naar 
jeg er syg, saa drejer mine Tanker sig udelukkende om dette. 
Jeg synes, jeg kommer det nærmere og nærmere hver Gang, 
jeg er syg, og at jeg til sidst en Gang vil faa fat paa det. Og 
saa vil maaske Forbandelsen hæves. " 

,,Ja det er unægtelig sygeligt," sagde Leo lidt irriteret. 
,, Komplet Overtro." 

,,Ja, ja, Leo, du har jo nu været saa langt af Led, at du 
vel hverken tror paa det ene eller det andet — " 

,,Det ved du ikke noget om," afbrød Leo, ,,men den 
Slags Slægtsforbandelser og saadan noget, vil jeg ikke have 
med at gøre. — Naa, men hvordan kommer du dig saa?" 

,,Som du saa i Dag. Pludselig. En eller anden Be- 
givenhed givet et Eyk i mig; jeg saa Hanna staa derude 
som Nonne, daa giver det et Sæt i mig: det maa du mo- 
dellere. For Kunstner er jeg, trods alt. Saa farer pludse- 
lig alt Blodet af Sted i Aareme, — og saa er jeg rask." 

Leo rystede paa Hovedet. 

— ,,I Aften skal vi have det hyggeligt sammen," sagde 
Bedstefader og gav Kalotten et Skub, ,,nu har vi Martin 
rask igen. Leo skal vise os Fotografier og fortælle os mærke- 
lige Historier. Vi ved jo egentlig saa lidt om dine Bedrifter, 
min Søn." 

,, Fotografierne kan I faa at se," sagde Leo og hentede en 
hel Pakke, ,,men Bedrifterne faar jeg skylde til en anden 
Gang. For jeg har ingen at fortælle om nu." 

,,Alle dine Slag!" 

,,Jeg har kun været med i eet stort Slag — ved Tacna 
Da de andre stod, sad jeg fangen. Men om alt det hørte I 
jo i mine Breve." 

,,Ja vist," lo Bedstefader, ,,og min gode Martin spe- 
kulerede jo stærkt paa at faa dig løskøbt." 

,,Ja, vi spillede paa tre Kvartsedler," faldt Jette ind, 
,,og hvad vi vandt, skulde gaa til at løskøbe dig for." 

,,Jeg fik det nu billigere," sagde Leo, ,,for jeg gik ganske 
simpelt min Vej en Dag, da de ikke passede paa mig. Men 
jeg var dog bleven ked af det dernede, og saa gik jeg til 
Centralamerika, først til Costa Eica og siden til Guatemala. 

— Jeg skulde være bleven i Chile. Efter Krigen kom der 

Kevolution, der var mange, der kom godt i Vejret paa den." 

,,0g fra Guatemala hørte vi næsten aldrig, — i hele 

to Aar." 

,,Nej, der var saa megen Usikkerhed og Forvirring i alle 
Forhold. Men det har I altsaa til gode nu. Se nu først 
Fotografierne." 

— Et helt fremmed Land rullede sig op gennem Bille- 
derne. Urskove og Savanner, Domkirker og usle Hytter, 
flotte Soldaterbilleder og pjaltede Indianere. ,,Her er en 
Præsidentspire," sagde Leo. 

— Et smukt, ondt Ansigt med sammenknebne Læber, 
en broget Generalsuniform med Bændler og Guldstads og 
Stjerner. 

,,BIev han Præsident?" spurgte Bedstefader. 
,,Her er hans Morder," svarede Leo kort. 

— Igen et ondt og smukt Ansigt med sammenkneben 
Mund og Masser af Stads paa Frakken. 

,,Hvem er det?" spurgte Hanna og lagde et Billede af 
en ung Pige frem. 

,,Nej, er det kommet med her," sagde Leo forundret. 

,,Hvem er hun?" spurgte ogsaa Tante Jette. y,Hun er 
nydelig." 

,,Aa, det er en lille Senorita, som jeg har truffet. — 
Men der hører en lang Historie til hende. Den kan I faa 
en anden Gang." 

,, Hvorfor ikke nu?" 

,,Den er for lang." 

,, Jamen den bliver vel ikke kortere." 

,,Nej, men jeg gider ikke nu." 

,,Leo skal være fri," dekreterede Bedstefader. ,,Han wkal 

have sin fulde Frihed. Det har alle her hos mig. Han for- 
tæller nok en anden Gang.*' 

,,Er de saa kønne allesammen derovre?" spurgte Hanna, 
næsten med lidt Uvillie i Stemmen. 

„Nej, min Pige. Hun her er en afgjort Undtagelse. 
Ja, de har alle smukke Øjne med lange, sorte Øjenbaar, 
men de er fregnede, saa det er en Gru. — Og saa er de saa 
dunmie." 

,,Er hun her ogsaa en Undtagelse fra Dumheden?" 
spurgte Martin. 

,,Hvor I er nysgerrige. — Ja, h\m er ogsaa en Und- 
tagelse fra Dumheden." 

,,Aa, lad os dog nu ikke blive ved at snakke om hende," 
sagde Hanna og puttede Billedet ind under de andre. ,, On- 
kel Leo, hvad er det for en Kirke?" 

Man sagde God Nat og gik hver til sit. Men Leo kunde 
ikke sove. Han maatte først en lang Tur uden om 
hele Byen og se paa Snemarkerne i Maaneskinsbelysning. 
Det var aftagende Maane, nogle Dage efter Fuldmaane, og 
klingrende Frost. 

Da han rask kom ind gennem Porten, saa han Skyggen 
af et Menneske bevæge sig inde i Gaarden. Hannas Søvn- 
gængeri faldt ham straks ind; han standsede pludselig og 
traadte selv til Side i Skygge. Han blev dog hurtig klar paa, 
at der ikke kunde være Tale om Søvngængeri, hvem det 
saa var, der færdedes ude paa den Tid. Det var ikke Søvn- 
gængerens sikre og umistænksomme Bevægelser, han saa. 
Skikkelsen var tværtimod yderst livlig og beregnende. Den 
smuttede fra det ene Stykke Skygge over til det andet for 
at naa over Gaarden og stod et ØjebUk stille og famlede 
ved Klosterlængens Dør, inden den forsvandt ind gennem 
denne. 

Et Strejf af Maanelyset havde overbevist Leo om, at 
Skikkelsen var hvid. Han vilde have Kede paa, hvad der 
foregik, og gik rask over til Klosterlængens Dør. Den stod 
paa Klem, og han gik ind. 

Han vidste saa meget fra sit Besøg i Bygningen den 
foregaaende Dag, at det ikke var let at finde Vej der mellem 
de mange, planløst opsatte Skillerum og standsede derfor 
i Mørket inden for Døren. Det forekom ham, som om han 
i samme Øjeblik hørte en Easlen som af en Kjole, men 
straks efter blev alt stille. 

Leo havde været med til mange mere eventyrlige og 
mere farefulde Ekspeditioner før, og han betænkte sig ikke 
paa at foretage en grundig Eftersøgning gennem alle Rum- 
mene. Men han maatte smile ad sig selv, da han instinkt- 
mæssig, før han begyndte, gjorde et Slag med Haanden ned 
mod det Sted, hvor Revolveren plejede at sidde, men ikke 
sad nu. 

Forsigtig strøg han Tændstikker, hvor det var helt mørkt, 
og vandrede om mellem alt det gamle Skrammel. I enkelte 
Rum faldt Maanelyset ind gennem tilstøvede Vinduer eller 
gennem Huller, hvor en Sten var brudt ud; men Lyset var 
forvirrende, og han havde paa Fornemmelsen, at der godt 
kunde gemme sig adskillige Væsener i Krogene, uden at han 
kunde opdage »dem. 

Til sidst blev han enig med sig selv om, at det ikke 
nyttede at lede længere, og famlede sig frem i Mørke mod 
Udgangen, hvor han kunde se Dørsprækken. Det var vel 
klogest at vække Tante Jette og se, om Hanna laa i sin 
Seng, og om man maaske skulde forberede sig paa en virke- 
lig Tyvejagt. 

Idet han vilde lægge Haanden paa en fremspringende 
Murkant, rørte han ikke, som han ventede, ved noget koldt 
og fast, men ved noget blødt og loddent, som gav efter for 
Trykket og derpaa med et Sæt forsvandt. 

Leo var naturligvis ikke bange for en Kat, og han var 

ikke lang Tid om at opdage, hvad det var, han havde rørt 
ved; men den pludselige, ubehagelige Berøring fik ham dog 
til at udstøde et sagte Eaab af Overraskelse. 

Og umiddelbart derpaa hørte han ganske tydeligt en 
undertrykt Latter ; det lød, som om det var lige over Hovedet 
paa ham. 

,, Hanna, er det dig," sagde han, ,,der gaar og spøger 
herovre ?" 

,,Fy, Onkel Leo," hviskede det, ,,hvor kan det dog falde 
dig ind at gaa efter mig I" 

,,Hvad bestiller du her midt om Natten?" 

— ,,Jeg leger," kom det efter nogen Betænkning. 

,,Ja, men lad det nu være godt med den Leg. Kom 
nu ned og gaa over i din Seng." Han raslede med sine 
Tændstikker. 

,,Hvis du tænder flere Tændstikker, saa kommer jeg slet 
ikke ned. Det er rædsomt, du kunde jo brænde os inde 
allesammen." 

— Der kunde undertiden — og det var jo ikke saa un- 
derHgt — komme noget koldt og kommandoagtigt i Leos 
Stemme, naar han blev sagt imod: 

,, Skynd dig nu og kom, Hanna. Ellers gaar jeg over og 
vækker Tante Jette og Bedstefader." 

— ,,Hvad kan det dog gøre, at jeg gaar her. Jeg gør jo 
ingen Fortræd." 

Spørgsmaalet kom ham paa tværs. 
,,Du bhver forkølet." 
,,Nej, jeg gør ikke." 

,,I hvert Fald er det upassende for en ung Pige." 
,, Upassende. Det kan jeg da ikke forstaa, at der kan 
være noget upassende i det." 

,,Ja, skynd dig nu bare og kom." 

— Der kom ingen, og han stod en Smule raadvild. Han 
var mere øvet i at faa Ladinosoldater og Indianere til at 
lystre. 

Og nu begyndte hun endogsaa at grssde. Først ganske 
smaat, men voksende lidt efter lidt. 

,,Naa," tænkte han, ,,lad os nu bare tage det roligt. 
Hun tager jo egentlig ikke nogen Skade af at være her, og 
desuden kommer jeg nok ingen Vej uden med det gode." 

,,Jaja, min^Pige," sagde han med sit venligste Tonefald, 
,,jeg har saamænd egentlig ikke i Sinde at forstyrre dine 
Nattevandringer. De kommer jo ikke mig ved. Men jeg er 
bange for, at Tante Jette skal blive forskrækket for dig." 

,, Tante Jette, hun tror virkelig, at jeg er lukket inde, 
og desuden har hun jo Nøglen til Klosterlængen inde hos sig. 
Nej, hun er ikke bange. — Men, Onkel Leo, — nej, bi nu 
lidt, nu skal jeg komme ned til dig." — 

En Easlen et eller andet Sted henne i Mørket, og saa 
rørte pludselig en Haand ved hans Arm. 

— ,, Onkel Leo, hvad tror du, Doktoren gør ved mig, 
naar han hører, jeg gaar i Søvne." 

,,Hvor ved du, at du gaar i Søvne?" 

Hun lo nok saa tilfreds. ,,Jeg sad jo deroppe i Gaar 
Formiddags, da du stod her og talte med Tante Jette. Det 
var rigtignok rart, at jeg fik det at høre. — Men hvad tror 
du, Doktoren siger?" 

,,Saavidt jeg ved, bruger man nok Levertran og iskolde 
Styrtebade mod Søvngængeri," svarede Leo, der mente, at 
den skrappeste Kur paa det nuværende Tidspunkt maatte 
være den bedste. 

,,Nej, uha da, — tror du virkelig?" 

,,Men hvorfor render du da ogsaa herovre? det er da 
virkehg en besynderlig Sport." 

Hun tav lidt og betænkte sig. 

,,Hvi8 jeg nu, nej, jeg vil ikke, saa vil jeg hellere 

gaa over i Seng." 

,,Nej, hvad vilde du sige, Hanna. Du kan godt fortælle 
mig det." 

,,Men du maa ikke le ad mig," bad hun bønUgt. 

,,Ikke jeg skal le det bitterste." 

— ,,Det er nu ganske mærkeligt, for det er, ligesom 
du skulde være med i det. For du havde jo aldrig fundet 
mig heroppe, hvis jeg ikke var kommen til at le, da du rørte 
ved Katten. Det var virkelig sært. Kradsede den dig ikke ?" 

,,Nej, nej." 

,,Jeg vidste godt, den laa der, for der ligger den altid om 

Natten. Nej, jeg har aldrig fortalt et Menneske om 

det, men du rejser jo bort igen, og saa er det jo alligevel, 
som om ingen vidste det. Ikke sandt?" 

,, Netop." 

,,Vil du saa give mig Haand paa, at. du ikke vil sige no- 
get til nogen." 

Han sagde ja, og efter en Del Famlen i Mørket blev 
Haandslaget givet. 

Hun sukkede. ,,Jeg er alHgevel bange for, at jeg for- 
tryder det. — Men nu kan jeg jo dog ikke mere komme 
herover. — Naa, nu kan du gaa op her langs Muren. Der er 
en stor Luge, og den maa du lukke op, saa skinner Maanen 
lige ind. Og saa maa du vende dig om. — Men du bliver vel 
ikke forskrækket?" 

,,Det haaber jeg ikke. Jeg skal samle alt mit Mod." 

Han famlede sig hen til Lugen og lukkede den op. 

Maanen stod ganske rigtig lige for og kastede en bred Lys- 
stribe ind. Da han vendte sig, kom Nonnen, hvis Sne- 
billede nu stod fuldt færdigt udenfor, langsomt op gennem 
Gangen og traadte ind i det fulde Lys. 

Han var ikke fri for at føle sig en Smule uhyggelig, da 
hun tog hans Haand. Selv Ansigtet forekom ham fremmed 
og ældet. 

— ,,Naa, det er det, du leger. Hvad morsomt er der 
saa i det?" 

,,Ikke noget morsomt — kun sørgeligt." 

,,Det var da forbavsende," tænkte han, ,,jeg synes ikke 
engang, det er hendes Stemme." 

,,Kun een Gang hvert hundrede Aar kan du træffe mig 
her," sagde hun langsomt og højtideligt, ,, ellers staar Søster 
Hanna i sin hvide Dragt bag Muren i den store Pille der, 
hvor hun blev muret inde for syv Hundrede Aar siden." 

,,Saa har jeg altsaa været meget heldig," sagde han i en 
spøgefuld Tone for at ryste Uhyggen af sig, — ,,den Dame er 
svær at træffe." 

,,Gør ikke Spøg med det. Vil du høre min Historie, — 
hvorfor jeg blev muret inde?" 

,,Ja Tak, men lidt kort. For jeg begynder ærlig talt at 
synes, her er noget køligt." 

,,0m I fryser, saa lad os gaa ind i Refektoriet, der er 
altid varmt." 

,,Hun har unægtelig sine Klosterlokaliteter i Orden," 
tænkte han, da hun førte ham gennem en Gang og en lille, 
lav Dør ind i Bageriet, hvor der var ganske lunt, men bælg- 
mørkt. 

Han kom forsigtig til Sæde paa et eller andet, der stod 
paa Gulvet. 

,, Søster Hanna," sagde hun, ,,var Nonne i en meget 
streng Orden, — r- meget streng. Vi maatte aldrig tale til 
fremmede og kun lige sige de nødvendigste Ord til hver- 
andre. Men hun var saa glad ved at være her, fordi her 
var Fred. Her skændtes man aldrig, her var man aldrig 
bange for hinanden eller drillede hinanden; man sang og" 
bad og malede smaa Billeder hele Dagen. Og alle var saa 
kærlige og gode. Men saa kom der en Dag en Bidder • — 

— ,,Av!" sagde han. 

,,Hvad er det dog?" spurgte hun lidt utaalmodig. 

,,Aa, ikke noget," sagde han skamfuld og fortrød Af- 
brydelsen. 

,,Han havde været i Krig og var saaret, og hun skulde 
pleje ham. Og det gjorde hun ogsaa. Naar han kedede sig, 
sad hun tidt ved hans Leje og fortalte ham Historier, men 
naar him saa var træt, begyndte han sommetider at fortælle, 
og him hørte efter. Men det var grusomme og vilde og 
blodige Historier, for han havde jo ikke oplevet andet end 
saadan noget. — Og i Begyndelsen græd hun over dem, men 
senere hen forandrede det sig. Saa begyndte hun at synes 
om alt det, han fortalte om det vilde og muntre Liv, han 
havde været med til uden for Klosteret, og til sidst længtes- 
hun saadan efter at komme til at se det og være med til det, 
at hun næsten ikke kunde holde ud at blive derinde." 

,,Naa," sagde Leo lidt utaalmodig, ,,saa rendte hun vel 
med ham ?" — 

,,Nej," svarede Hanna forundret, — ,,nej, han skulde jo- 
i Krig igen. Nej, han rejste selv, da han blev rask. — Men 
nu skal du høre, hvordan det gik med Søster Hanna. En 
Dag var der en Helgen, der aabenbarede sig for hende og 
sagde hende, hvor frygtelig verdslig hun var blevet, og saa 

kunde hun ogsaa nok selv se det. Og Helgenen sagde til 
hende, at hun skulde selv bestemme sin Straf. Saa sagde 
hun" — og her kunde man høre paa Hannas Stemme, at 
hun ikke var saa lidt stolt over den følgende Vending — ,,at 
fordi hun ikke havde været tilfreds inden for Klosterets 
snævre Mure, saa skulde for .Fremtiden endnu snævrere Mure 
indeslutte hende. — Og saa lod hun sig indemure." 

,,Har du lavet den Historie selv?" 

,,Ja — næsten helt." 

,,Men hvorfor gaar Søster Hanna da igen hvert hun- 
drede Aar?" 

,,Det vil jeg ikke sige dig. — Kom, nu skal jeg vise 
dig noget." 

Hun tog ham ved Haanden og førte ham gennem Gan- 
gen og hen til den aabne Luge, hvor Maanen skinnede. Man 
saa ud over Fjorden og de snedækkede Bakker. Der var en 
overjordisk Højhed og Bo udbredt over Naturen i den stille 
Nat. 

,,Se, — er det ikke smukt!" sagde hun. 

,,Jo, det er det rigtignok," svarede han, helt glad over, 
at hun kom ind paa mere menneskelige Betragtninger, hvor 
en almindelig dødelig kunde følge hende. 

,,Der er aldrig saa smukt om Sommeren," vedblev hun. 
,, Sommeren holder jeg slet ikke af, — der er saa megen Støj 
og Uro, og alle Mennesker er saa underlige, — om Vinteren 
synes jeg, der er meget mere Fred alle Vegne ; du holder for- 
modentlig mest af Sommeren, Onkel Leo." 

,,Jeg har jo næsten glemt, hvordan en Vinter ser ud. — 
Har du tidt været herovre om Natten, Hanna?" 

,,Nej, ikke tidt. Kun et Par Gange i Vinter, naar det 
har været Fuldmaane. — Sommetider har jeg nok syntes, at 

det ikke var rigtigt, fordi de andre ikke vidste det, men saa 
har jeg bagefter tænkt, at jeg gjorde jo da ingen Fortræd 
med det, — for jeg har kun haft tændt Lys herovre lige et 
Øjeblik. — Og det har næsten ogsaa været saadan, at jeg 
ikke har kunnet lade være." 

,,Det var da underligt," sagde han. 

,,Ja, det er underligt," sagde Hanna. ,,Jeg skrev et 
lille Digt om den Nonne, og jeg gik og tænkte saa meget paa 
hende, at jeg til sidst næsten syntes, at, — nej, men det kan 
jeg ikke forklare dig; det er saa mærkeligt. — Men saadan 
noget har jeg for Resten altid gaaet og leget, da jeg var lille." 

,,Ja, jeg husker nok, at du var en sær lille en." 

,,Naar Fader og Moder skændtes, — og det gjorde de jo 
næsten altid," føjede hun til med et lille Suk, ,,saa fandt 
jeg altid en eller anden Krog i Huset, hvor jeg kunde gemme 
mig. Der sad jeg. og drømte, at jeg var en lille Alf eller 
Nisse, — men det gik altid ud paa, at jeg havde en Trylle- 
kvist, og naar jeg rørte ved Mennesker med den, saa var de 
ikke mere vrede paa hinanden og holdt op med at skændes. 
For jeg elsker Fred, Onkel Leo !" 

Hun sagde disse Ord saa indtrængende, saa overbevist, 
og saa tydelig fremgaaet af smertefulde Erfaringer, at det 
lød, som om det virkelig var den døde Nonne og ikke et 
sekstenaars Pigebarn, der talte. 

,,Ja, det er godt nok, min Pige," sagde Onkel Leo, — 
men det er sandelig et usundt Liv at gaa saadan op i sine 
Drømme. Det gaar ikke an." 

,,Ved du, hvad jeg sommetider tror, Onkel Leo. Somme- 
tider tror jeg, at mine Drømme — det, jeg altsaa leger, for- 
st aar du — , at det er mit rigtige Liv, og at det, som alle 
de andre tror, er mit rigtige Liv, at det i Virkeligheden kun 

Rdtzebeck: Vaabenhvile. 5 

er en Drøm. — Saadan kunde det jo godt være, — hvem kan 
vide det. Det ene er jo ikke mere virkeligt end det andet." 
,,Nej, nu er du for slem, Hanna; nu bliver du mig skam 
for dybsindig. Du maa se at komme paa den rigtige Side af 
Tilværelsen, — ellers maa du have Jemmiksturi" 

— ,,Nu maa vi gaa," udbrød hun pludseUg og lukkede 
Lugen, ,,der kunde gaa til at komme nogen i Bageriet. — 
Jeg vilde ellers have vist dig hele Klostret, — jeg har 
alt muligt herovre." 

,,Ja tak, jeg er saa tilfreds med, hvad jeg har set." 

,,Men du skal da i det mindste se, hvor det er, jeg sid- 
der indemuret." Hun tog ham atter ved Haanden og førte 
ham nogle Skridt ind i et Siderum. Med største Sikker- 
hed bevægede hun sig i Mørket uden at støde paa noget Sted. 
— Hun bankede paa Muren ; det lød hult og dumpt. 

,,Her er det." 

,,Det er jo en gammel Skorsten, din lille Nar. Sidder 
du inde i Skorstenen?" 

Det svarede hun ikke paa, men sagde lidt efter klagende : 

,,Saa kommer jeg altsaa aldrig herover mere; nu, jeg 
har fortalt dig om det, saa er det ligesom helt forandret 
for mig." 

,,Jaja. Saa faar jo Søster Hanna Eo i Graven, det kan 
hun trænge til." 

— ,,Det var allerede dumt gjort af mig, at jeg klædte 
mig tid i Formiddags i Søster Hannas Dragt. Den skulde 
ingen have haft Lov at se. — Og det er naturligvis ogsaa 
derfor, at jeg blev opdaget i Aften. Det er Straffen." 

Den fantastiske Luft smittede ogsaa Leo. ,,Men nu 
staar jo Søster Hanna ude i Gaarden. Det er jo, ligesom 
hun nu var befriet fra sit Fangenskab. Og naar hun nu 

smelter hen, dør hun jo virkelig for anden Gang og behøver 
saa maaske ikke at spøge mere i det gamle Brænderi." 

— Dette Ræsonnement var af den Slags, der behagede 
Hanna. 

,,Nej, det tror jeg heller ikke, hun behøver," svarede 
hun alvorhg. — ,, Onkel Leo, du har lovet mig at tie stille 
med, hvad du har hørt og set her." 

,,0g jeg skal holde det." 

— Da de stod bag Udgangsdøren, var det, som om hen- 
des Væsen pludselig undergik en Forandring. 

,,Nu bliver du staaende lidt her. Onkel Leo,* sagde hun 
rask, ,,for du kan ikke' komme saa let over Gaarden som 
jeg og tænk, om Tante Jette kiggede ud ad Vinduet og saa 
os. Du lukker saa af efter dig og giver mig Nøglen i Mor- 
gen. Det er ikke Tante Jettes, det er min egen. — God 
Nat." 

Hun gav ham et langt Haandtryk. Derpaa smuttede 
hun ud. Der var mere Skygge nu end før at skjule sig i, men 
Leo, der saa gennem Sprækken, maatte dog beundre den 
Behændighed, hvormed hun udnyttede hver Chance, saa at 
hun næsten uafbrudt var i Skjul. 

Da hun var i Sikkerhed, lukkede han af og gik uden slet 
saa store Sikkerhedsforanstaltninger over til sit Værelse. 

— Næste Morgen var Nattens fornyede Spøgeri Gen- 
stand for Mestersvendens største Opmærksomhed. 

,,Se, nu har hun gaaet her igen i Nat, men — der har 
sandelig været et Mandfolk ogsaa, — og det kan jeg dog nu 
ligegodt ikke rigtig begribe." 

,,Jo," svarede Anders og strøg sig med Haanden ned 
over Hagen, saa alle Skægstubbene knagede — ,,jo — saa- 
dan — saadan var de vel — de Nonner." 

5* 

Det første, som Leos Øjne faldt paa næste Morgen, da 
han saa ud af Vinduet, var en Gruppe, bestaaende af 
Martin, der gav Nonnestatuen en sidste Afpudsning, om- 
ringet af en beundrende Tilskuerkreds af Børn og Svende fra 
Bageriet. Dermed var straks Tilknytningen gjort til Op- 
levelserne i Gaar, og i det samme opdagede han, at de ogsaa 
havde beskæftiget ham i Drømme hele Natten. Underlig 
forvirret havde Danmarks Sne blandet sig med Guatemalas 
Palmer, og Søster Hannas blege, nordiske Skikkelse var flydt 
sammen med det Sydens Barn, hvis mørke Øjne den fore- 
gaaende Aften havde hilst paa Familien fra Fotografi- 
samlingen. 

Han var noget søvnig og utidig og havde mest Lyst til at 
krybe til Køjs igen. I det hele taget kunde han mærke, at 
han var rykket ud af sine Forhold. Han begyndte at sætte 
Pris paa magelige Stole og et godt Natteleje; han havde 
grebet sig selv i at være kræsen med Hensyn til Mad og var 
i al Almindehghed ved at blive spoleret — som han sagde 
til sig selv. 

At bryde Tavshedsløftet til Hanna faldt ham naturligvis 

ikke ind, men han var dog fast bestemt paa med al Forsigtig- 
hed at tale med Tante Jette om det underlige, sygelig-fanta- 
stiske Pigebarn. 

,,Ja, du," sagde Tante Jette, da han bragte Emnet paa 
Bane, ,,hun kan saamænd ikke gøre for det selv, det Skind. 
Men ved du hvad, naar man mister sine Forældre, naar man 
er fjorten Aar, og saa gaar lige i den vanskeligste Tid, som 
det er for et Pigebarn, og tulrer rundt i saadan en Kedelig- 
hed som denne her, saa maa man saamænd forbavses over, 
at hun ikke er bleven rent skruptosset." 

,, Kunde I da ikke have taget jer af hende dengang?" 
,,Vi?" sagde Jette bare i en Tone, der afskar al Dis- 
kussion. — ,,Nej, Bedstefader var jo den eneste Udvej. Og 
du gør dig ingen Begreb om den Menage, han og hun og 
Klaus og gamle K^ren havde faaet stillet op, da vi kom her 
ved Juletid. Noget saa vanvittigt ! — De havde jngen Maal- 
tider, de gik og spiste hele Dagen og paa alle mulige Steder. 
Man kunde træffe Smørrebrødstallerkener paa Dagligstue- 
bordet og Ølflasker under Sofaen, — og hvor man saa strøg 
med sin Haand — du gør dig ikke Begreb om det Snavs !" 
,,Ja, det var noget for dig at bringe Redelighed i." 
,,Jeg skal love for det. — Bedstefader havde de faaet 
til at lade sit Haar vokse; han gik med lange, hvide Is- 
tapper ned over Frakkekraven og saa ud. Men han var na- 
turligvis henrykt; han havde aldrig haft saa lykkelige Dage, 
som siden de to Børnebørn kom til ham." 

» 

„Hør, sig mig," spurgte Leo, ,,var det saa slemt de 
sidste Aar mellem Anna og hendes Mand, — de skændtes al- 
tid, siger Hanna." 

,,Aa, taler hun om det, det Skind. Ja, det var vistnok 

rædsomt, vi saa jo ikke videre til det. Men du ved jo Dok 
saa meget, at det aldrig havde været rigtig godt." 

,,Ja, det ved jeg. De passede ikke sammen." 

,,Nej, det er vist. Hun var en — rigtig ,, Lyngdal", ja, 
du bliver jo ikke vred, fordi jeg kritiserer jer; du ved jo, jeg 
holder forfærdelig meget af jer alligevel, og sød og rar og 
klog, det var sandelig din Søster Anna, — men at han kunde 
vente, at hun skulde være dygtig og praktisk og styre hele 
Fabrikken for ham — havde jeg nær sagt — naar han rejste, 
det var sandelig hans Fejl. Det kunde jo kun give Spek- 
takler." 

,,Jeg har aldrig kunnet lide ham," sagde Leo, ,,han var 
en brutal Karakter allerede som ganske ung. Det er dog 
rart, at hverken Klaus eller Hanna synes at ligne ham. Nu 
skal du for Eesten høre, hvad jeg har tænkt, Jette. Jeg vil 
højtidelig forelægge mine Dispositioner for det eneste for- 
nuftige Menneske i Familien." 

,,Nej, nu er vi to. Du regnes med til de fornuftige." 

,,Tak ior det. Ser du, det er angaaende Hanna. Noget 
maa vi gøre. Og Jernmikstur er godt, men det gør det nu 
ikke altsammen. — Vi maa se at sætte lidt Fart i hende; 
hun gaar jo altid herhjemme ?" 

,, Altid." 

,,Hun har ingen Veninde?' 

,,Nej. Siden Line Black døde fra hende, har hun ikke 
villet slutte sig til nogen. Jeg tror nu for Eesten ogsaa, at 
det Dødsfald rystede hendes Nervesystem forfærdeligt." 

,,Ja, det er rimeligt nok. — Nej, hun skal ruskes lidt 
op. Nu har jeg jo Tid til at tage mig af det. Jeg ^ager hende 
med ud at løbe paa Skøjter, maaske kan vi lære at løbe paa 
Ski. Vi maa se at faa nogle unge samlede her i Huset." 

— ,,Men de maa ikke spille Komedie, Klaus bliver 
tosset !" 

,,Nej, det behøver de jo ikke. — Men i det hele taget 
noget Livlighed. Det kan I allesammen have godt af. Der 
er saadan lidt muggent og forgemt ved jer — ligesom ved 
Klosterlængen. " 

,,Ja, sagde jeg ikke nok, Leo, at naar jeg fik dig herover, 
saa — !" 

Klaus havde ikke glemt den sortøjede Guatemala- 
pige, og da de atter om Aftenen sad samlede og havde Foto- 
grafierne fremme, ledte han efter hendes Billede. Men det 
var ikke til at finde. 

,, Formodentlig," sagde Onkel Leo, ,,har jeg sendt det 
af Sted i Formiddags sammen med en hel Bunke, som jeg 
sendte over til min Ven Douglas i Skotland; de var laante 
af ham." 

,,Men der hørte en Historie til hende," sagde Bedste- 
fader. ,,Lad os nu faa den og gør dig ikke kostbar." 

Leo sad lidt og tænkte sig om. — 

,,Naa, jaja," sagde han endelig smilende. ,, Hvorfor jeg 
har holdt igen paa den, er egentlig fordi den saa at sige til- 
hører min Ven Douglas. Han er nemlig Hovedpersonen i 
den, og jeg er kun Medspillende. — Men da I ikke kender 
ham, og han ikke jer — " 

,, — saa kan du godt komme med den," sagde Tante Jette 
afgørende. ,,Men du kan vente et Øjeblik, til jeg faar fat paa 
Børnenes Strømper. Saadan noget kedeligt Arbejde glider 
bedst, naar man har Underholdning. Det er vist for Eesten 
bedst, at de kommer i Seng." 

Livlige Protester fra alle Sider. 

,, Historien er vel ikke anderledes, end — " siger Tante 
Jette og slutter Sætningen med et Par løftede Øjenbryn. 

,,Nej, nej," siger Onkel Leo, ,,den kan i hvert Fald 
læmpes derefter. — Men nu gør I saa megen Forhaandssnak, 
at jeg bliver helt flov ved at skulle fortælle den Smule Op- 
levelser. Nej, jeg kunde egentlig ligesaa godt fortælle jer 
om en Diligencetur nede i Chile, som — " 

,, — Nej, Leo," sagde Bedstefader bestemt, ,,nu vil vi 
have den om det sortøjede Pigebarn, for den er vist inter- 
essant. — Naa, hvad bliver det til? Hvor kender du den 
Douglas fra?" 

,,Vi var Kammerater nede i Chile, og vi fulgtes ad, da 
vi gik til Guatemala. Han er en storartet prægtig Fyr, en 
rigtig Skotte. Han siger ikke meget, men han er en lun 
Kammerat, der er ingen, der løber med ham. Og forvoven 
som en Ulykke." 

,,Er han ogsaa Løjtnant?" 

,,Ja, han beklæder samme høje Værdighed som jeg. Jeg 
er ikke bleven mere, end da jeg rejste. — Vi to var, saa 
vidt jeg ved, de eneste fremmede i Armeen derovre." 

,,Var det derfor, I ikke kunde avancere?" 

,,Aa nej; men man kommer ikke frem, uden man ken- 
der en eller anden Senor, der staar sig godt med Regeringen. 
Men saa kan man ogsaa blive General straks. Alt gaar med 
Lodder; det er en farlig Redelighed. — Læste I ikke i 
Aviserne om Præsident Barrios?" 

— ,,Nej, jeg mindes ikke." 

,,Nej. Guatemala ligger jo langt væk. — Det var en 
dejlig Karl, kan I tro. Han kunde regere dem, saa de ikke 
turde kny. De fortalte om ham, at han engang havde ladet 
en hel Mængde af sine politiske Uvenners Damer arrestere. 

og saa puttede han dem i Net og hængte dem op ude i sin 
Gaard, og de tilhørende Mænd blev puttet i Vinfade og trillet 
rundt paa Brostenene." 

,,Det er jo næsten utroligt!" 

,,Det skal være sandt. Et Par Maaneder før vi kom 
derover, havde der været et Bombeattentat mod ham, og det 
kostede mange Mennesker Livet, — ja, jeg mener ikke paa 
Grund af Bomben, for den gjorde ingen Fortræd, men de 
mistænkte blev piskede i Fængslet, til de ikke kunde mere." 

,,Var der Krig der, hvor du var. Onkel Leo?" spurgte 
Anton, der længtes efter noget i den Retning. 

,,Ikke da vi kom, min Dreng, men der blev det. De 
samlede Tropper, for Præsidenten vilde have alle de smaa 
Stater i Centralamerika samlede til een, og da de ikke vilde 
med det gode, saa skulde de med det onde. — Der er nok 
en Slags Værnepligt derovre, men der er saa mange, der 
slipper fri — f. Eks. alle Brændevinsbrændere, og dem er der 
tykt med, — men desuden kan enhver købe sig fri for en 
Slik og stille en anden, og derfor er det egentlig kun de aller 
fattigste og saa alt det værste Eos, der lader sig købe til det^ 
som kommer i Krig." — 

,, Smukt Mandskab at have med at gøre, ikke sandt Leo." 

,,Jo, dejligt. Fader. Alle Befalingsmænd gaar til Stadig- 
hed med et tykt Spanskrør, som Mandskabet faar over Ryg- 
stykkerne med for et godt Ord. Ja, det er man nødt til." 

— — Det ringede. Almindelig Fortrydelse. Hanna 
kom ind med den Besked, at det var Frandsen, der kom for 
at spørge, om han skulde save Brænde i Morgen. 

,, Frandsen," udbrød Bedstefader, ,,aa, lad Frandsen 
komme ind og høre med, hvad Leo? Det vil glæde hans. 
gamle Soldaterhjerte. 

,,Vær8aagod," sagde Leo. 

,,Kom De kun, Frandsen, her kan De faa Krigshistorier 
at høre." 

,,Har jeg sagt, at det er Krigshistorier?" sagde Leo. 

Frandsen kom ind, forfrossen og beskeden og anbragte 
sig paa Kanten af en Stol. Først maatte Hanna ud at hente 
en Kop The til ham, saa maatte Frandsen give en Beskrivelse 
af den sidste Nyhed om en Dreng, der havde været ved at 
drukne, og saa først fik Leo Lov til at tage fat igen. 



VIII 

Douglas og jeg stod ved samme Afdeling og da Krigen med 
San Salvador brød ud, kom vi ikke med Hovedhæren, 
men med en mindre Afdeling, der skulde foretage en om- 
gaaende Bevægelse paa venstre Fløj. 

Det var lige i den varmeste Tid, i Begyndelsen af April, 
og vi havde det drøjt under Fremrykningen. Fjenden kunde 
vi foreløbig ikke vente at se noget til, vi havde ikke passeret 
Grænsen endnu, — og der var vist for Eesten heller ikke 
nogen paa den anden Side af den. Spektaklerne lavede vi 
selv, Soldaterne deserterede i Skarevis, og det var ikke mu- 
ligt at passe paa dem, især naar Marschen gik gennem tæt 
Skov. 

I gør jer ikke Begreb om, hvordan saadan en Skov — en 
rigtig Urskov — ser ud. Træerne er vældige og staar lige 
klods op ad hinanden, og de er lige saa tæt overspundne med 
Lianer, saadanne Slyngplanter, der kan være saa tykke som 
min Arm. Ja, endog i selve Træernes Bark gror der Masser 
af Planter, — jeg kender selvfølgelig ikke Navne paa dem, 
men jeg saa da, at der var en hel Del Orchideer derimellem. 
Underskoven er Buske og Kaktus af de mærkeligste Former, 

f. Eks. lange Søjler, helt bedækkede med Tome, — og na- 
turligvis alle de Slags, vi ogsaa har i Urtepotter, men bare 
mange Gange større og frodigere. Der er temmelig mørkt at 
gaa, for Løvet fra Træerne lukker tæt til foroven, og mange 
Gange hænger det langt ned som et fint, fjedret Net. Og 
tænk jer saa et Træ — og dem er der mange af — , hvor Rød- 
derne stikker saa langt op over Jorden, at de danner hele 
store Buer, som man kan ride ind igennem. Er det ikke 
løjeriigt ? 

Og alt det, der myldrer og kryber og kravler inde mel- 
lem Buskene i saadan en Skov ! Man faar knap at se, hvad 
det er, før det er smuttet væk, naar det da ikke netop er en 
Slange saa tyk som saadan og en ti, tolv Fod lang, der ikke 
gider sætte saa stærk Fart paa. Og pludselig, som man 
gaar, bliver der ligesom et helt broget Snevejr om Ørene paa 
En. Det er saa Tusinder af Sommerfugle, der har siddet i en 
Klump paa en Trærod og nu flyver til alle Sider, idet naan 
nærmer sig. — Ja, der er sandelig noget at se. — Det er 
naturligvis kun de første Gange, man er optaget af det, for 
det er forfærdelig sløvende saadan at vandre Time efter Time 
og at trave gennem den Uendelighed af Blade og Stammer, — 
Øjnene lider navnlig. Og saa at skulle gaa og passe paa de 
Asener hele Tiden, at de ikke stak af. Det var sandelig en 
drøj Tur. 

Naa, den fik ogsaa Ende. Vi kom ud af Skoven, fik 
slaaet en Slags Lejr og stillet nogle Forposter ud, og saa 
kunde vi hvile. Det var den 2. April; det blev en berømt 
Dato derovre. Da vi sad ved Ilden, kom Kaptajnen meget 
hemmelighedsfuld og betroede os en Nyhed, som ingen af 
Mandskabet maatte faa at vide. Der var kommen Bud til 
ham om, at Præsident Barrios var falden samme Morgen, 

da han i Spidsen for en Stormkolonne gik løs paa Fæstnings- 
værkerne omkring en lille Grænseby i San Salvador. 

Den Nyhed betød ikke saa lidt for os. Det var ganske 
uberegneligt, hvad der nu vilde ske, naar Præsidenten var 
falden. Tænke synderlig langt ud i Fremtiden var der ganske 
vist ingen af os, der var forfalden til ; det var da ogsaa mest 
den Virkning, det vilde have paa vore Folk, naar de uund- 
gaaelig fik Nyheden at vide, der beskæftigede os. 

Om det laa vi og snakkede paa vore tørrede Oksehuder, 
medens min skikkelige Oppasser Ciril ristede nogle Bananer 
og kogte en Taar Kaffe til os. Ham vilde jeg ønske, I kunde 
faa at se. Han var fuldblods Indianer, og hans ydre Frem- 
toning var nærmest kun en Blanding af Laser og Smuds, men 
indenfor det havde han et saa trofast og skikkeligt og god- 
modigt Hjerte, at det vilde have været en ren Gevinst for de 
fleste af de hvide derovre at være i Besiddelse af det. 

Vi havde en hel Mængde Indianere med i Korpset, — 
nærmest som Pakdyr og Kokke og Oppassere. De var ikke 
værnepligtige. Kegeringen vilde ikke øve dem i Vaabenbrug 
for ikke at føre dem i Fristelse til at gøre urigtig Brug af 
Riflerne, til at skyde deres Plageaander med. Det maatte 
do utvivlsomt tidt føle sig fristede til. Mellem disse stak- 
kels forkomne og forplagede Trældyr gik der et Fremtidshaab, 
som de stille hviskede til hverandre om, — at engang vilde 
de gøre et stort Oprør, myrde alle de fremmede og atter 
regere deres eget Land. Det var et Bevis paa Cirils elsk- 
værdige Karakter, at han engang i dybeste Fortrolighed lo- 
vede mig, at han nok skulde sige til lidt før Oprøret skulde 
være, for at jeg i Tide kunde salvere mig. 

— Det var en dejlig Nat, en saadan Nat, som man lige- 
frem kan blive ved at føle Længsel efter. Papegøjerne, der 

havde holdt et forfærdeligt Hus i Trætoppene, havde endelig 
indstillet deres Sangøvelser, og Stilheden blev kun afbrudt af 
svage og ubestemte Lyde fra Skoven. Den straalende 
Stjernehimmel hvælvede sig over os; vi laa paa Byggen og 
stirrede op mod de tusind klare Lys, medens en stor Palmes 
Blade gyngede graciøst i Nattevinden over Hovederne paa os. 

Men Moskitoerne, der i tusindvis var rykket ud fra en 
lille Flod i Nærheden, blev lovlig generende. Sove kunde 
vi ikke, og vi kedede os iidt. Desuden kunde Douglas aldrig 
finde sig i at være længe i Bo. Han maatte paa Eventyr. 

Før det blev mørkt, havde vi været en lille Trip ude i 
Terrænet. Vi havde set en gammel forfalden Kvæghacienda, 
der saa ret ubeboet ud, men den havde dog pirret Douglas' 
Nysgerrighed, og nu foreslog han, at vi skulde gaa derhen 
og se, hvad den indeholdt. Jeg lovede mig ikke meget af 
Turen og vilde først ikke, men saa fandt han pludselig paa, 
al vi absolut burde gaa derhen for at se, om muligvis nogle 
af Mandskabet havde fundet paa at putte sig væk der, og 
til sidst rejste jeg mig da og drev med. 

Undervejs var vi flere Gange ved at fortryde Udflugten. 
Vi kom over en Slette, hvor hele Jordbunden var belagt med 
visne Bør, der viklede sig om Benene paa os, saa at vi hang 
fast hvert Øjeblik, og tilmed kunde vi ikke finde Hacien- 
daen igen. Vi skulde efter Beregningen have passeret vor 
Forpostkæde, og vi havde ikke set noget til den. Endelig 
stødte vi — i Ordets bogstavelige Forstand — paa en af 
Forposterne, idet Douglas rendte Panden mod Støvlerne 
paa Fyren, der havde sat sig op i et Træ for at kunne sove 
tryggere. Vi stod lidt og saa paa ham og overvejede, om 
vi skulde give ham et ordentligt Bap. Men da Slyngelen 

rimeligvis saa vilde have vrælet af alle Livsens Kræfter og 
skaffet os forskellig Ulejlighed, lod vi ham sove. 

Lidt efter saa vi et Lys. Det gik vi efter, og lidt efter 
igen hørte vi en fjern Vrælen og Syngen af mange Men- 
nesker. Endelig dukkede Haciendaens lave Tag op for os, 
og vi kom forbi den Samling af usle Indianerhytter, der 
omgav den. 

Vrælene kom fra dens indre Kegioner, og vi kravlede 
over halvraadne Planker og nedfaldne Træstumper fra Ve- 
randaen, hen til et Vindue, gennem hvilket Lyset skinnede. 
Da vi forsigtig kiggede ind, saa vi et Syn, der vilde have 
bragt en evropæisk Officer med evropæiske Begreber om 
Mandstugt til Fortvivlelse. 

En femten til tyve Soldater støjede og tumlede inde i 
det store Værelse bag Verandaen. Et Par osende Vokslys 
stod klæbede paa Bordet og paa Hylderne ved Væggene og 
gav saa meget Lys, at Selskabet kunde finde Vej til et Par 
Dunke med Aguardiente, der laa i en Krog. Størsteparten 
af disses Indhold var utvivlsomt allerede gaaet i Hovederne 
paa Folkene, for de var aldeles ustyrlige. Et Par Stykker 
laa og brødes paa Gulvet, men de fleste var i Færd med 
at opføre et Art Krigsdans, hvor hver Tur endte med, at 
de som rasende sparkede løs paa en Dør i Baggrunden af 
Stuen. 

Denne gik saa pludselig op, og en tyk Indianerkvinde 
kom frem i Døraabningen. Hun gav dem en ordentlig Skylle 
af Skældsord paa en eller anden hæslig Indianerdialekt, 
som ingen af os forstod, men hendes Minespil var talende 
nok. I Begyndelsen tog de det fra den gemytlige Side og 
vred sig af Latter, men da Døren med et Smæld var bleven 

lukket i, tog de fat paa at bryde den op, og det lykkedes 
efter en hel Del Slid. 

Vi havde indtil nu staaet lidt uvisse om, hvorvidt vi 
vilde skride ind. Saavidt vi kunde skønne, havde kun et 
Par af dem Riflerne med, men Sidevaaben bar de alle, — 
deres sunde Fornuft kunde vi nemlig paa Grund af Aguar- 
dienten ikke rigtig regne med. Vi var begge bevæbnede. — 
Jeg var et Øjeblik stærkt optaget af at kigge efter, om det 
var Geværer, der stod henne i en mørk Krog, og saa der- 
for ikke straks, hvad der foregik ved Døren. Men jeg hørte 
pludselig Douglas udstøde et højt Eaab og springe af 
Sted over Planker og Spær. Og da jeg drejede Hovedet, 
fik det, jeg saa, mig til at følge efter ham hen mod Ind- 
gangen, i den størst mulige Fart. 

De drukne Soldater kom nemlig ud af Døren til Side- 
værelset slæbende med den tykke Indianerkvinde og med 
en ung Pige, der skreg og strittede imod af alle Kræfter: 
Der var en saadan Forvirring og Baaben, at ingen lagde 
Mærke til os, før vi var komne ind og var Hge henne ved 
dem. Vor Indgriben var lige saa pludselig som virknings- 
fuld. Doug'las tog et Par Stykker i Kraven, rystede dem 
og kylede dem fra sig hen ad Gulvet, og jeg spændte Ben for 
et Par andre, saa at der i et Øjeblik blev Luft omkring 
os. De to Kvinder forsvandt som et Lyn ind bag den mole- 
sterede Dør. 

I Begyndelsen blev Slynglerne en Smule benovede. De 
kendte os; et Par Stykker hørte til vort eget Kompagni, og 
der sad jo altid nogen Respekt i Blodet. 

,,Af Sted med jer," kommanderede Douglas og pegede 
paa Døren. 



Det lystzeda de ikke. De helt fulde gloede bare dumt 
paa o8, og de halvfulde mumlede noget og saa til hverandre. 

,,Gør mi ingESL Dumheder, Folk* sagde jeg i eu rolig 
Tone, ,,I er gaaet fra Lejren uden Tilladelse, og det kan 
blive jer en dyr Spas." 

— Men saa traadte der en Fyr frem- foran de andre. 
Den. mest udprægede Skurk, jeg nogen Sinde har kendt. 
Han stod ved vort Kompagni, og vi havde altid Vrjg^vl med 
ham^ Dagen i Forvejen havde Douglas, ladet hana krum- 
alutte, — hvad vi gør derovre paa en saai'e praktisk Maade, 
idet Manden faar Geværet stukket ind under Albuen og 
Knæhasen og bliver lagt paa Jorden i denne meget lidet mage- 
lige Stilling. — Han begyndte paa en lang ,,Oration", — de 
er fødte Folketalere allesammen — fuld af de svulstigste 
Vendinger i det skrækkelige Guatemala- Spansk. Yi vax' 
frem mede. Englændere, der var uværdige til at befale over 
Folk af en saa ædel og nobel Nation, der var født til den 
mest ubegrænsede Frihed og til at herske over alle ax^dre 
Nationer, — og vi kunde bare gaa Pokker i Vold, sluttede 
han Kdt plat, ellers skulde han bukke begge Ender sam- 
men paa os eller saadan noget. 

,,Er du saa færdig?" spurgte Douglas. Jeg kunde se, 
det kogte i ham. 

Fyren saa det ogsaa og indsaa, at nu maatte der ske 
noget. Han gjorde et pludseligt Spring hen til Krogen og 
snappede et Gevær. Jeg trak Revolveren frem, ujen kom 
ikke til at bruge den. Thi Douglas sprang ind paa ham, 
vristede Geværet fra ham, og inden man kunde tælle til tre, 
drev han ham et Slag med Kolben i Hovedet, saa at han 
styrtede om paa Stengulvet. 

Jeg kendte mine tapre Fyre godt nok til at vide, at 

RAtxebeck: Vaabenhvile. 6 

dette Argument vilde overbevise dem, og at Historien nu 
vilde være forbi med det samme. Det slog ogsaa til. De, 
der stod sikrest paa Benene, tog ganske stilfærdig Folke- 
taleren ved Arme og Ben og bar ham ud, og de andre 
ravede efter, som de bedst kunde. 

Vi fulgte dem til Dørs, og da de var et Stykke borte i 
Mørket, udstødte de et oprørsk Hyl, der gav Genlyd vidt 
om. Saa forsvandt de i Retning af Lejren. ,,Ja, vi burde 
vel egentlig gaa efter dem", sagde Douglas og saa paa mig 
med et lidt forlegent Smil. 

— ,, Først maa vi da se, hvad der blev af Damerne,** 
svarede jeg, der gættede hans Tankegang. ,,De kunde jo 
være døde af Skræk." 

Vi gik da ind gennem den smadrede Dør. Den førte ind 
til ét lille Værelse, der var tomt og umøbleret. Vi stod lidt 
og saa paa hinanden. 

I det samme aabnedes en Dør til den næste Stue, og en 
statelig, hvidhaaret Sefior stod bukkende paa Tærskelen. 
Han var ifort lang sort Frakke, ulasteligt Kravetøj Og havde 
O uldlorgnet, der dinglede i en lang Snor. Vi var lige saa 
forbennite paa at se en Orangutang eller et lignende Væsen 
som paa at so en saadan jGrentleman i disse Omgivelser. 

.,Don Felix Quiiionas. Meget rigtig, mine Herrer,** 
sagiie han, ,»vær saa god at træde nærmere.** 

Vi bukkede saa pænt, vi kunde,- og fulgte ham ind. Det 
var ot stort* hyggeligt Værelse, møbleret med Kurvemøbler. 
Et Skrivebord med en Mængde Papirer stod ved Væggen, 
en lille Lampe brændte foran et Madonnabillede i et Hjørne, 
1^ en flot Hængelampe lyste Stuen op. Der var Træskodder 
fiu* bogg*^ Vinduerne. 

»,V«>r saa gixl at tage Plads." Vi satte os i et Par 
Lw^nestole v^hJ Siden af Skrivebordet. Han hentede en 

Flaske Vin og Glas i et Skab, skænkede for os og satte 
sig ned ved Bordet, hvorpaa han gav sig til at lege lidt 
med en Papirkniv. — ,,Nu, mine Herrer," begyndte han, 
,,lad os forhandle som Gentlemen. De er Gentlemen, det 
ser jeg, og De vil ikke misforstaa mig, naar jeg lykønsker 
Dem til, at det blev Dem, der var de heldige." 

Han løftede sit Glas og hilste paa os. Vi hilste igen. 
Stum Forundring. 

,, Hvorledes De har baaret 'Dem, ad med det, det for- 
staar jeg ikke," vedblev han, ,,men alt- har jo Øjne og 
Øren i dette Land. Som sagt, jeg haaber, at vi vil blive 
gode Venner." 

Han tog en Nøgle frem, lukkede en Skuffe i Skrive- 
bordet op og tog en Del Sedler — vistnok en to tre Hun- 
drede Realer — op af en Kasse. Dem lagde han paa Skrive- 
bordet foran og lagde sin Haand oven paa dem. 

,,Det var særdeles hensynsfuldt, mine Herrer, at De 
sendte Deres Folk bort. Jeg haaber ogsaa, at De til Gen- 
gæld vil skønne paa, at jeg har gjort Dem saa ringe Ulej- 
lighed. Som De ser, er jeg en gammel Mand, og jeg sætter 
ærlig talt, ikke Pris paa at udsætte mig for Natteluften; 
derfor blev jeg her ganske rolig og modtog Dem i min Stue. 
Vi kommer jo nok overens." 

— Douglas sad og saa mægtig dum ud. Jeg haaber, 
at jeg har gjort et lidt kløgtigere Indtryk. I hvert Fald 
dæmrede der da en Forklaring for mig. 

,,De kan nok begribe, at jeg ikke har store Kapitaler 
med herude, et Par Hundrede Realer er alt, hvad jeg kan 
byde Dem hver. Men en Anvisning paa det tredobbelte 
Beløb paa min Svigersøn i Antigua hjælper jo godt, ikke 
sandt ?" 

6* 

Han havde henvendt Ordet til Douglas, og det var 
uhyre grinagtigt at se de to sidde og se paa hinanden. Douglas' 
maabende Forbavselse gjorde efterhaanden den anden usik- 
ker og forvirret. I Øjeblikket stod Forhandlingerne ganske 
stille. 

Til sidst forbarmede jeg mig og sagde : 

,,Ved De, min Herre, at Præsident Barrios er falden 
i en Træfning i Morges?" 

Han blev helt bleg, og hans Læber bævede af Sinds- 
bevægelse. 

,,Er det en sikker og paahdelig Efterretning?" spurgte 
han langsomt. 

,, Aldeles paalidelig." 

,,Saa gid han brænde i Skærsilden i tusinde Aar!" 

Efter dette smukke Ønske rejste han sig, bøjede først 
nogle Øjeblikke Knæ for Madonnaen i Hjørnet og løb der- 
paa hen og lukkede Døren op. 

,, Teresa," raabte han, ,, Morderen er død. Tigeren er 
fældet, — der er ingen Barrios mere !" 

Pigebarnet, vi havde set før, fløj ham om Halsen og 
han trykkede hende ind til sig. Derpaa vendte han sig om 
til os med hende ved Haanden. ,,Min Datter, Senores. — 
Dette er i Sandhed en Glædesdag. Gid Himlen skænke os 
mange saadanne. Fortæl mig mere om Røverens Endeligt, 
det fryder mig at høre det." 

Jeg fortalte den Smule Detailler, jeg vidste, og imid- 
lertid benyttede Douglas sig af Lejligheden og begyndte at 
konversere den unge Dame. 

Det hører ellers til god Tone derovre, at en ung Pige 
er saa tilbageholdende som muligt. De bliver meget strengt 

opdragne, og da de som sagt af Naturen ikke er synderlig 
kvikke, er det tidt et Hestearbejde at slaa et Ord ud af dem. 

Hun var dog en Undtagelse. Måaske ogsaa den nylig 
overstaaede Skræk havde løsnet Tungen. Hun snakkede 
frejdigt op; jeg hørte et enkelt Brudstykke af Passiaren. 

,,Jeg vil drømme om det Øjeblik hele mit Liv, sagde 
hun, ,,det frygtelige Øjeblik, da Soldaterne brød ind til os." 

,,Gid De vilde," udbrød den frække Knægt til Douglas, 
— ,,gid De vilde, saa vilde jeg jo ogsaa være med i Deres 
Drømme !" 

Don Felix har formodentlig ogsaa hørt denne Tirade, — 
den tog sig pragtfuld ud paa Spansk — thi han vendte sig 
hurtig om og gav den rødmende Pige Befaling til at sætte 
nogle solidere Forfriskninger frem. 

Jeg protesterede og sagde, at vi maatte af Sted, men 
Douglas var ikke til at faa af Pletten. Der blev dækket op 
for os med alle mulige Herreretter, og vi blev sat ind i hele 
Don Felix' sørgelige Historie. 

Han havde været Kongresmedlem, var rig og anset, men 
hørte til de ,, Servile", Barrios' Modparti, og havde haft 
mange personlige Sammenstød med ham. Da Bombe- 
attentatet kom, mente Præsidenten, at nu var den gunstige 
Lejlighed der til at komme gamle Uvenner til Livs. Don 
Felix fik i yderste Øjeblik Nys om, at han skulde fængsles, 
og flygtede. Først flakkede han i flere Maaneder om fra Sted 
til Sted, stadig sporet af Barrios' Spioner. Han havde væ- 
ret Embedsmand i en af de nordlige Provinser og havde 
mange trofaste Venner blandt Indianerne der. — De gemte 
ham saaledes engang i en Kælder, stillede et Alter ovenpaa 
Lemmen og foranstaltede en religiøs Fest, medens Spionerne 
gennemsøgte hele Huset. — 

I det sidste halve Aar havde han boet i den forfaldne 
Hacienda, hvor Datteren frivillig havde delt hans Land- 
flygtighed. Forskellige Omstændigheder tydede paa, at Bar- 
rios havde opdaget hans Skjulested, men dels var han træt 
af den ideUge Omflakken, dels stolede han paa, at han kunde 
slippe fra det første Sæt Forfølgere ved Hjælp af Universal- 
midlet i alle vanskelige Tilfælde derovre: en passende An- 
vendelse af klingende Mønt. 

Vi lo af Misforstaaelsen, og han puttede tilfreds sine 
Sedler ned i Skuffen. 

,,De tror, at enhver Officer vilde have taget mod Deres 
Penge," spurgte Douglas. 

,, Enhver!" svarede han. ,,Jeg kunde jo ikke forud- 
sætte det Tilfælde, at der blev sendt to Udlændinge efter 
mig." 

,,0g vilde da ikke vedkommende alligevel have for- 
raadt Dem?" 

,,Uden Tvivl. Men jeg vilde have vundet Tid. Og Tid 
var mig alt. Jeg vidste, at Krigen var udbrudt, og at 
Barrios i Løbet af nogle Dage vilde være uden for Landets 
Grænser med Hæren. Saa vilde jeg ile tilbage til Hoved- 
staden. 

— Da vi omsider brød op, holdt hån en lang Oration 
til os ; den svømmede over af de drabeligst klingende spanske 
Fraser, og den sluttede med, at hvis vi vilde besøge ham, 
naar han og vi atter kom til Hovedstaden, hvor han nu vilde 
komme til Hæder og Værdighed igen, saa vilde han til Tak 
for i Aften gøre noget for os og anbringe os i civile Stil- 
lingér, ,,hvor der var noget at gøre", hvilket Udtryk derovre 
er en officielt fastslaaet Betegnelse paa et Embede, hvor 
man i Ko og Mag kan snyde og bedrage Stat og Kommune 

og Privatfolk uden at risikere at komme i mindste Ulejlighed 
for det. 

Vi takkede ham rørt. 

— Næste Morgen fik vi at vide, at Soldaten, der havde 
faaet Kolben i Hovedet, ikke alene var kommen til Live 
igen, men endogsaa var deserteret. 

,,Saa meget des bedre," sagde Douglas. ,,Faar jeg nu 
nogen Sinde fat paa ham, kan jeg gøre kort Proces med 
ham som Desertør. Det er en Fordel." 

— ,,Men nu," brød Leo pludselig og hurtig af, ,,er Lis- 
beth saa søvnig, at hun er ved at falde ned af Stolen. Saa 
nu holder jeg op." 

,,Hvad," udbrød Bedstefader, ,,er der ikke mere!" 

,,Ikke i Aften." 

,,Du duer ikke til at fortælle Romaner, Leo," sagde 
Martin. ,,De skal brydes af paa et meget mere spæn- 
dende Sted. Hvorfor holdt du ikke op, hvor Soldaterne gik 
løs paa jer? — ,,Han hævede Kolben og — Fortsættelse 
iølger i næste Nummer." Saadan skal det være." 

,,Jeg skal tænke over det, hvis jeg skal fortælle videre 
en anden Gang. Nu kan jeg se paa Bedstefader, at han vil 
spille Skak." 

— ,,Syv Par Strømper," sagde Tante Jette og saa tilfreds 
paa Bunken. ,,Se, det fik jeg dog ud af Krigen ovre i 
Guatemala. " 



Naar en Mand har været en Række Aar i de varme Lande 
og derpaa kommer en Tur hjem, er der een Ting, der 
ufravigelig vil blive sagt om ham, — nemlig at han er kom- 
men for at ,, hente sig en Kone." Han kan være kommen 
hjem for at besøge sin Slægt, fordi han lider af Hjemve 
eller fordi han ikke har flere Penge, — den offentlige Me- 
ning lader sig ikke narre. Den har paa Fornemmelsen — og 
forskellige Romanforfattere har bestyrket den i denne For- 
nemmelse — at han er kommen for at hente sig en Kone. 

Man vidste altsaa Grunden til, at Leo var kommen 
hjem. 

Da Forholdene i fjerne Lande paa Grund af Afstanden 
staar i en usikker og fantastisk Belysning, har en saadan 
Ægteskabskandidat i Reglen gode Chancer. Selv Ungmøer, 
der ellers har gode Evner til at veje deres Følelser af paa 
en økonomisk eller social Vægtskaal, hænger denne hen, 

« 

naar det gælder en solbrændt hjemvendt med eksotiske Ma- 
nerer. Man nøjes med et ubestemt Indtryk af, at han er 
noget stort derovre, med den underforstaaede Garanti, at 
den Mand, der rejser saa langt for at faa en Kone, ogsaa 

fortjener at faa en. — I hvert Fald kan det aldrig skade at 
spadsere en Tur der, hvor man kan vente at møde ham» 
for at se, hvordan en saadan Mand ser ud, der er kommen 
hjem for osv. 

Der spadseredes derfor ogsaa en hel Del der i Byen, og 
Leo havde Held til at møde en betydelig Mængde Ungmøer 
hver Dag. 

— Hanna følte en billig Forundring over, at der var 
sket et stærkt og pludseligt Omslag i Stemningen overfor 
hende. Der dukkede en hel Del ,, Veninder" op, hvis Ven- 
skab kun havde ulmet svagt hidtil. En vilde spadsere med 
hende, en anden vilde spille firhændig med hende, men 
stærkest øvede dog Skøjteløbningen Tiltrækning. Det fore- 
gaaende Aar havde hun kunnet faa Lov til at løbe ganske 
ene, i Aar mønstrede hun en Venindekæde, der med hin- 
anden i Hænderne kunde række fra den ene Ende af Banen 
til den anden. Hun tilskrev dette Omslag de Aarsager, som 
de vedkommende selv gad have den Ulejlighed at hitte paa, 
og nærede i sit rene Hjerte ingen Mistanke. 

Denne Del af Onkel Leos Plan med Hensyn til hendes 
Opkvikke! se gik saaledes i Orden af sig selv og uden mindste 
Vanskelighed. — Skiløbningen, der ogsaa havde staaet paa 
Programmet, og som skulde foregaa paa en lang Bakke uden- 
for Byen, havde derimod paa en underlig pludselig Maade 
mistet al Interesse for Onkel Leo. En Snedker havde lavet 
to Par Skier, — en Nordmand vilde ganske vist ikke have 
kunnet gætte, hvad de forestillede — ; Onkel Leo havde 
prøvet sine den ene Dag og erklæret dem for fortræffelige, 
hvorpaa han næste Dag kom hjem o^ smed dem hen i en 
Krog med den Bemærkning, at de var umulige. Stort mere 
var der ikke at faa ud af ham om det. 

Der knyttede sig et Par Begivenheder til, som han ikke 
gad fortælle. 

Den første Dag, da han med Skieme paa Nakken spad* 
serede ud ad Vejen, kom der en Kane imod ham. Han saa 
paa Afstand, hvem der sad i den, og havde mest Lyst til at 
gemme sig i Grøftens Sne. Men han sagde til sig selv: 
,,Lige saa godt først som sidst" og gik imod den. 

,,Prrrl" raabte Fru Parrow, og Hesten blev holdt an, 
saa at den skurede hen ad den glatte Vej. ,,God Dag, Hr. 
Lyngdal. Kan De kende mig igen?" 

Leo kunde kende hende og var glad ved at se hende 
osv. — altsammen fned et Ansigt, der aldeles ikke legede 
med. 

Hun vilde have at vide, hvor han havde været i de 
mange Aar; og han havde været der og der, — et Stykke 
Geografi, fremsat med den størst mulige geografiske Tørhed. 

Om han kunde huske, da de sidst var sammen. 

Nu saa han paa hende. Nej, han kunde ikke huske det. 

Han syntes ikke om at kunne huske det paa saadan en 
flot henkastet Opfordring. Han troede, at de begge havde 
glemt det efter en stiltiende Overenskomst. — Han kunde 
ikke huske det. 

Ikke det, det var da mærkeligt ! — Og saa nævnede hun 
en rent gal Tid, et rent galt Sted og fuldstændig fejle Bi- 
omstændigheder. Og samtidig saa hun ham ind i Øjnene 
med et straalende Blik. 

Han blev ærgerlig og saa til den anden Side. 

Om han ikke vilde spise Frokost med hende og se 
hendes Hjem? 

Nej Tak, det kunde han ikke. Han skulde ud at 
røre sig. 

Saa fik han Lov at gaa for den Gang. 

Men næste Dag, da han sad Ted Foden af Bakken 
paa en Sten og var optaget af at reparere de hjenunelaTede 
Sportsgenstande, kom der pludselig noget susende ned forbi 
ham. Det var Fru Farrow paa Ski. 

Et Stjkke forbi ham drejede hun flinkt omkring, stodte 
Staven ned i Sneen og raabte : 

,,Jeg har virkelig ikke glemt det I Og det er tre Aar 
siden, jeg har staaet paa Ski.*" 

At dømme efter hendes Kostume skulde man ikke tro, 
at denne Sport havde hvilet saa længe. Him var som taget 
ud af et Billede fra Holmenkollens Skiløb. 

Den fodfri Kjole og den rødkantede Hue klædte hendes 
raske, lille Person godt og passede til hendes tvangsløse Ma- 
nerer. 

„Jeg har været to Vintre i Norge med min Mand, han 
var norskfødt, ved De maaske? — Og De ved vel, jeg er 
Enke nu?" 

Leo vidste det altsammen. 

,,Lad mig se Deres Skier! Nej, nu har jeg aldrig i mit 
Liv — I" og hun maatte lægge sig helt bagover for at komme 
til at le rigtig ud. ,,Hvad er det dog for et Par Slæde- 
fartøjer !" 

,,De bærer meget ordentlig," sagde Leo lidt stødt. ,,Jeg 
skal jo ikke være Sportsmand, saa de er gode nok til mig." 

,,Nej, men — hør, jeg har vist et Pår hjemme, som De 
kan bruge. Jeg maa jo have min Fætters I Vil De selv 
gaa med hjem efter dem, eller skal jeg lade min Slave bringe 
dem herud?" 

,,Tak, Fru Parrow," sagde han, ,,De skal ikke have 
Ulejlighed med det." 

,, Ingen UlejUghedl" Hun gjorde Mine til affc fjerne sig. 

,,Nej, De maa ikke, Fru Parrow, det er mit Alvor; jeg 
vil ikke have dem. Jeg skal hjem nu." 

Han havde hidtil holdt en elskværdig kølig-høflig Tone, 
men ved det sidste Ordskifte var Irritationen brudt tydelig 
igennem. 

Hun havde taget Skieme af og kom helt hen til ham. 

,,Hør, De er slet ikke elskværdig imod mig, ved De 
det? Jeg gør mig al mulig Umage for at være elskværdig 
mod Dem, og De spiller fornærmet og siger bare : Nej Tak f 
Jeg ved ikke, hvad De mener med det. — Hvad er De gnaven 
over ?" 

Det pludselige Angreb bragte ham en Smule ud af Fat- 
ning. 

,,Jeg er virkelig ikke gnaven over noget, det har De mis- 
forst aaet." 

— ,,Ja, hvorfor kan De saa ikke gaa med hjem og se 
mit Hjem. Nu har jeg allerede bedt Dem to Gange om 
det. Det er da en løjerlig Idé." 

Han vidste ikke rigtig, hvad han skulde svare paa dét. 

,,Jeg indser ikke, hvorfor vi ikke kan være ganske na- 
turiige mod hinanden," fortsatte hun lidt efter. ,,Lad de 
gamle Tider være, hvad de var. De er en anden nu, og jeg 
er én anden nu." 

,,Ja, det er netop det," svarede han kort. 

,,Jeg begriber ikke, hvorfor der skal laves noget kun- 
stigt mellem os, — og det er Deres Skyld. — Uf!" udbrød 
hun pludselig og stampede med Foden i Jorden, ,,hvor de 
Mandfolk er utialelige I" 

— Han vilde have en Ende paa det. 

,,Det skal være mig en Fornøjelse engang at aflægge 
Dem en Visit, Fru Parrow, — for at se Deres Hjem," — han 
understregede en Smule, — ,,men lad os nu lade det drive 
over i Dag." 

,, Javel. Men saa kommer De bare ikke. — De skulde 
saamænd gøre det med det samme." 

Men han stod fast paa sit og fik sin Yillie. — Dette 
sidste Møde var Grunden til, at Skieme pludselig ikke duede 
miere. Han omtalte ikke for nogen, at han havde truffet 
Fru Parrow, og han tænkte ikke heller paa at aflægge Vi- 
sitten, der var lovet i en ubestemt Fremtid. 

— I de første Dage efter sin Hjemkomst havde han 
kæmpet mod de Vellevnets Vaner, der sneg sig ind paa ham. 
Men da der var gaaet en Uges Tid, var han besejret af 
Hjemmelivets blødagtige Hygge, drak Kafle paa Sengen om 
Morgenen og læste Bom aner ved Lys til ud paa Natten. 
Denne Forandring undgik ikke Tante Jettes aarvaagne Blik, 
og hun jublede — men i diplomatisk Stilhed. 

Hun havde af Naturen en ikke ringe Evne til at kunne 
ordne andres Sager, og den lyriske Familie, hun var kom- 
men ind i som eneste Repræsentant for den fornuftige 
Menneskehed, havde bragt Evnerne til fuld Blomstring. Leo 
fik sin Plads i en stor fantastisk Fremtidsby gning, som hun 
indrettede til hele Familiens Bekvemmelighed. 

Paa første Afsnit af denne lod der sig arbejde med fuld 
Sikkerhed. Leo maatte ikke rejse, han skulde nu slaa sig 
ti] Eo i Danmark. 

Andet Afsnit laa en Del i Taage. Leo skulde giftes med 
Fru Parrow. Der skulde for Fremtiden foruden eet for- 
nuftigt Menneske tillige være eet rigt Medlem i Familien. 

Tredie Afsnit laa i Bælgmørke. Dette rige Menneske 
skulde paa forskellige Maader bringe alle vanskelige Forhold 
i Lave, ophjælpe Tilstanden i det hele taget, være den vid-? 
underlige Formidler af Pengenes Trolddom, som Jette aldrig 
havde erfaret og derfor troede saa meget tryggere paa. 

Det generede slet ikke andet Afsnit, at Jette indtil da 
havde anset Fru Parrow for et halvt forrykt Menneske. Da 
det først gik op for hende, — og det gjorde det hurtigt og 
klart, — at Leo maatte være kommen hjem, fordi hun i et 
Brev, der i Modsætning til mange forulykkede Forgængere" 
havde naaet ham, havde fortalt, at Fru P. som Enke var 
flyttet der til Byen, — da dette først stod hende klart, fandt 
hun, at man bedømte den eksentriske Enke for haardt. 

Hun fik et gammelt Billede af hende frem i sin Erin- 
dring, et Billede af en ung, noget forfløjen og koket Pige, der 
for mange Aar siden havde kastet sig over hende med et 
varmt Venskab, og som hun dengang saa sikkert havde troet 
skulde bære Familiens Navn. Hun havde i de Dage holdt 
oprigtig af hende og følt sig i høj Grad skuffet, da det blev 
den halvgamle Konsul Parrow og ikke Leo, der gav hende 
Fruenavnet. 

— ,,Men jeg skal sige dig," sagde hun til sin Mand, der 
som hendes eneste fortrolige maatte følge Udkastet til den 
store Fremtidsby gning, — ,,Leo er jo en underlig Snegl. 
Man kan aldrig mærke noget paa ham. Han nævnede ingen- 
ting om hende, da han rejste, og han siger heller ingenting 
om hende, da han nu kommer igen." 

,, Jamen, kæreste Jette," svarede Martin, ,,er det saa 
ikke, fordi det hele maaske er en Indbildning af dig." 

,, Indbildning! nej, det skal du nok faa at se I jeg har 
mange smaa Kendetegn. — Nu kan du jo allerede se, at han 

har ombestemt sag med Bejsen. Straks Tilde han kun bUve 
her fjorten Dage, nu snakker han allerede om en Maaned«* 

,,Ja. Men det har han forklaret mig. Det er, fondi han 
har opgivet at besøge sin Ven Douglas i Skotland, som han 
oprindelig havde bestemt.* 

Men Jette rystede paa Hovedet. Det vidste hun meget 
bedre. — Og faa Dage efter Samtalen skete der noget, som 
hun med Bette betragtede som Grundstensnedlæggelsen til 
den store Fremtidsbygning. 

Onkel Leol" 
Det var hurtig bleven Omkvædet paa enhver Vise i det 
gamle Brænderi. Onkel Leo var den første, som Anton og 
Lisbeth hagede sig fast i om Morgenen, og den sidste, de 
lod sig rive løs fra om Aftenen. Onkel Leo maatte være 
Bedstefaders Underholdning, Martins Opmuntring og Klaus' 
fortrolige. Foruden at være Tante Jettes store Fremtidehaab 
maatte han ogsaa være ,,den anden fornuftige", dele hendes 
forskellige Bekymringer m. H. t. ,,den lille Krig", og han 
maatte ofre lidt Tid nu og da paa Frandsens besynderlige 
storpolitiske Betragtninger, der fremsattes, medens den 
gamle Kriger huggede Brænde ude i Gaarden, og som alle 
gik ud paa, at der med det første maatte komme en evro- 
pæisk Krig. 

Og først og fremmest maatte han være Hannas Kavaler. 

Snenonnen ude i Gaarden havde virkelig gjort Nytte, — 
ikke blot med at vække Martin op af Dvalen og ved at samle 
en hel Del Penge ind til Brændselsforeningen, idet talrige 
skuelystne gik ind i Brænderiets Gaard og ofrede til den — 
men ogsaa med at sætte en endelig Afslutning paa Hannas 



97 

Nonnefantasier. Onkel Leo følte sig overbevist om, at 
Turene med ham og Klaus, hvor han fortalte hende om alle 
de mærkelige Ting, han havde set og hørt i fremmede Lande, 
optog hendes Fantasi stærkere end Eventyrene fra Kloster- 
længen. Og han mente, at den bedste Kur mod de fanta- 
stiske Nattevandringer var at være saa træt som en Sten af 
Lys, Luft og Skøjteløb. 

Det gik ud over det PHgtarbejde i Hjemmet, som Hanna 
ellers til daglig saa villig udførte, men Tante Jette var sær- 
deles liberal. ,,Skal det være, saa skal det være. Skal det 
gavne hendes Nerver, saa maa jeg jo faa Tøsen inde fra 
Fiskerens til at hjælpe mig med Opvadskningen — lad hende 
saa have Ferie, medens Onkel Leo er her." 

,,Vaabenhvile," foreslog Leo smilende. 

,,Ja, Vaabenhvile, — vi har Vaabenhvile allesammen, 
medens du er her. Naar du rejser, begynder vi igen at slaas. 
— Men hvis du nu blev her," føjede hun prøvende til ,,Baa 
blev det maaske en stadig Fred." 

,,Nej, uha, uha I — som Frandsen siger," afbrød Leo — 
,,lad os dog ikke faa en stadig Fred. Saa blev det altfor rart 
for alle Kællingerne, baade Frandsens og alle de andre 1" 

— Frosten blev ved, — blev noget, som man betragtede 
som en Selvfølgelighed. Der var ingen, der mere kiggede ud 
bag sit Gardin om Morgenen for at se, hvordan Vejret var. 
Vejret var ganske selvfølgelig højt og straalede med en klar 
Sol mod en hvidblaa Himmel, med lette Frosttaager, der 
splittedes Kl. otte og med en lueforgyldt Solnedgang Kl. fem. 
Det sidste Dampskib slap over Store Bælt, og der blev Is- 
transport, Kullene og Petroleumen steg, og Isenkræmmerne 
havde ikke andet end Skøjter i Vinduerne. Alle Fortov blev 
Glidebaner, alle Heste blev skærpede, og Vinteren skred sin 

Rfltzebeck: Vaabenhvile. 7 



98 

ubarmhjertige Gang uden at bryde sig Spor om „Kyndelmisse 
Knude", om den aftagende Maane eller om noget af alt det, 
forfrosne og forkomne Mennesker ellers kunde finde paa at 
sætte deres Lid til. 

Skøjtebanen var Byens Hovedinteresse i de Dage. Der 
voksede en hel lille By af Skure og Telte frem nede ved 
Havnen, en By, hvis Indbyggerantal steg med amerikansk 
Hurtighed. Det var ogsaa amerikansk, at Spiritus var den 
første Forfriskning, der udbødes, derpaa kom den varme 
Kaffetaar og til sidst et helt lille Konditori. Industrien re- 
præsenteredes foreløbig kun af et Udsalg af Blaalys og Fyr- 
værkerisager og af en lille Dreng, der solgte Sprællemænd; 
men man fik det Indtryk, at Byen, hvis Frosten blev ved, 
efterhaanden vilde flytte ned paa Fjorden og fortsætte sit Liv 
der. — Befolkningstætheden var enorm, til Trods for at 
Grænserne stadig udvidedes ved Konkurrencen mellem de 
pjaltede Svende, der skuffede og skovlede og fejede flere og 
flere Stykker af Isen rene for Sne. 

— ,, Onkel Leo!" raabte Hanna; hun sad paa en lille 
Træbænk og saa mellemfornøjet ud. 

Onkel Leo, der var en saa stor Kunstløber, at enhver 
uindviet vilde have gættet paa, at han havde været de sidste 
ni Aar i Polaregnene og ikke i Troperne, afbrød sine Øvelser 
og susede gennem Tilskuerkæden hen til hende. 

,,Hvad er der?" 

,,Aa, nu staar han der igen, den tossede Knægt." 

Den tossede Knægt var en ung Herre, der skulde være 
Arkitekt. Saaledes profeterede han i det mindste selv; an- 
dres Dom gik ud paa, at han gik og drev hjemme hos sin 
Fader. Han havde fattet en brændende Interesse for Hanna, 
og denne ytrede sig i, at han stillede sig op med Ryggen mod 

en eller anden fast Genstand og gloede ufravendt paa hende. 
Da hans Næse efterhaanden tog stærkere Farve af den meget 
Stillestaaen i Kulden, og hans Skuldre af samme Grund gik 
længere og længere frem for at holde Frakken stramt om 
den forfrosne Ryg, tabte han den Smule Skønhed, han op- 
rindehg havde haft. Maaske Hanna ikke havde sværmet 
stærkere for ham alligevel, — nu var hun i hvert Fald irri- 
teret og forplaget af hans stirrende Beundring. 

,,Det er virkelig uforskammet af ham. Hvad skal jeg 
dog gøre. Onkel Leo?" 

,,Der er vist ikke noget at gøre," sagde Onkel Leo 
smilende. ,,Man kan ikke forbyde Folk at se paa, hvad de 
synes godt om." 

,,Ja, saa vil jeg hjem," sagde hun kort. ,,Jeg vil ikke 
være til Nar her." 

,,Skal jeg da gaa over og prygle ham?" 

,,Nej!" for hun forskrækket op. — ,,Men jeg troede, 
at — . Nej, jeg maa hellere gaa hjem." 

— ,,Vil du hjem," — afbrød Klaus, der kom farende 
baglæns, snurrede rundt, saa Isen hvinede, og løb op i en 
Snebunke for at staa fast. De ni Tiendedele af hans Mid- 
dagsfrihed anvendtes til Skøjtebanen. ,,Hvad vil du hjem 
for?" 

Leo forklarede ham det, og Klaus blev meget ivrig for at 
faa tilføjet Arkitekten en. personlig Fornærmelse. 

,,Den Skurk!" sagde han, ,,han skal komme til at staa 
mig til Regnskab for sin Næsvished. Det er nu tredie Dag, 
at han generer Hanna." 

Dette var saare broderligt og dramatisk oven i Købet, 
men forfærdede den fredelige Hanna i højeste Grad. 

,,Aa, hvor det var kedeligt, at jeg sagde noget til Onkel 
Leo. Aa, hvor jeg fortryder det !" 

Onkel Leo lo blot og satte i fuld Fart ud paa Banen 
igen. Den gloende Arkitekt stod saa ubevægelig, som om 
han var frossen fast. Den faste Genstand, han denne Gang 
havde til Støtte, var et Stativ, paa hvilket der hang Skøjter 
til Udlejning. Onkel Leo nærmede sig under mange kun- 
stige Pirouetter Stedet og begyndte at sværme omkring det. 
Pludselig kom han til ved en hurtig Vending at give et af 
Stativets Ben et Stød. Med et stort Kabalder væltede det 
med Skøjter og det hele, og den frosne, unge Mand satte 
sig ned paa Isen, saa at det utvivlsomt har snurret helt op i 
Hovedet paa ham. 

En hurtig samlet og ubarmhjertig Tilskuerkreds hilste 
Episoden med ubehersket Munterhed. Efter en flygtig Und- 
skyldning løb Onkel Leo tilbage til Hanna. 

,,Nu fik han andet at tænke paa." 

,,Tror du, han stødte sig slemt?" spurgte hun deltagende. 

,,Du skulde saamænd gaa over og trøste ham," sagde 
Klaus spottende, — ,,nej, gøre noget for Hanna — I" 

Den besejrede unge Mand trak sig tilbage. Onkel Leo 
gik hjem, og Hanna forsødede Klaus' sidste Kvarter af Fri- 
tiden med et rask lille Løb k deux. Under dette dukkede en 
ny Skikkelse op paa Skuepladsen og samlede hurtig al Inter- 
essen om sig. 

Fru Parrow viste sig for første Gang paa Skøjtebanen. 
Hendes Slave bredte et Skind over Bænken, knælede for 
hende og hjalp hende Skøjterne paa, og derpaa svævede hun 
ud paa Banen, langsomt og graciøst, medens Øjnene søgende 
løb om mellem de forskellige Grupper af Mennesker. Disse 
interesserede sig lige saa levende for hende. 

Pludselig styrede hun lige løs paa Hanna, hvem Klaus 
netop havde forladt, og som var paa Vej hen mod Hvile- 
pladsen. 

,,Er det ikke Frøken Holm? — Jo, jeg syntes nok. De 
løber nydeligt." 

Hanna blev helt rød i Kinderne. 

,,De kender mig nok, jeg er Konsulinde Parrow, skal vi 
løbe lidt sammen? Jeg keder mig saadan." 

Hanna kunde saa daarligt sige nej til noget, der i 
fjerneste Maade mindede om Venlighed. Paa den anden 
Side var det ikke rigtig noget for hende at blive udsat for saa 
megen Opmærksomhed. Men hun bøjede sig. 

,,Se, jeg er jo bare en gammel, stivbenet En," sagde 
Fru Parrow og gjorde et Par lette og elegante Sving, — ,,men 
jeg elsker Ungdommen. Blot Banen et Par Gange op og 
ned." 

Derpaa hagede hun sig fast i Hanna og var ikke til at 
ryste af. Det blev til mange Løb og til megen Passiar. 
Hanna maatte spise frosne Kager uden for Konditorskuret, 
hvor man stod paa Sivmaatter for at holde Varmen, og 
maatte finde sig i at blive opvartet af den knælende Slave, 
der tog Skøjterne af hende. 

— Hun kom hjem yderst oprørt og indigneret. ,,Nej, 
hvor hun dog var paatrængende. Tante Jette. Hun spurgte 
om alle mulige Ting, om dig og om Bedstefader og om 
Onkel Leo. Og jeg skulde komme hjem til hende med det 
samme og se nogle udstoppede Fugle, hun havde. Og jeg ved 
ikke alt det." 

,,Ja, det var da meget venligt," sagde Tante Jette 
rolig. 

,,Ja, naturligvis. — Men hun er saadan — uf. Du 
kan tænke dig, hun spurgte, om jeg var forlovet." 

,,Det var unægtelig dumt, men det var vel ogsaa kun 

Spøg." 

,,Ja — a. Men saadan noget spøger man da ikke med. 
— Nej, hende kan jeg rigtignok ikke lide." 

Tante Jette tænkte sit. 

— Fru Parrow havde altsaa ikke gjort Lykke hos Hanna, 
og hun følte det selv. Hun forsøgte endnu et Angreb paa 
aaben Gade, men da dette ogsaa mislykkedes, tog hun fat 
paa et andet Medlem af Slægten, og det med bedre Held. 

En Dag sad man ved Middagsbordet. Klaus havde spist 
sin tredie Portion Bisengrød, uden at nogen havde bemærket 
noget særligt ved ham. Det var en utvivlsom Fejl i hans 
Konstitution,, der gjorde, at de Masser, han spiste, blev til 
lutter dramatiske Ideer og ikke til Kød og Blod ; hans Appe- 
tit og hans Magerhed var lige fremtrædende. 

,,Nu er jeg snart færdig paa Postkontoret," sagde han 
pludselig og saa sig om i Kredsen, — en Smule bleg, da han 
vidste, hvor meget der nu stod paa Spil. 

,, Kommer du tidlig hjem i Dag, min Dreng," sagde 
Bedstefader, ,,det var rart, saa skal vi have det hyggeligt 
alle sammen." 

,,Nej, jeg mener, jeg er helt færdig der," kom det hurtigt 

og stakaandet. ,,Jeg skifter Livsstilling. Jeg jeg har 

tænkt paa at blive Skuespiller." 

,,Er du gal. Dreng," raabte Tante Jette op. ,,Kom dog 
ikke med saadan noget Snak." 

,,Det er afgjort," sagde Klaus højtidelig og rejste sig for 
at give sine Ord mere Vægt. ,,Jeg har endelig truffet et 
Menneske, der har forstaaet mig, og som interesserer sig for 

min Fremtid, og som vil tage sig af mig. Det er afgjort. 
Pru Parrow har talt med Direktør Eauch, og jeg faar Lov 
til at debutere." 

Fru Parrow ! Tante Jettes Bryst var et bølgende Hav af 
modstridende og forvirrede Følelser. 

,,Hun kommer herned og taler med dig i Dag, Tante 
Jette." 

— At det just var Tante Jette, hun skulde tale med, 
var for hele Familien den naturligste Sag; hun var Fader og 
Moder og Formynder for dem alle sammen. 

Da hun paa Grund af sine modstridende Følelser var 
bleven ganske tavs, var der heller ingen, der rigtig vidste, 
hvad Parti de skulde tage. Beslutningen blev derfor tagen 
til Efterretning med en vis reserveret Tavshed, og Klaus 
hastede af Sted til sit forhadte Kontor. 

Des livligere blev Familieraadet bagefter. Man ventede 
at høre Tante Jette fremsætte forskellige Tvangsmidler, hvor- 
ved Klaus skulde bringes til Fornuft. I Stedet derfor ry- 
stede hun blot paa Hovedet og sagde, at hun vidste virkelig 
ikke, hvad der vilde være det bedste. 

Det blev Onkel Leo, der rejste den haardeste Modstand. 
Gøgl og Dagdriveri og Elendighed var hyppig forekommende 
Ord i hans Indlæg. Saadan en Drengs Luner skulde man 
ikke bøje sig for. Ingen vidste, om han havde Talent, og 
selv om han havde det, saa førte et saadant Talent bare til 
Ynkelighed. 

Bedstefader gav let forvirrede Bidrag til Diskussionen 
med Henvisning til, at Lykken var at finde i det lykkelige 
Sind, og at alt kom an paa Nøjsomhed i denne Verden. 

Martin var bleven meget stille under Samtalen, og 

Tante Jette saa nu og da paa ham med et bekymret Blik. 
Bagefter fik hun fat paa ham til en mere privat Forhandling. 

,,Du er da ikke ved at blive syg igen?" spurgte hun 
bekymret. ,,Du saa virkelig saa daarlig ud ved Bordet." 

,,Nej, nej," svarede han, ,,det var kun saadanne for- 
skellige Ting, jeg kom til at tænke paa. Tænk, om jeg havde 
faaet Lov at komme paa Akademiet dengang, Moster Marie 
tilbød at betale min Uddannelse. Saa havde meget været an- 
derledes end nu. — Kan vi nu forsvare een Gang til at støde 
et Medlem af vor Familie, der vil Kunstnervejen, ud i — 
Fortvivlelsen." 

,, Jamen, Kunstnervejen," indvendte Jette overlegent, 
,, fordi han bliver Provinsskuespiller, gaar han da ikke Kunst- 
nervejen." 

Den Forklaring vilde Martin ikke tage for gyldig. 

— I Mørkningen holdt. Fru Farrows Slæde foran Brænde- 
riet. Leo og Hanna flygtede i Fællesskab, gamle Bedste- 
fader blev lukket inde i Dagligstuen for ikke ved utidig Ind- 
blanding at gøre Fortræd. 

Fru Farrow omtalte straks Klaus som sin ,, Plejesøn", 
,,for nu er jeg jo en gammel en. Fru Lyngdal, og jeg kunde 
jo godt have en Søn paa Alder med ham." — Hun vilde 
ikke gøre lang Snak. Klaus havde hun ad forskellige Veje 
hørt om og set lidt til. Han havde Lyst til Scenen og 
Talent, og hun vilde skaffe ham Lov til at debutere bos 
Eauch og understøtte ham i tre Aar, da han ikke kunde leve 
af sin Gage som Elev. — ,,Hvad siger Familien?" 

Jette tog en rask Beslutning. Familien takkede og fandt, 
at det var næsten for meget af hende. Den vilde foreløbig 
tillade ham at debutere og afvente Kesultatet deraf. 

,,Jeg vil hjælpe ham paa alle Maader," sagde Fru Parrow, 

,,han skal betragte mit Hjem som sit, — men for Resten 
blive boende her, ikke sandt, det er bedst. Saa kommer 
jeg og ser lidt til, hvordan det gaar med ham. — Nu bare 
een Ting, Fru Lyngdal." 

Hun listede hen til hende og hviskede : 

,,Han har da vel ikke Tæring, for jeg er saa angest for 
Sygdom . " 

,,Nej, han er saa frisk som en Fisk." 

,,Ja, for han er jo saa mager. Meget sød og køn, — 
men rædsom mager. Naa, ja saa maa de stoppe ham ud. 
Det maa de om. — Hils Deres elskværdige Svoger; jeg 
saa, han gik, da jeg kom." — 

Da Klaus erfarede Udfaldet af Samtalen, straalede hans 
Ansigt, og han sagde: ,,Tak, Tante, nu begynder jeg at 
leve." — Onkel Leo brummede, og Hanna sagde senere til 
ham: ,,Jeg kan ikke forstaa, at nogen vil. være Skuespiller. 
Tænk at staa overfor andre hver Aften og lade, som om 
man er en anden." 

,,Men det har du jo selv gjort, din Hlle Nar." 

,,Jeg! nej, aldrig. Jeg var virkelig den, som jeg legede, 
at jeg var. Og der var jo heller ingen, der skulde se paa 
det. — Men tænk, at gøre det for Penge!" 

— Tante Jette var ikke sikker paa Rigtigheden af, hvad 
hun havde gjort. Støde Fru Parrow bort fra Hjemmet vilde 
hun ikke have Ansvaret for, men sæt nu, at Klaus virkelig 
blev ødelagt. — Saa fandt hun i et lyst Øjeblik paa et Kom- 
promis. Hun vilde selv gaa med Klaus til Direktøren og 
præsentere ham, men underhaanden vilde hun bede Direk- 
tøren gøre den unge Mand saa led og ked af Teaterlivet, at 
han opgav det med det samme. 

Saa naaede man det hele paa een Gang. 

Som Komanleverandør havde Leo kun været lidet sam- 
vittighedsfuld. Han var tidt og ofte bleven prajet for 
en Fortsættelse af Historien om Don Felix og den lille Teresa, 
men han var stadig smuttet udenom. Han var iøvrigt ikke 
sparsom paa Anekdoter og Historier fra de brogede Oplevel- 
sers Bunke, og man maatte uvilkaariig faa det Indtryk, at 
den omtalte Episode enten kedede ham eller vakte ubehage- 
lige Erindringer. 

En Aften blev de forstyrret ved, at Fru Parrow kom for 
at se til sin Plejesøn. Hun kom tidt for at se til Pleje- 
sønnen, der gik i stor Spænding for, om Direktør Eauch snart 
vilde komme, eller om han skulde opsøge ham i en anden 
By. Helst vilde han debutere for sine Bysbørn; han tænkte 
sig Postmesteren og den storsnudede Fuldmægtig paa første 
Eække i Parkettet. 

En anden Aften fik Leo dem narret bort fra Sagen ved 
at opfordre Klaus til at læse en Holbergsk Komedie højt, og 
en tredie Aften blev ofret paa Børnene. Leo viste det 
mærkelige Kunststykke at være ,,den lille Mand", der ikke 
var større, end at han kunde staa paa et Bord i en Dør- 

aabning, og som dog utvivlsomt var den ganske levende Onkel 
Leo, der baade kunde blæse paa Mundharmonika og var i 
Besiddelse af sine øvrige underholdende Egenskaber. Utrætte- 
lig fremstillede han derpaa Skyggebilleder og lod sin Skygge 
sluge Koste, Linealer og andre ellers ikke spiselige Ting til 
Børnenes største Jubel. 

Men saa kom der en Aften, da Bedstefader sagde : 

,,Nu lader vi os ikke narre længere, Leo. Nu skal vi 
høre mere om den lille, sortøjede og om den spanske Kælt- 
ring med det løjerlige Navn, — ja, du maa undskylde, jeg 
kalder ham en Kæltring." 

,,Alt forladt," sagde Leo. ,,En Kæltring var han — 
og er endnu, og da du ikke er i Guatemala, kan det ikke gøre 
noget, at du siger din Mening." 

Og saa maatte han til det. 

— ,,Naa, jaja. — Da det er den omtalte Herre, vi skal 
have fat paa igen, saa vil jeg springe over Douglas' og mine 
egne videre Oplevelser i Krigen. Den blev nemlig ved, til 
Trods for at Præsident Barrios var falden. General Menendez 
gik for egen Regning mod San Salvador, og da det kunde 
være os ret ligegyldigt, hvad det hele drejede sig om, gik vi 
med. Felttoget var vellykket, men ikke meget indholdsrigt. 
Vi splittede San Salvadors lille Armé, der var om muligt 
endnu slettere udrustet end vor — jeg husker, at ingen af de 
faldne, jeg saa, havde Støvler paa Benene, — og Menendez 
blev valgt til Præsident af de besejrede. Det stod lidt uklart 
for os, om vi nu var Soldater i den ene eller den anden af 
Republikkernes Tjeneste, men een Ting var sikkert : vi fik 
ikke vor Gage udbetalt, og da det var sket et Par Maaneder, 
sagde vi op og vendte tilbage til Guatemala. 

De gjorde ingen Vrøvl med at lade os træde ind i vore 

Numre igen, — saadan en lille Orlov paa egen Haand, som 
vi havde foretaget, betragtedes som noget ganske selv- 
følgeligt, og de havde altid Brug for Officerer, der gad gøre 
Arbejdet; der var nok til at promenere paa Gaderne og lave 
politisk Eabalder. Vi indlogerede os nok saa hyggeligt tæt 
ved Kasernen i et lille, forfaldent Hus, der laa lige i Kanten 
af Byen. Bekendte havde vi ingen af, og det var os en Til- 
fredsstillelse, naar vi sad sammen og spillede Skak i Aften- 
kølingen, ikke at behøve at se paa de kedelige Mure, men at 
have Udsigt over et vidunderlig smukt Landskab, hvor 
Mangotræer og de dejlige Kokospalmer hegnede Markerne 
saa tæt, at det paa Afstand saa ud, som om der var en sam- 
menhængende Skov. 

Naar vi saadan sad sammen om Aftenen, talte vi tidt om 
det snurrige, lille Eventyr, vi havde oplevet i den forfaldne 
Hacienda. Don Felix havde vi ofte set paa Gaden; han var 
nu en saare mægtig Mand og spillede en stor Kolle. Ganske 
vist støttede den ny Præsident, der var bleven valgt efter 
Barrios' Død, sig vedblivende til det liberale Parti, men han 
var ikke saadan en skrap Karl til at regere som den anden, og 
der mumledes noget Mand og Mand imellem om, at nu kunde 
d»3 ,, servile" nok snart tænke paa en lille Revolution, da de 
ikke blev saa stramt kørte længere. Saadan er det derovre; 
den, der bare tør, laver Spektakler. 

Datteren havde vi ikke set. Døtrene faar man i det 
hele taget ikke saa meget at se; dem passer de godt paa. 
Mændene faar Lov at holde alt det Sjov, de vil, men hvis 
en af deres Damer skulde faa Lyst til at opleve lidt roman- 
tisk, saa bliver hun straks fordømt fra alle Sider. 

Naa. Jeg ved naturligvis ikke, hvor meget Douglas 
tænkte paa den unge Dame — men han talte i hvert Fald 

meget om hende, og da han saa en Dag foreslog mig, at vi 
skulde gaa op til Don Felix og minde ham om, at han vilde 
gøre et eller andet for os, var jeg ganske overbevist om, at 
det, han egentlig tænkte, der skulde gøres, var, at vi skulde 
faa en Indbydelse der til Huset, saa han kunde faa Lejlighed 
til at komme sammen med hende. 

Jeg havde ikke noget imod at gaa med, og en Dag klædte 
vi os saa elegant civilt som muligt, — det er ikke fint at gaa 
i Uniform, — og spadserede til Don Felix' Hus. Det var 
en smuk og flot Bygning i en lignende maurisk Stil som den, 
de bruger saa meget i Spanien. Højere end een Etage byg- 
ger de aldrig for Jordskælvenes Skyld, og egentlig indbydende 
ser Husene ikke ud udefra med de noget døde, lyseblaa eller 
lyserøde Facader og de tilgitrede Vinduer. Men de er svært 
flotte, naar man først kommer ind gennem Porten. Gaarden 
er omgiven af en Søjlegang, og inde bag denne ligger Ind- 
gangen til Lejlighederne. Tidt er der Springvand, men i 
hvert Fald er der altid Masser af frodige Planter i Træballier 
og Blikkasser. Alt Husholdningsvæsenet og Staldvæsen og 
den Slags er forvist til særegne Gaarde, der ligger bag ved 
den første, saa en saadan Bygning indtager tidt et vældigt 
Fladerum. 

Vi slog et Slag med Dørhammeren og blev lukket ind. 
Don Felix modtog os i sit Arbejdsværelse og kendte os selv- 
følgelig ikke igen. Vi maatte give et Par smaa, fine An- 
tydninger af, hvor det var, vi sidst havde haft Fornøjelsen af 
at træffe hinanden. Efter at have tænkt sig en hel Del om 
gik det til sidst op for ham, — det var øjensynlig ikke en 
Begivenhed, han brød sig om at huske, — han lagde en Brøk- 
del af sin Værdighed væk og lod en Tjener bringe Vin. 

,, Herrerne er jo Tyskere," sagde han. 

Nej, Douglas var Englænder. Han sagde altid Eng- 
lænder, ikke Skotte, for ikke at bringe deres geografiske Be- 
greber til Fortvivlelse. 

,,Ah, Englænder," sagde Don Felix med Pathos. ,, Eng- 
lænderne højagter jeg. Det er et tappert og et nobelt Folk. 
— De er ogsaa Englænder?" 

Det morede mig at se, hvad han vilde stille op med 
Navnet ,,en Dansker", som maaske ikke før var forekommet 
i hans Ordforraad. Men det klarede han stolt. 

,,En Dansker. — Ja saa. — Det er ogsaa et tappert og 
nobelt Folk — hm. Jeg højagter ogsaa de Danske." 

Han havde staaet op under hele Audiensen. 

,,De maa undskylde mig, mine Herrer, min Tid er saa 
knap. Min Vogn holder udenfor for at køre mig til Kon- 
gressen. — Giv mig Deres Kort. Jeg skal erindre den 
Tjeneste, De har vist mig." 

Han bukkede, og vi bukkede, og saa stod vi paa Gaden 
igen, ti Minutter efter at vi var gaaet ind. 

Douglas var godt gal i Hovedet. ,,Det fik vi meget ud 
af," brummede han. ,,Ikke Glimt af Datteren. — Og saa 
Næsen mod Stuedøren tilmed." 

Jeg trøstede ham med, at vi nok vilde faa mere at høre 
fra den Kant. Men saa snart, som det skete, havde jeg 
dog ikke tænkt mig det. 

Allerede to Dage efter kom der nemlig en Tjener med 
Anmodning fra Don Felix, om vi ved Aftentid vilde se hen 
til ham. Allerede dette havde en venlig Klang, en Aften- 
indbydelse har derovre en mere fortrolig Karakter. 

Vi takkede og kom. Don Felix sad i sin Blomstergaard 
sammen med et Par Venner, der blev forestillede for os som 
Medlemmer af Kongressen. Der blev hængt kulørto Lamper 

op, og til Drikkevarerne og de udsøgte Cigarer gik Samtalen 
snart livligt. Havde man været nødt til, medens Præsident 
Barrios levede, at tage Vare paa sin Mund for ikke at for- 
svinde paa ubestemt Tid i Penitenticariet, saa tog de gode 
Folk sandelig Eevanche nu. Det var de mest udsøgte Skælds- 
ord, og Fornærmelser, de lod regne ned over den afdøde. 
Tiger, Hyæne, Kæmpehaj og Massemorder lød det rundt om. 
Vi tudede maaske lovlig meget med de Ulve, vi var iblandt, 
naen det hele var os saa inderlig ligegyldigt. 

Paa et Vink af Don Felix blev Skuepladsen forlagt ind 
i et af de mindre Værelser, og her fik vi Forklaringen paa 
den pludselige Venlighed. Man havde faaet det Indtryk, 
sagde Husets Herre os, at vi foruden at være Gentlemen og 
tilhøre en tapper og nobel Nation tillige var oprørte og for- 
bitrede paa det nuværende usle Kegimente. Derfor havde 
man besluttet at gøre vor Lykke. I en nær Fremtid vilde 
der blive givet os Lejlighed til at udføre en glimrende Daad 
og indskrive vore Navne med Berømmelse i Guatemalas Hi- 
storie. 

Kort og godt — man havde Brug for os til under en 
kommende Omvæltning at spille Hovedvagten i Oprørernes 
Hænder. De to i Byen garnisonerende Kegimenter afgav 
skiftevis Vagten, og en Gang hver fjortende Dag eller saa 
havde vi Tjeneste der. Belønningen skulde være et Avance- 
ment i en saadan Fart, at det svimlede for os ved at tænke- 
derpaa, og desuden et kontant Pengebeløb. 

Heldigvis opførte Douglas sig dannet og behersket, 
hvad jeg nærede nogen Tvivl om, at han kunde. Han lod 
væsentligst mig føre Forhandlingerne, og jeg bar mig diplo- 
matisk ad, saa at vi hverken sagde Ja eller Nej, men fik 
lidt Henstand. 

— ,,Men hvorfor sagde I ikke Nej, Leo!" spurgte Bed- 
stefader ivrig. 

Ærlig talt, fordi vi var bange. — Ikke fordi vi følte os 
fristede til at tjene Bestallingen og Pengene paa den til- 
budte Maade, men fordi jeg ikke rigtig kunde overse, hvilke 
Ubehageligheder et reelt Afslag kunde medføre. Jeg gik ud 
paa at vinde Tid. 

— Vi tænkte i et Par Dage frem og tilbage over Tin- 
gen. Det var en ganske overordentUg ubehagelig Historie, 
— lige farligt at sige Ja og Nej. Til sidst valgte vi den Ud- 
vej , der var den taabeligste af alle : vi meddelte i al Fortro- 
lighed Sagen til vor Kaptajn og bad ham give os et godt 
Raad. Vi havde begge, syntes vi, lagt Mærke til, at han 
var en sjælden hæderlig Mand med Hjertet paa rette Sted. 

Han opfordrede os alvorlig og indtrængende til at gøre vor 
Pligt, og da han havde faaet os til at love det — ja, saa 
gik han lige op til Don Felix og fortalte ham, hvad det var 
for et Par Sladderhanke, de havde betroet deres Hemmelig- 
heder til. Havde vi sladret til ham, saa kunde vi jo lige 
saa godt finde paa at sladre til andre, — saadan tænker jeg 
mig i det mindste, at de har sluttet, efter de Anstrengelser, 
de gjorde for at faa lukket Munden forsvarlig paa os. 

De prøvede nemlig en ikke ukendt Udvej : at faa taget 
Livet af os. Og det var ikke langt fra, at det var lykke- 
des dem. 

— Før vi gik til Køjs, maatte vi altid anstille en større 
Jagt. Moskitoer var der ingen af, men Skorpioner var der i 
Massevis, og de maatte omhyggelig jages ud. Værst af alt 
var nogle modbydelige, fede Skruptudser — ja, det lignede de 
nærmest — som kunde kravle om baade paa Gulve og Lof- 
ter, og som først blev rigtig livlige, naar det blev mørkt. 

Naar man angreb dem med Støvlesnuden, maatte man om- 
hyggelig sørge for, at Angrebet førtes forfra, ellers fik man 
med en vis Færdighed en ætsende Vædske sprøjtet hge ind 
i Ansigtet, som kunde betage En Synet i mange Dage. 

Vi havde da en Aften jaget os dygtig trætte og var sovet 
ind i den Tanke, at den nærmeste Omegn var renset. Lidt 
ud paa Natten vaagnede jeg saa ved, at en klam, slimet 
Klump dumpede tungt ned i Hovedet paa mig, og jeg for 
op med et Udbrud af Væmmelse. Douglas vaagnede ogsaa, 
og vi tændte Lys. Vi var enige om, at den omtalte Sove- 
kammerat maatte sættes paa Porten, og vi begyndte at lede 
efter ham. 

Vi fandt det, der var uhyggeligere. 

Da vi ragede ind under Douglas* Seng, ragede vi en 
Mand ud, der laa og sov. Eller rettere — han lod, som om 
han sov og var døddrukken. — Havde Tudsen imidlertid ikke 
venligst ladet sig dumpe ned paa Næsen af mig, er jeg bange 
for, at han havde været ædru nok til at prøve Skarpheden 
af den blinkende Machete, der laa dragen ved Siden af ham, 
paa vore Halse. 

Under Udsigten ind gennem to mørke Revolverløb opgav 
han for Resten hurtig Drukkenskabskomedien og gav sig til 
at klynke og bede om Naade. Han viste sig at være en 
gammel Bekendt, nemlig Slynglen, der havde ført an under 
Optøjerne i Haciendaen. Han havde jo et gammelt Regnskab 
at opgøre med Douglas — og for Resten ogsaa med mig — 
og vi var slet ikke forundrede over, at han valgte at afgøre 
det paa den Maade. 

Naar vi ikke personlig vilde afstraffe ham, havde vi 
ingen anden Udvej end at aflevere ham som Desertør. Han 
var jo egentlig ikke greben i noget Mordforsøg, men kunde 

Ratzebeck: Vaabenhvile. 8 

give sig Udseende af at være en almindelig Tyveknægt, der 
var bleven forhindret i sin Forretning. 

Vi bandt da foreløbig Anne og Ben sammen paa ham og 
lod ham næste Morgen føre paa Hovedvagten. Der sad han 
et Par Dage og forsvandt derpaa sporløst. Han var brudt ud 
om Natten hed det; men da vi hørte om hans Flugt, var vi 
allerede saa kloge, at vi nok vidste, at en eller anden venlig 
Sjæl havde sat en Nøgle i Laasen for ham. 

Grunden til, at vi var bleven saa kloge, var den, at vi 
næste Dag, da vi laa i vore Hængekøjer og døsede efter 
Middagsmaden, fik et interessant Besøg af en anden Bekendt 
fra den forfaldne Hacienda, nemlig den tykke Indianerkvinde, 
som vi havde reddet fra Soldaternes Tilnærmelser. Vi kendte 
ikke hende — om ikke just med samme ophøjede Glemsom- 
hed, som Don Felix havde vist overfor os, men med en 
virkelig naturlig, der kom af, at alle Indianerkvinder fore- 
kom os at ligne hverandre forbavsende. 

Hun havde et lille Brev med. Der stod ingen Adresse paa 
det og ingen Underskrift under, men det var ikke et Øje- 
blik vanskeligt for os at gætte, hvorfra det kom. Skriften var 
stiv og skolepigeagtig, græsseligt var det stavet, — jeg er 
ingen Heksemester til at stave spansk, og jeg fandt dog 
fem Fejl i de to Linier, og Indholdet var ikke særlig op- 
muntrende. Ikke desto mindre bragte det Douglas i den 
syvende Himmel. 

Der stod saadan noget som: ,,Vær forsigtig. Soldaten, 
som De slog i Haciendaen, har ondt i Sinde imod Dem." 

Naturligvis udfrittede vi Sendebudet efter bedste Evne, 
men hun vidste intet. Saa meget lod der sig imidlertid 
slutte, at vor Desertør maatte have haft sin Gang i Don 
Felix' Hus, siden den lille Senorita kunde advare mod ham, 

og at hans natlige Visit derfor sandsynligvis ikke var sket 
for egen Regning, men var en Kommissionsforretning. 

Han var jo imidlertid foreløbig under Laas og Lukke, 
og vi kunde ganske hengive os til den anden Side af Sagen: 
det interessante i, at den, vi havde søgt saa længe, endelig 
havde givet Livstegn fra sig. 

Vi holdt Krigsraad, medens den tykke Budbringerske blev 
anbragt i vor fineste Hvilestol med en udsøgt Læskedrik 
foran sig. Douglas var helt bleg af Sindsbevægelse. 

,,Ja, vi maa jo nødvendigvis tale med hende," sagde 
han, ,, Brevet her siger jo ikke meget, og hun maa vel vide 
mere." 

Jeg gav ham ubetinget Ret, og efter længere Overvejel- 
ser besluttede vi at prøve paa at faa hende til at komme 
hen i Teaterparken ved Middagstid næste Dag. Jeg siger 
,,vi", thi foreløbig fulgtes jo vore Veje, saa længe det offi- 
cielt drejede sig om at faa Oplysning om Forbryderen. Hvad 
han privat tænkte sig, at der videre skulde ske, maatte han 
selv om. Skrive turde vi ikke, men saa godt vi kunde, gjorde 
vi den ventende Dame Sagen forklarlig og bad hende over- 
bringe vor Opfordring. Hun nikkede og grinede og lovede 
det bedste. 

Et Stævnemøde er derovre, tror jeg, næsten en vanske- 
ligere Ting end noget andet Sted i Verden. Der bliver, som 
jeg før har sagt, passet svært godt paa de unge Damer, og 
den, der opdagede, at en Datter af de bedre Huse talte med 
en fremmed paa Gaden, vilde føle sig moralsk forpligtet 
til straks at sende Forældrene et anonymt Brev med en Ad- 
varsel og et Signalement af vedkommende. Vi havde derfor 
ikke det bedste Haab, rent bortset fra, at den unge Dames 

8» 

Interesse for os maaske slet ikke var saa stor, at hun vilde 
vove noget ud over det, hun allerede havde gjort. 

— Vi havde valgt Middagsstunden, fordi det ikke vilde 
falde noget fornuftigt Menneske ind at vise sig uden for Hu- 
set paa den Tid, og det derfor kunde forudsættes, at Parken 
vilde være tom. Teaterparken, som de er meget stolte af, 
er egentlig ret tarvelig, mest mærkelig ved, at man hvert 
Øjeblik risikerer at rende Panden mod Træer, der staar midt 
i Spadserestien, men den er en yndet Promenadeplads, fordi 
man i hvert Fald der er fri for den halsbrækkende Brolæg- 
ning, man ellers maa stolpre om paa. — Herinde var det 
for Eesten, at de kastede Bomben efter Præsidenten. 

Lidt over to slentrede vi da om i Parkens Gange og brugte 
vore Øjne flittig. Der var, som vi havde ventet, kun naeget 
faa Folk. En Indianerdreng kom syngende med en Sæk 
paa Eyggen, og et Par brune snavsede Kvinder hastede af 
Sted med deres Banankurve paa Hovedet for at komme ud 
til deres Standplads ved Jernbanestationen. 

Hvordan vi egentlig havde forestillet os hendes Opduk- 
ken, kan jeg ikke tænke mig. Vist er det, at vi blev meget 
forbavsede, da en broget klædt gammel Kone raabte os an 
fra en Bænk. Ved hendes Side sad en Skikkelse i en tarvelig 
Ladinapiges Dragt. Det var hende, vi søgte. Jeg følte straks 
en ubetinget Beundring for den Omhu og Dygtighed, hvormed 
hun havde gennemført sin Maskering. Ingen skulde ane, at 
vi havde en Dame af de højere Stænder for os. 

Allerede før vi traf dem, havde Douglas, der var temmelig 
befippet, sagt til mig : 

,,Hør du, — det er bedst, at du taler først til hende, for 
du var jo den, der konverserede hende næsten hele Tiden 
den eneste Aften, vi var sammen med hende." 

— ,,Det forstaar jeg ikke, Leo," afbrød Jette ham. ,,Det 
var jo netop Douglas, der havde talt med hende hele Tiden." 

,,Ja, det var det," stemte Hanne i med, ,,det husker jeg 
tydeligt." 

Leo var bleven helt rød i Kinderne. ,,Aa, Snak, saa 
maa jeg have fortalt galt, eller I husker fejl." 

,,Nej, nej. Onkel Leo," sagde Klaus. ,,r>u fortalte 
Skam, at — 

,,Nu skal I lade være med at afbryde," befalede Bedste- 
fader. ,,Det er jo saa ligegyldigt." 

,,Ja, det synes jeg med," sagde Leo lidt gnaven. ,,Nok 
er det, at jeg havde faaet den Eolle at være første Taler. 
Men jeg havde ikke sagt mange Ord, før Douglas tog Teten 
og bemægtigede sig Samtalen. Først drejede den sig om hen- 
des Brev og om Desertøren, og meget forlegen betroede hun 
os, hvorledes hun havde kendt ham igen som en af de Sol- 
dater, der havde været med til Optøjerne, hvorledes hun 
derved, greben af en ubestemt Angest havde ladet hans Sam- 
tale med Faderen belure og saaledes var kommen efter, hvad 
der var i Gære. 

Det var jo altsammen meget rart, men jeg kunde se paa 
Douglas, at han maaske ogsaa havde en eller anden mærke- 
lig Ting at betro hende, og saa foreslog jeg, at den gamle 
og jeg skulde gaa en Vagtrunde i hver sin Ende af Gangen 
for at se, om Vejen var fri. Den Idé fandt han ypperlig. 

Da jeg havde patrouilleret en ti Minutters Tid, saa jeg, 
at han greb hendes Haand og kyssede den," hvorpaa hun 
rejste sig. Jeg nærmede mig da for ligeledes at tage Afsked 
med Damen, og derpaa spadserede vi to Partier hver sin Vej. 

,,NaaI" sagde jeg, da vi var kommen et Stykke bort. 

Han tog min Haand og knugede den. 

„Stakkels Douglas" — det var en hurtig Kapitulation. 

,,Hun er forlovet, du," sagde han, ,, eller hun tror i det 
mindste, at hun er det. Hun er bange for det." 

Det kunde jo lyde løjerligt, men jeg skal sige jer, at 
derovre er meget tidt Giftermaalene Arrangementspartier, 
hvor den kvindelige Part ikke bliver spurgt synderlig om sin 
Mening. Særlig hos saadanne Folk som Don Felix, der lever 
og aander for Politik, spiller det en Rolle at faa Døtrene 
anbragt paa saadanne Hænder, der til Gengæld kan løfte 
Faderen op et Stykke paa den Vej, der fører til Præsident- 
stolen. For Præsident haaber de allesammen at kunne blive. 

Den, hun frygtede for at være bestemt til, var en vis 
Don Teofilo, en rig Købmand. Vi kendte ham godt af Om- 
tale, hans Smuglerhistorier var et yndet Samtalestof paa 
Kafé Reforma, hvor vi var Stamgæster. Et rask lille Rids, 
som hun havde givet af ham, viste, at hun kendte hans for- 
skellige elskværdige Egenskaber lige saa godt som vi, og jeg 
skal indrømme, at det var en Ynk at tænke sig et saa friskt 
og yndigt Væsen som hun knyttet til ham. 

Jeg forsøgte at trøst'e Douglas, men i mit stille Sind 
maatte jeg indrømme, at hans Udsigter var mikroskopisk 
smaa, og at det var heldigst, om. han kunde slaa alt Haab 
om hende af Hovedet. En ukendt og fattig Udlænding i en 
underordnet militær Stilling og tilmed nu paa det sorte Bræt 
hos Faderen I 

Men man véd nok, at i saadanne Tilfælde nytter det ikke 
stort at prædike Fornuft. Naa — jeg havde vel heller ikke 
baaret mig fornuftigere ad, hvis jeg havde været i hans Sted. 

Han prøvede da heller ikke paa at slukke Flammen, 
men holdt den tværtimod vedlige. Det første Stævnemøde 
var løbet saa lykkeligt af, at det fristede til at prøve baade 

et andet og et tredie under lignende Vilkaar. Jeg var hans 
trofaste Hjælper og Vagtpost, men hvad der ellers blev sagt 
ved de Lejligheder, er jeg fri for at fortælle noget om, da 
jeg naturligvis holdt mig tilbage. Jeg véd bare, at han blev 
mere og mere forelsket og omgikkes med vilde Planer om 
at løbe bort med hende til Mexiko og lignende Ubesindigheder 
— og det var kun det kolde "Vand, som jeg idelig slog ham 
i Blodet, der fik ham til at se Tiden an. Der var ingen 
overhængende Fare. Offentlig Forlovelse var ikke deklareret 
mellem hende og Don Teofilo. Han var endda meget sjæl- 
den i Byen, idet han for det meste laa oppe ved Grænsen 
for personlig at lede sine Smuglerkaravaner. 

En Ting beklagede Douglas sig lidt over. Der var i hendes 
Sind, sagde han, Ugesom en skjult Mistro til hans Troskab, 
fordi han var Udlænding. Han gjorde alt for at overvinde 
den, men for den lille Guatemalapige, der aldrig havde været 
uden for Landets Grænser, og for hvem en Evropæer var 
Indbegrebet af noget fremmedartet og uberegneligt, var en 
saadan Følelse forstaaelig. Det var ligefrem Raceforskellen, 
mente han. — 

Aa! Hvem er nu det!" udbrød Jette ærgerlig, da det 
ringede. ,,Paa denne Tid af Aftenen 1" 

Det var Fru Parrow, og hun blev ikke egentlig modtaget 
med Begejstring uden netop af Klaus. 

,,Værs'god og sid ned, lille Frue," sagde Bedstefader. 
,,Leo er ved at fortælle en Historie, og han kan godt blive 
ved. Det vilde ogsaa nok more Dem at høre den." 

,,Ja, det vil det rigtignok," sagde hun, ,, uhyre I" 

Men Leo vilde ikke fortælle. 

,,Var det ikke et af de Lande derovre, som Deres afdøde 
Mand var Konsul for?" begyndte Bedstefader. 

,,Jeg ved saamænd ikke," sagde hun og slog det hen, 
,,det var et eller andet skrækkeHgt Navn, det kan jeg saa- 
mænd ikke huske. — Men jeg ved saa meget, at det var 
ikke saa stor en Bestilling, at han behøvede at sidde hjemme 
hele Dagen for den," lo hun op. 

Latteren smittede, og hun saa sig glad om i Kredsen.- 

,,Jeg kommer her for noget bestemt i Aften," sagde hun, 
,,det er ikke af bare Længsel efter min lange Plejesøn. Jeg 
har to store Nyheder. — Direktør Eauch kommer her til 
Byen paa Onsdag." 

Klaus for op. 

,,Jeg har igen telegraferet til ham og spurgt, om det saa 
var Alvor, at Klaus maatte debutere, og han har svaret 
Ja — saafremt der bare er den mindste Mulighed for det. 
— Naa, er han saa glad?" 

Og Klaus fik et lille venligt Klap paa Kinden. 

,,Det andet," blev hun ved, — ,,ja, det andet maa De 
nu ikke blive vred paa mig for, kære Venner, for jeg har 
gjort det i en god Mening, det er vist." 

Almindelig Spænding. 

,, Klaus, den gode Dreng, har jo somme Tider fortalt mig 
et og andet, som der jo heller ikke er noget ondt i, for 
jeg hører da næsten til Famihen nu. Klaus har altsaa for- 
talt mig noget om den Stilling ved Livrenteselskabet, som 
Hr. Lyngdal har tænkt paa at søge, naar Direktør Andresen 
kommer hjem fra Italien. — Ikke sandt, det forholder sig 
jo rigtigt? Det taler jeg saa om hjemme, og saa kan De 
tænke Dem, saa opdager jeg, at Godsejer Prahl — ham De 
ved, der kommer saa meget hos mig, at han kender Direktø- 
ren saa udmærket godt, er Ungdomsven af ham og altid spil- 
ler L'hombre med ham, naar han er i København. — Nu 
maa vi smede, tænkte jeg saa. Det kan da aldrig skade 
Direktørens Helbred, at han tænker paa, hvem han skal 
have i sin Forretning, og naar jeg oven i Købet kan skaffe 
ham en saa dygtig Mand som Hr. Lyngdal. Det gik i en 
Fart, klip — klap. Godsejer Prahl skrev til Andresen — jeg 
dikterede naturligvis, — værsgod her er Svaret I" 

Hun kastede et Brev hen i Skødet paa Jette. 

Brevet var et imødekommende Svar paa den kære Gods- 
ejers Henvendelse. Selv om den omtalte Mand ikke var 
halv saa dygtig, som det lod til efter Prahls Udtalelser, saa 

vilde han dog ikke betænke sig paa at anvende ham, naar 
en saa kisr, god gammel Ven — osv. Omtalte Hr. Lyng- 
dal maatte blot omkring den og den Dato henvende sig til 
en Fuldmægtig P. i Aarhus for at konferere med ham om 
iorskellige Ting. Nærmere Underretning var sendt Fuld- 
mægtigen. 

— Der blinkede to store Taarer i Tante Jettes Øjne, da 
hun havde sluttet Oplæsningen af Brevet. Lyngdal havde 
rejst sig og gik hen og trykkede tavs Fru Farrows Haand. 
Fra den anden Side kom Anton, der havde lusket sig til 
at høre paa Onkel Leos Historie inde under et Bord, listende 
hen og betragtede den fremmede Dame med ufravendt In- 
teresse. 

,,Det er en lykkelig Dag, — en lykkelig Dag," udbrød 
Bedstefader og skubbede Kalotten op. -7- ,,De er jo ligefrem 
Familiens gode Aand, lille Fruel" 

,,Aa, saadan en Bagatel," svarede hun blot. Jeg an- 
tager for Kesten, at det er ved Filialen i Aarhus, — er De 
ked af det? Prahl siger, at han tror, det bliver i Aarhus." 

Nej, det var ingen ked af. Saa kunde man komme hjem 
tU Bedstefader paa halvfjerde Time. 

,,Aa, jeg glæder mig til, at I allesammen skal komme 
og besøge mig," udbrød Tante Jette begejstret. 

,, — Jeg melder Pas," sagde Leo tørt, ,,til den Tid er 
jeg paa den anden Side Jordkloden." 

,,Aa," sagde Jette, ,, Sniksnak. Hvad skal du derover 
for igen." 

,,For at passe min Bestilling." 

,,Hvad er det for en?" 

,,Det er at slaas," sagde han rolig. 

,,Ja, det er saamænd en dejlig Bestilling. Du skulde 

virkelig skamme dig. Er det en Bestilling at slaa Folk ihjel ? 
Uf, der skulde slet ingen Krig være, det skulde helt af- 
skaffes." 

,,Ja, prøv paa det." 

,,Ja, det siger jeg; det skulde afskaffes. Og naar Kon- 
gerne saa absolut vilde slaas, ja saa kunde de jo tage en 
Sabel og slaa løs paa hinanden, og saa kunde vi andre se paa 
det. Men at mine Børn skal ud og skydes, fordi en eller 
anden finder paa, at nu vil han tage et Stykke Land fra en 
anden! Nej, det skulde forbydes, skulde det!" 

,,Krig maa man have en Gang imellem for at faa luftet 
ud; ellers bliver der for hyggeligt i Verden for alle Ærte- 
kællingerne." 

,,Ja, det siger jeg med," sagde Fru Farrow, ,,Mod, det 
er dog alligevel det, man holder mest af hos en Mand. En 
rigtig Helt — det har altid været mit Ideal." 

,,Man kan vise sit Mod paa mange Maader," indvendte 
Jette. — Der er saamænd mange Mænd, der i det daglige Liv 
viser mere Mod end mangen en Krigshelt." 

Og dermed klappede hun Martins Haand. End ikke i 
Heltemod kunde hun se nogen større end sin neurastheniske 
Livsledsager. 

,,Pyt, ja!" blæste Fru Farrow. Naar hun blev ivrig, 
kunde der komme noget haardt norsk ind i hendes Accent, og 
det stod godt til de haardhændede Teorier, hun nu forfægtede. 
— ,,Fyt, ja! saadan Mod i Fredstid, det har vi nok alle. 
Nej, Heltemod, det er at gaa løs, hvor det gælder Liv og 
Blod saadan som Tordenskjold." 

Hun maatte i en snæver Vending nøjes med dette fjernt- 
liggende Eksempel. Diskussionen havde bredt sig, der var 
allerede flere Talere end Tilhørere. 

,,Fru Parrow har Ret," sagde Leo, ,, dette med Modet i 
det daglige Liv er en Frase. Der skal nok Mod til at sulte 
og til at blive skældt ud, og hvad der ellers kan være af 
Ubehageligheder, men det er minsandten noget andet at se 
Døden under Øjnene og risikere den Stump Liv, man har. 
Man ved først, hvad det er, naar man har prøvet det. — 
Og der er altfor faa, der har prøvet det. — Naar der ingen 
Krig er, saa dør Mændene efterhaanden ud, — der bliver 
kun Stympere tilbage. Derfor maa der være Krig." 

Han plejede sjælden at være saa ivrig. Det var, som 
om han kæmpede mod en skjult Opposition et eller andet 
Sted, stærkere og vigtigere end Tante Jettes. 

,,Er det ikke rædsomt at høre paa," raabte hun for at 
skaffe sig Ørelyd, — ,, hjælp mig dog, Martin, du holder da 
med mig." 

,,Aa nej, ikke ganske, min Ven," svarede han, ,,ser du. 
Krigen vækker de store Følelser, som vi saa sjælden faar frem. 
Alt det graa og smaa og dagligdags forsvinder, naar der kom- 
mer Krig. Alle bliver større i Krigen, baade de, der drager 
ud, og de, der bliver hjemme !" • 

,,Ja, det er rigtigt, Martin," faldt Bedstefader ind. 
,,Hvor var ikke 48 en skøn Tid, sandelig en skøn Tid, 
som ingen af os vilde have undværet. Og selv 64 med al dets 
Sorg ! Man har dog oplevet noget, jaja !" 

,,Skal jeg da være det eneste fornuftige — " begyndte 
Tante Jette. 

,,Ja, det er du jo vant til," afbrød Leo. 

Nu faldt Hanna ind ivrig og lidt irriteret. ,,Du lader jo 
selv Anton lege Soldat, Tante Jette." 

,,Ja, naturligvis, hvorfor skulde han ikke det. Bare de 

andre vilde nøjes med at ,,lege" Soldat, saa skulde jeg heller 
ikke have noget imod det. Men den Leg, de leger, er en 
grim Leg." 

Der blev et Øjebliks Pause, i hvilket de kæmpende trak 
Vejret. Derfor kom Hannas følgende Ord til at staa saa me- 
get tydeligere. Hun deklamerede : 

,, Herlig er Helten, 

som plukker med Sværdod 

Laurbær, der flettes 

til Krans om hans Pande. 

Ham vil med jublende 

Sange vi hædre, 

lukke ham ind 

i bankende Hjerter." 

Hun var ganske rød i Kinderne, da hun havde sluttet 
denne Apoteose og listede flov af hen i en Krog uden at svare 
paa Tante Jettes lidt tørre Bemærkning: 

,,Det, synes jeg, ellers ikke ligner dig, Hanna." 

— Men Bedstefader gned sig i Hænderne og sagde : ,,Aa, 
bare Frandsen havde været her, bare Frandsen dog havde 
været her — hvor det vilde have glædet ham at høre den 
Diskurs I" 

— Krigslarmen stilnede omsider af, og Fru Parrow skulde 
til at gaa hjem. Hun var kommen i et meget beskedent 
Optog, uden Kane og uden Slave. Høfligheden bød, at hun 
skulde følges hjem, men det er tvivlsomt, om ikke Leo 
havde sat Klaus ud paa det, hvis han ikke havde været 
under Paavirkning af Familietaknemmeligheden mod den 
energiske Frue. Men han syntes virkelig, at det var baade 
rask og venligt handlet af hende, — maaske havde ogsaa 

hendes afgjorte Tilslutning til Krigspartiet mildnet ham. 
Nok er det, han fulgte hende. 

Det havde været kvælende varmt inde i de smaa Stuer. 
Da han kom ud, mærkede han, at der var Omslag i Vejret. 
Den fjorten Dages Frost sang paa sit sidste Vers, en mild 
og fugtig Nord vestvind strøg hen over Markerne, og Sneen 
føltes blød og eftergivende under Fødderne. 

Han var kommen i Talehjømet og snakkede livligt op. 
Et Par Gange skred hendes Fod i den halvtøede Sne, og det 
faldt saa naturlig, at hun tog hans Arm. 

Han følte dens Tryk mod sin som noget gammelkendt, 
hyggeligt, som noget, der passede til den bløde, rolige Hvile- 
stemning, der lidt efter lidt havde gjort sig til Herre over 
ham under hans Ophold i Hjemmet. Hans Krigs- og Man- 
dighedsbegej string under Samtalen denne Aften havde været 
en noget anstrengt Protest mod disse nye Følelser; i Virke- 
ligheden dvælede hans Tanker slet ikke mere saa meget ved 
Eventyrets og Oplevelsernes Spænding. 

De kom ud til Villaen. 

,,Aa, lad os gaa et Stykke udefter," bad hun, ,,jeg 
synes, at man ikke kan faa Luft nok i Aften." 

Han føjede hende, slet ikke uvilHg, og de gik videre 
ud over Bakkerne. Efterhaanden var Samtalen døet hen, 
og hver passede sine Tanker. — Hun var naaet et godt 
Stykke frem, syntes hun. Saa vild en Fugl var han heller 
ikke, at ikke hendes Interesse for hans Slægt og hendes 
Beundring for ham selv havde faaet ham til at sidde rolig 
paa hendes Haand et Øjeblik, og det kriblede i denne Haand 
efter at lukke Fingrene sammen om Fuglen og sætte den 
ind i Villaen til alle de udstoppede Kammerater. Han havde 
en Anelse om det, men — for at blive i Lignelsen — en 

Mathed havde grebet ham, saa at han ikke kunde løfte Vin-^ 
gerne og flygte, — en behagelig Mathed, maaske et Tilbage- 
slag af ni Aars stærke Flyveøvelser. 

Hun begyndte ganske forsigtig og spagfærdig paa gamle 
Minder, om Misforstaaelser, som hun var uskyldig i, om 
uoverlagte Ord, som hun saa bittert havde fortrudt. Han 
hørte kun halvt paa Indholdet, des mere paa Klangen i 
denne Stemme; han havde før syntes, at den — saavelsom 
hun selv — havde forandret sig saa meget. Nu lød den igen 
akkurat, som den havde lydt for mange Aar siden baade i 
venlige Ord og lidenskabelige Udbrud. 

Hun lod til at gaa ud fra, som alle de andre i Familien,, 
at han var rejst for hendes Skyld; og til Trods for, at han 
kunde berigtige det med et Ord, følte han Lyst til at lade 
hende blive i Fejltagelsen. 

De vendte om og stod igen ved Gitterlaagen uden for 
Villaen. Leo fik hendes Nøgle og bukkede sig ned for at 
lukke op. Idet han rettede sig op, slog hun Armen om 
hans Hals og kyssede ham. — Fingrene havde lukket sig 
om Fuglen, og den baskede ikke engang for at gøre sig fri. 

I næste Øjeblik stod hun inden for Laagen. Leo havde 
gjort et rask Skridt frem for at følge hende, men Laagen 
smældede i mellem dem. Imellem de fine Tremmer stak 
et lille, skalkagtigt Ansigt frem, slet ikke Fru Farrows, men 
en lille Frøkens, som han havde kendt for flere Aar siden. 

,,I Morgen skal jeg have Vadsketøj fra Frandsens. Det 
glæder jeg mig rigtig til ! God Nat !" 

Saa lyste det op inde i Gangen, hvor Slaven nærmede 
sig for at modtage sin Herskerinde. 

— Det blev en lang Tur helt gennem Byen og tilbage 
igen, og dog vilde Sindet ikke falde til Ko. Tankerne havde 

en lang, lang Vej at flagre, — fra Villaen med alle Snurre- 
piberierne oppe paa Bakken og helt over til Guatemalas flad- 
tagede Bygninger og de krogede Gange i Teaterparken. — 

,, Mærkeligt," sagde han til sig selv, ,,jo mere jeg for- 
tæller om det, des længere synes jeg, at alt det rykker fra 
mig. — Slutningen paa Historien er det nok bedst, jeg be- 
holder for mig selv." 



XIII 

» 

Naar Fru Parrow omtalte Godsejer Prahl, var det i samme 
Tone, som hun brugte om Tjeneren med det sorte Over- 
skæg. Godsejeren var i Virkeligheden ogsaa kun en Slags 
finere Slave hos hende. Han maatte staa paa Pinde for 
hende fra Morgen til Aften, ligesom den anden gjorde, og 
fik han end lidt Kost for det, saa fik han i hvert Fald ikke 
nogen Løn. Lønnen stod hen i det uvisse. Han havde haa- 
bet, at saa megen Utrættelighed, som han havde vist som 
Frier, til sidst maatte bære sin Frugt, men i et helt Aar 
havde han gjort sin ydmyge Opvartning, og endnu førte han 
kun en taalt Tilværelse, afvekslende opmuntret lidt og til- 
bagevist tydelig. Hun havde en grusom Spøg for med ham. 
Hver Gang han slog paa ømme Strenge, tog hun fat paa et 
kæmpemæssigt Kanevasbroderi og lod ham forstaa, at før 
det Arbejde var færdigt, vilde hun ikke give ham noget Svar. 
Og denne moderniserede Udgave af Penelopes Væv saa ud 
til aldrig at skulle blive færdig. 

Hvert nyt opdukkende Mandsansigt i Villaen blev fulgt 
af ham med stor Interesse, og Leos med den alier største. 
Han vidste bedst selv, hvor megen Skægsværte der gik med 

RCltzebeck: Vaabenhvile. 9 

til Moustachen, og hvor vanskeligt det var at faa Haarene 
arrangerede, saa at de fyldte noget videre paa den fem og 
fyrretyveaarige Isse. Hans Kreditorer vidste lige saa godt 
som han, hvor meget der var gaaet med til den ubesindig 
opførte ny Kostald, og hvor svært det éfterhaanden var 
bleven at komme over Terminerne. Og al denne Viden sam- 
lede sig i et brændende Ønske om at faa denne ny opdukkede 
fremmede, der ingen Vanskeligheder havde hverken med 
Moustacher, Haarvækst eller Kostald, gjort uskadelig. 

Hans første Maal var at faa Leo med til en Mande- 
jævning og mulig vise sin uendelige Overlegenhed over ham. 
Tre Ting havde Godsejeren — ligesom den persiske Ung- 
dom i gamle Dage — lagt sig efter : at ride, at skyde — og at 
drikke Champagne. Med dette sidste havde han ombyttet 
den tredie persiske Dyd : at tale Sandhed, — hvilket han 
havde fundet vanskeligt og forældet. 

Den Visit i Villaen, som Fru Parrow havde kæmpet saa 
haardt for at faa i Stand, fandt da Sted næste Dag, — 
endda uden Vadsketøjet. Den tamme Fugl gjorde ikke 
længere nogen Vanskelighed ved at flagre ind gennem Gitter- 
porten og lade sig klappe paa Fjerene. Dette gjorde dens 
Bet vingerske forøvrigt med yderste Varsomhed, — hun 
taalte slet ikke at blive mindet om sin Ubesindighed den 
foregaaende Aften, og betroede Leo med halvt bortvendt 
Ansigt og forlegen Latter, at han maatte betragte dette Kys 
som Betaling af en Gæld, hun stod i til ham fra gamle Dage. 
Han skulde have haft det, før han rejste til Amerika, og hun 
vidste godt, at det nu kun var en ringe Erstatning at faa 
det af saadan en gammel Kone. — Men hun var saa glad 
ved, at han endelig havde opgivet det unaturlige og søgte 

Væsen, som han havde fundet paa at vise mod hende; de 
kunde jo godt være ganske naturlige mod hinanden. 

Dette, at Buret ikke lukkede sig straks, men med vidt 
aaben Dør dog viste sine gyldne Pinde, skulde virke be- 
roligende paa Fuglen. Og det gjorde det ogsaa. 

Leo vandrede rundt i den mærkelige Villa, saa og be- 
undrede og forbavsedes. Kun een Ting fik han ikke at se, 
et stort Billede af Konsul Parrow, der ellers stod paa et 
StaffeH. Det havde hun fjernet samme Morgen. 

Denne Fjernelse var det, som vakte Godsejer Prahls 
Mistanke og fik ham til straks at forsøge et Modtræk. Fru 
Parrow havde lovet ham at spise en tarvelig Middag hos 
ham næste Dag. Vilde Løjtnanten, der uden Tvivl var en 
interessant Mand at tale med, ikke gøre ham den Fornøjelse 
at deltage i den? 

Leo sagde ikke straks Tak, men saa uvilkaarlig hen til 
Fruen. Der sad allerede en lille, usynlig Lænke om Foden 
paa Fuglen, og hun lo tilfreds og sagde, at hun vilde da 
rigtignok opfordre Løjtnanten til at sætte alt til Side for at 
kunne komme med, — Godsejerens tarvelige Middage var 
berømte. Prahl saa ogsaa Blikket og tænkte : Det er paa 
høje Tid, at han uskadeliggøres 

— Til at overvære Mandejævningen og danne Publikum 
ved Leos Ynkeliggørelse samlede Godsejeren i Hast nogle 
ligesindede Kæmper med svære Moustacher, Øvelse i at 
tumle med Champagneflasker og Heste og ikke bange for 
andet i Verden end Terminer. 

Godsejer Prahl var en udmærket Skytte. Let og utvun- 
gent kom Samtalen fra Krigen i Amerika over til Skyde- 
færdighed og til hans udmærkede Jagtriffel. Leo var villig 
til at prøve den og pillede i tre Skud tre Sten ned, der stod 

9* 

opstillede ved Siden af hinanden paa et Markled. De svære 
Moustacher erklærede, at bedre kunde det ikke gøres, og der- 
for prøvede Værten ikke heller paa det. 

Hans Haab stod til den anden Kunst : Eidningen. Han 
præsenterede en saare vanskelig, ung Hest for Forsamlingen. 
Den var kilden og havde forskellige andre Nykker, men un- 
der hans kyndige Tøjle dansede den nok saa kønt om paa 
den store Gaardsplads, saa at Snavset stod til alle Sider. 
Det var ingen behagelig Liggeplads for en Græsrytter, og til 
denne Rolle var Leo bestemt. 

Hesten var imidlertid klogere end Godsejeren. Den 
fandt, at en saa fin Tøjleføring og en saa behagelig Eide- 
maade som Leos burde belønnes med en lignende Opmærk- 
somhed, og den dansede endnu finere med ham, end den 
havde gjort med sin Ejer. 

— Men endnu var der den store Kunst tilbage, den 
største og ædleste af dem. Og her lod der til at være Haab. 
Leo var Genstand for stor Venlighed fra alle Sider, alle vilde 
drikke med ham, hilse paa ham, tømme Glas med ham for 
hans Stand og hans Hær, for hans Fremtid og for Guate- 
mala. Og til Trods for at den stakkels, unge Mand virkelig 
kun nippede ganske smaat i alle disse forskellige Anlednin- 
ger, er det ikke at undres over, at han til sidst begyndte at 
blive lidt omtaaget. Hans Svar blev gaadefulde, hans Sæt- 
ninger blev usammenhængende, og han lod slet ikke til at 
forstaa, at Værten saa smaat sad og gjorde Nar ad ham. 
Det forstod alle de andre og morede sig herligt. Jo dum- 
mere han slugte alle de tvetydige Komplimenter, der blev 
sagt om hans Tapperhed og Bedrifter, jo mere vanvittig 
vrøvlede hans Fortællinger og Anekdoter fra Krigen blev, 
des mere jubledes der. Og da han til sidst gjorde Mine til 

at sætte sig til at falde i Søvn, gav Godsejeren triumferende 
Ordre til, at hans Vogn skulde køre frem. 

Saa kom ganske vist det kedeligste. Den søvnige rejste 
sig, takkede i velvalgte og satiriske Udtryk Selskabet for 
den behagelige Underholdning. Man maatte ikke misforstaa 
ham, — han var slet ikke pikeret over, at man havde for- 
søgt at gøre ham til Genstand for en selskabeHg Spøg, og 
han haabede, at han havde gjort sit til at gøre den fornøjelig 
og vellykket. Men Vognen skulde han dog nok sende Bud 
efter selv. 

De svære Moustacher erklærede, at dette var en ypper- 
lig Komedie, den bedste, de nogen Sinde havde været med 
til; Fru Parrow fortalte, at hun ikke hørte til de narrede, thi 
Hovedpersonen havde flere Gange faaet Lejlighed til at sige 
hende en afsides Keplik. Dette gjorde ikke Sagen mor- 
sommere for Godsejeren. 

— Skyet Himmel og dryppende Tøvejr, der var langt, 
inden der kunde blive smeltet til Bunden i al den Sne. I 
Brænderiets Gaard skovlede den uhyggelige Karl med sine 
lange Arme det ene Hav af Snesjap væk efter det andet ; der 
var stadig nyt nedenunder, det var, som selve Jorden smel- 
tede. Snenonnen var bleven til en vaad, sort Istorso, men 
ingen nænnede at give hende det endelige Puf. Bager- 
svenden tyede i det lune Vejr helt væk fra Ovnen og hen i 
den aabne Dør; han havde ikke holdt af, at der, som han 
sagde, blev gjort Jav med hende, der ,,gik" i Brænderiet 
om Natten, og saa med Tilfredshed paa, at hendes Støtte 
forsvandt. 

Klaus havde været stor paa det og vilde ingen have med 
sig, naar han første Gang skulde præsenteres for Direk- 
tøren, men da det højtidelige Øjeblik nærmede sig, blev han 

alligevel den lille Dreng, der gerne vilde have et Skørt at 
holde i. 

Tante Jette skulde følge ham derhen, og hun havde jo 
sine lumske Bagtanker. 

Teatret var ikke oprindelig bestemt til et Musernes Tem- 
pel, en Del af det havde været Hestestald, en anden Del 
Pakhus, — ej blot til Lyst havde det altsammen været og 
var det endnu. Skuespillernes Indgang, som Klaus saa ofte 
havde betragtet med Ærbødighed og Beundring, var en skæv 
Dør i et raaddent Plankeværk, og man kom igennem den 
ind i en smal og sørgeHg Gaard med en Rendesten i Midten. 
Her rørte sig under Forestillingen et sælsomt Liv. Bag 
Kulisserne var der ringe Plads, og Gaarden var Friluftsfoyer. 
Mandhaftige Eiddere og komiske gamle Mænd sad paa 
Trappestenen ind til Døren og røg en Cigar, til Regissøren 
stak Hovedet ud af Vinduet og mindede dem om, at fjerde 
Scene snart var forbi. Naar et Optog af Præster eller Kri- 
gere skulde gaa over Scenen og tog Opstilling udenfor, sad 
det bageste Par i Reglen paa et stort Vandtrug, der stod 
foran en Post i Enden af Gaarden, og Lansespidser, erobrede 
Faner og lignende højtragende Ting viste sig jævnlig over 
Plankeværket til Glæde for en ikke betalende Tilskuerkreds. 

Paa Vejen derhen sagde Tante Jette til Klaus: ,, For- 
tryder du det nu ikke, min Dreng!" 

,, Fortryder det. Tante! Aldrig! — det er det ædleste 
Kald at være Skuespiller. Husk paa Tante, det er jo ikke 
alene for Fornøjelsens Skyld, at vi spiller. Nej. Skue- 
spilleren er jo den, der skal udbrede de højeste og skønneste 
Ideer og Tanker — gennem hans Mund taler Verdens største 
Mænd. Nej, jeg kan ikke tænke mig noget saa stort som at 
være Skuespiller." 

Ja, hun var den og den, og Direktøren huskede nok 
Fru Farrows Anbefaling, og nu var hun her med ham. 

Direktøren strøg sig over Panden. ,,De har ham med, 
pynes jeg. De siger." 

,,Ja, han venter her udenfor." 

Direktøren gik til Vinduet. 

,,Er det det der, der sidder ude paa Vandtruget? Helle- 
dussen. — 75 Procent Klæder." 

,,Ja, han er jo saa ung," sagde Tante Jette. 

,,Naa, — er han oven i Købet-dét. — Ja, nu vil de jo 
spille Komedie, før de kommer ud af Svøbet, Vidunderbørn, 
hvad ! — " 

Vidunderbarnet sad paa Truget og stirrede ud i Luften 
med et drømmende Blik. Der skal ogsaa Vidunderbørn til, 
for at Troen paa Idealerne kan reddes under saadanne Om- 
stændigheder. 

,,Naa, ja — " sagde Direktøren utaalmodig — ,,hvad skal 
jeg med ham !" 

,,Ja, det er saamænd ikke mig, der har fundet paa det, 
det er jo Fru Parrow." 

,,Ja, hun er meget god," svarede han. ,,Hun vil give 
ham to Tredjedele af den Løn, han faar hos mig, som privat 
Tillæg — men da han absolut ingenting faar hos mig det 
første Aar, saa skal han ikke blive fed af de to Tredjedele 
heller. — Naa, lad os se paa ham, — han bliver maaske 
tykkere set nærved." 

,,Aa, vent lidt, Hr. Direktør," bad Tante Jette. ,,Se, 
jeg vilde egentlig godt have, at han ikke skulde blive Skue- 
spiller — saa jeg mener, hvis han bare fik Lov at prøve, saa 
kunde maaske Direktøren gøre ham ked af det," — kom 
det rask. 

spørge om Prisen paa Lammekød ! Det lød jo som et lyrisk 
Digt. — Uha, det var fælt. — Naa, jaja, stik nu af. Saa 
skal De faa nærmere "Besked; jeg kan ikke sige noget be- 
stemt nu, om De kan komme til." 

Men til Tante Jette sagde han, da Klaus var ude af 
Døren : 

,,Han duer ikke til noget foreløbig." 

Og Tante Jette smilede tilfreds til Trods for, ^t hun 
egentlig var vred over hans Behandling af Klaus. 

,, — Men glæd Dem ikke, glæd Dem ikke," føjede han 
hurtig til. ,, — Der var noget i hans Øjne — !! — Naa, ]eg 
skal gøre, hvad. jeg kan. Adiø!" 



XIV 

Hundrede Øjne saa det og indsaa det : Leo Lyngdal maatte 
være forlovet med Fru Parrow. Han færdedes jo nu 
hyppig ude i hendes Villa, han var set med hende paa 
Spadsereture paa Bakkerne ved Fjorden, og han gik med en 
Kravatnaal, som det vidstes, hun havde købt hos Egeberg 
paa Torvet. 

Et Par Øjne saa ingenting, — det var Hannas. Hun 
lagde knap Mærke til, at han havde givet sig mindre af med 
hende i den sidste Tid, — maaske netop fordi han altid var 
i hendes Tanker. De kloge Taktikere, Onkel Leo og Tante 
Jette, havde været saa glade ved den Plan, at han skulde 
rive hende ud af Drømmeverdenen og ind i et virkeligt Livs 
Oplevelser; de havde glemt den Mulighed, at det blev ham 
og ikke Livet, der kom til at optage hende mest. Den vilde 
endogsaa være forekommen dem ganske absurd, hvis en 
klogere havde vist dem denne Mulighed. Tante Jette vilde 
have let. Den lille Hanna, Barnet, — Skolepigen, der skrev 
,, Sonate af Beethoven for Hanna Holm" udenpaa sine No- 
der, og som kunde sige de skrækkeligste barnagtige Naivi- 
teter, saa at de gamle smilede til hinanden I Og Onkel Leo 

vilde have rystet paa Hovedet og sagt : Ja, paa den Facon 
er Anton og Lisbeth saamænd ogsaa forelskede i mig. Det 
gaar nok over, naar jeg rejser. 

Og saa lagde de gladelig alt Brændet til Kette, — for 
derpaa højlig at forbavses, da det begyndte at fænge Ild. 

Hanna kom hjem fra den gamle Organist, som hun 
spillede med. Musikundervisningen havde været i Staa i 
lange Tider, til Leo havde pustet Liv i den igen. Organisten 
havde ogsaa anbefalet, at hun skulde tage fat igen med den 
lidt tvetydige Motivering, at det var bedst, alle de unge 
Piger lærte at spille saa meget, at de i det mindste kunde 
,,tage Hævn", naar en af deres jævnaldrende vilde musicere 
for dem. Men han vilde altid have en tre Stykker ad Gangen 
i en Time, for at ikke hans overvældende Lærdom skulde 
knuge en enkelt til Jorden. 

I Dag havde de to Medhævnere underholdt Hanna med 
Snakken om Onkel Leo og Fru Parrow. Hun havde ordent- 
lig bidt fra sig paa Onkel Leos Vegne, og da hun kom hjem, 
sagde hun til Tante Jette : 

,,Det er da væmmeligt med al den Sladder. Hvem 
finder dog paa saadanne Historier om Onkel Leo !" 

Tante Jette holdt Ørene stive. 

,, Hvilket, min Pige?" 

,,Aa, det er Hulda og Bertha Blom. De siger, at deres 
Moder og deres Tante har talt om, at Onkel Leo skal have 
Fru Parrow. Tænk nu, om han hørte noget om det, det var 
da rædsomt ubehageligt for ham. — Men det var nu ogsaa 
uheldigt, at hun skulde finde paa at interessere sig saadan 
for Klaus, det har jeg hele Tiden syntes." 

,,Aa hvad," svarede Tante Jette roligt, ,,lad dem bare 

snakke. — Vilde du nu for Kesten synes, det var saa urime- 
ligt, om det var sandt, Hanna?" 

,,Ja, det vilde jeg rigtignok," svarede hun stadig intet- 
anende og i den Tanke, at det drejede sig om Muligheden i 
al Almindelighed. ,,Hun er da saadan en — løjerlig en, — 
og saa gammel." 

,,Hun er paa Alder med Onkel Leo." 

,,Ja, men der skal da helst være fem Aar mellem Man- 
dens og Konens Alder. Og paa den Maade er hun da for 
gammel." 

,,De har desuden kendt hinanden, før hun blev gift med 
Konsulen." 

— ,,Ja, det ved jeg nok. Det har Onkel Leo fortalt 
mig. " 

Hun havde sat sig ved Klaveret og begyndte paa at 
spille Skalaer. Tante Jette kom hen og lagde Armen om 
hendes Skuldre. 

,,Det kan godt være alligevel, at du kan komme til at 
sige Tante til hende, Hanna." 

Skalaen gik midt over. Hun var bleven lidt bleg, idet 
hun saa op paa Tante Jette. 

,,Det er ikke sandt," sagde hun og rystede energisk paa 
Hovedet. 

,,Men hvis det nu alligevel er sandt, du, saa maa vi 
alle sammen være glade ved det. Tænk dig, vi beholder 
Onkel Leo hjemme hos os i Stedet for at faa ham over til al 
den ækle Krig igen. Og han faar det godt, — faar en, som 
han holder af, og som tilmed har saa mange Penge, at de 
kan have det som Blommen i et Æg. Det har skam ogsaa 
noget at sige." 

— Alle de hvide og sorte Tangenter gav et mangestem- 

migt Brøl fra sig, da Hanna lagde Armene og Hovedet ned 
paa Klaviaturet og gav sig til at hulke. 

— >>0g jeg kunde sandt for Dyden ikke snakke mere 
til hende om det," sagde Tante Jette til Leo, da hun siden 
fortalte ham om Samtalen, ,,for hun var helt rystet, det 
lille Skind." 

,, Hvorfor sagde du ogsaa noget," sagde Leo ærgerlig, 
,,det var jo ikke nødvendigt." 

,,Ja, hun skal da have det at vide engang.* 

,,Det havde hun nok opdaget selv." 

,,Nej, hun havde saamænd ikke. Hun er virkelig saa 
naiv. Hun vilde jo til sidst gøre sig til Nar ved at gaa og 
benægte det til alle Sider." 

,,Jeg har ingenting imod, at det benægtes endnu," sagde 
Leo. ,,Lad dem tro det, som vil tro det, og lad dem være 
fri, som ikke vil." 

Hun saa paa ham og rystede lidt mismodig paa Hovedet. 

,,Men jeg er virkelig ked af det med Hanna," vedblev 
han, ,,det er selvfølgelig, fordi hun ikke kan lide Fru Parrow. 
(Han nævnede hende aldrig ved Fornavn). Det er en Skam, 
nu var hun bleven saa glad og frisk, alt det sygelige var 
gaaet af hende." 

Han stod en Tid tavs og stirrede ud paa den snavsede 
Gade. 

,,I kunde ogsaa lige saa godt forlove jer offentlig," sagde 
Jette lidt efter. 

,,Nej," svarede han kort. ,,Jeg er ikke bleven hjemme- 
vant nok til at finde mig i Jeres Forlovelsesarrangementer. 
— Det er vi desuden ganske enige om. Det kan blive, og 
det kan ikke blive. Det vil Tiden vise." 

,,Aa, det bliver dog vel nok," sagde hun næsten bønlig. 

brød et længere Ophold i tropiske Egne. De fik en Over- 
gang ligesom en overvældende Mathedsperiode, foranlediget 
ved den stærke Klimaforandring. Det gik over igen, og det 
vilde ogsaa gaa over hos ham. 

Og hun, der havde ført den taalmodige og beregnende 
Kamp for overhovedet at komme indenfor hans Synskreds, 
væbnede sig da sukkende med yderligere Taalmodighed og 
anvendte sin Energi paa at ordne og plukke kostbare Fjer 
sammen til den pragtfulde Rede, der skulde bygges en Gang 
i Fremtiden, naar de tropiske Fornemmelser var lykkelig 
overstaaede. 

— Den uheldige Opfinder af Mandej ævningen havde 
hurtig følt sig ganske tilovers i Villaen. Det havde fyldt 
ham med stor Bitterhed at faa en saa pludselig Afsked fra 
sin Slavestilling og se sine egne og sin Kostalds Udsigter 
formørkede. Da han — som omtalt — ikke særlig dyrkede 
den tredie persiske Yndlingsdyd: Sandhedskæriigheden, 
faldt det saa naturligt, at han i sin Omtale af Leos Person 
lod sig lede mere af sin fornærmede Fantasi end af historiske 
Kendsgerninger. Det var utrolig meget, han vidste at for- 
tælle om denne Eventyrer. Efter al Sandsynlighed var han 
flygtet derovre fra for at undgaa en livsvarig Fængselsstraf 
for grove Forbrydelser; enhver kunde jo desuden se paa 
Mandens Udseende, at han var aldeles ødelagt og depraveret 
af saadanne Udskejelser, som Troperne giver saa rigehg An- 
ledning til at øve. Han var endvidere en løgnagtig Pralhans, 
der ringeagtede og haanede sit lille, men smukke Fædre- 
land, — og Godsejeren beklagede den Skandale, der var 
fiket ved, at han een Gang havde haft Eventyreren ved sit 
Bord. 

Disse Historier blev just ikke af Tilhørerkredsen an- 

taget for det pure Guld, men dog for gode nok til at kolpor- 
teres videre. Heller ikke deres Opfinder saa andet i dem 
end stærkt sandsynlige Formodninger. Da han derfor en 
Dag traf paa en ,, rigtig" Historie, betragtede han den med 
samme oprigtige Forundring, som en Aandemaner maa føle, 
der gør Taskenspillerkunster med at vise Aander frem, og 
som pludselig ser et veritabelt Spøgelse mellem dem. 

Han fik Historien af en af Kauchs Skuespiller- 
inder, der i sin Tid havde været Veninde med Fru 
Farrows Søster, før denne byttede Scenen med Tribunen. 
Søsterparrets Broder, der havde tumlet om i Amerika, havde 
ovre i Chile for flere Aar tilbage mødt Leo. Efter et Slag 
havde Leo blandt de Hyæneeksistenser, der plyndrede 
de faldne paa Valpladsen, truffet den omtalte unge 
Mand og paa Landsmandsskabets Vegne taget sig lidt 
af ham. Denne Venlighed bevirkede, at Fyren ustandselig 
forfulgte ham med sit Tiggervenskab og hagede sig fast Fed 
ham som en Burre, saa at Leo til sidst energisk maatte ryste 
ham af sig. — Saaledes var de faktiske Forhold. I Breve, 
som den forsmaaede Ven sendte hjem til sin Søster, Skue- 
spillerinden — Konsul Farrow saa haardnakket bort fra 
Svogerskabet — fandt han det formaalstjenligt at fortælle 
den triste Historie om, hvordan onde Mennesker var Skyld 
i hans Ulykke, paa den Maade, at Leo fik en fremtrædende 
Plads. Han havde ofret Leo sit oprigtige Venskab, og denne 
havde til Gengæld narret og bedraget ham, saa at han nu 
sad i Fængsel og maatte have de 500 Kr., — der altid ud- 
gjorde Slutningen paa hans Breve, hvad de saa iøvrigt 
drejede sig om, — for at slippe ud. 

Denne Hævn, der under andre Omstændigheder havde 
været ganske uskadelig, bar nu sine Frugter. Her var ende- 

Rfltzebeck: Vaabenhvile. 10 

lig en Historie, der kunde belægges med Navn. En ManJ» 
der i Udlandet plyndrede og forraadte en Ven for bagefter 
at rejse hjem og snige sig ind i hans Søsters Hjerte, maatte 
uden Tvivl være en slet Karakter, om hvem man kunde 
tro alt. 

Og saa troede man alt. Og udenom Leo steg der efter- 
haanden en tyk og giftig Taage af Sladder, — foreløbig dog 
saa langt borte, at hans egen Næse ikke kunde vejre den. 



XV 

Der maatte endnu en lille yenlig Henvendelse fra Fru 
Farrows Side til Direktøren angaaende Plejesønnen. 
Men saa hjalp det ogsaa. Der kom Bud efter Klaus, nu 
skulde det være Alvor. Det var hverken Hamlet eller 
Ejner Tambeskælver, som Debuten skulde gaa ud over, men 
Opgavens Indholdsrighed blev heldig erstattet af dens Ud- 
strækning. I ikke mindre end tre Eoller skulde Klaus første 
Gang præsentere sig foran Kampen. 

Direktør Eauch dyrkede ellers med sit store Selskab en 
ret seriøs Kunst. Han fulgte et Stykke bag efter de køben- 
havnske Scener, omhyggelig opsamlende hver Hovedstads- 
succes ; men en Gang imellem maatte der sættes noget drabe- 
lig folkeligt op, hvor der i fem Akter ødsledes med Blod, 
Penge og Taarer, der alle er saa billige paa Scenen, og som 
fylder i Kassen. Bød Hovedstaden ikke i Øjeblikket paa et 
saadant Stykke, saa lavede han det selv ved at fikse en eller 
anden gammel, hengemt Traver op. Og saaledes kom det 
sig, at der paa Plakaterne stod: ,,To Millioner", Folke- 
skuespil i fem Akter, og med en Personliste saa lang som 
et ondt Aar. 

10* 

Først skulde Klaus være tro, gammel Tjener, der bliver 
myrdet sammen med sin Herre ; derpaa skulde han leve op 
som Hotelportier, og endelig i sidste Akt være komisk 
Gendarm, der var just saa geskæftig og dum, som Øvrig- 
heden altid skildres i folkeUge Stykker. 

Han underkastede a;lle disse tre Roller et gennem- 
gribende psykologisk Studium; han undersøgte, om den 
gamle Tjeners to RepHkker ikke burde siges saaledes, at 
der laa et let Skær af Ironi bag det sentimentale. ,,Ser 
du, Tante," forUarede han Tante Jette, — ,, netop fordi For- 
fatteren har givet den Rolle saa lidt, maa man lægge des 
mere i Replikken. Man skal gennem den faa et Indblik i 
Herrens og Tjenerens gensidige Forhold i alle de Aar, der 
ligger forud." — Hotelportieren skulde slet ingenting sige, 
men naar Klaus tænkte paa alt, hvad han havde læst om, 
at berømte Skuespillere opnaaede ved stumt Spil, følte han 
et tungt Ansvar paa sine Skuldre. Gendarmens Rolle var 
af lavkomisk Art, og den syntes han slet ikke om. ,,Jeg 
tror, jeg afgiver den," sagde han, ,,jeg kan dog ikke staa 
mig ved at spille noget, der ligger saa langt udenfor mit 
Rollefag. Ja — hvis jeg var Dilettant I — men jeg skal jo 
leve af min Kunst, og saa er det sandelig ingen Spøg, at 
Publikum og Anmeldere straks faar et helt galt Billede af 
mine Evner." 

Saa meget Mod i sine Udtalelser viste han imidlertid 
kun, naar han var hjemme. Under Prøverne var han den 
lille. Om nu Direktøren huskede sit Løfte om at gøre Klaus 
ked af det hele, eller han blot fulgte sin egen gnavne Natur, 
— vist er det, at han hersede og hundsede og tumlede med 
Aspiranten, saa at denne ofte stod og tørrede Taarer af bag 
Prosceniumskulissen, hvor ingen andre end Belysnings- 

mesteren kunde se ham. I Anledning af hans Magerhed 
haglede det ned over ham med Vittigheder, baade fra Direk- 
tørens og de elskværdige Kollegers Side, og Klaus maatte 
for egen Eegning lade anskaffe et fuldstændigt Panser af 
Vat for i legemlig Betydning at kunne fylde nogenlunde i 

Bollerne. 

— Havde han ikke meget at sige paa Teatret, saa gik 
hans Mund des ustandseligere hjemme; Martin, der havde 
været et Par Dage i Aarhus og med egne Øjne faaet Be- 
kræftelse paa den behagelige Sandhed, at man den første 
April ventede hans Tjeneste, var i straalende Humør og saa 
levende optaget af Klaus. Bedstefader ikke mindre, — flere 
Gange om Dagen hørte han Drengen i Bollerne, saa at han 
havde kunnet doublere ham, om det havde været nødven- 
digt. Tante Jette lod sig smitte af Begejstringen og syede 
paa den gamle, tro Tjeners Bukser og paa Gendarmens 
Fangsnore, som Klaus i al Stilhed havde listet hjem, efterat 
Teaterskrædderen brysk havde erklæret, at saadan en Figur 
som Klaus' var det ikke Umagen værd at pynte paa. 

Hanna var udenfor det hele. Siden den sørgelige Op- 
dagelse havde hun lukket sig helt ind i sig selv og gik stille 
omkring; Klaus lagde imidlertid saa stærkt Beslag paa Ge- 
mytterne, at der ikke blev lagt videre Mærke til hende. On- 
kel Leo forsøgte med en næsten undskyldende Forsigtighed 
den ene lille Tilnærmelse efter den anden, men hun undgik 
ham. Heller ikke vidste han rigtig, hvordan han skulde 
stille sig overfor hende. Den lille Pige, som han før havde 
kunnet tillade sig allehaande Narrestreger overfor, var 
pludselig forsvunden. Han vilde saa gerne være venlig mod 
den unge Dame, der var kommen i Stedet, men blev pludse- 
lig angest for, at det skulde se ud som Kurmageri; han vilde 

saa gerne om muligt gøre hende glad igen og snakke lidt for- 
nuftigt og beroligende med hende om det, der havde gjort 
hende bedrøvet; men saa snart han vilde begynde paa det, 
følte han, hvor umuligt det var. Det kunde maaske kun 
gøre ondt værre. Han blev kort sagt forvirret og kunstig i 
sin Opførsel mod hende. 

I al Stilhed passede han paa Klosterlængen for at se, 
om hun skulde falde tilbage til gamle Vaner. Han hyklede 
Interesse for Spøgelseshistorierne for at faa ud af Mester- 
svenden, om ,, hun" gik der endnu. Men den lille, spids- 
næsede Mand svarede beroligende, at der ikke havde været 
Spor at opdage i over fjorten Dage. Ikke desto mindre var 
Leo, dreven af en ubestemt Anelse, derovre en lille Tur et 
Par Nætter, men der foregik intet, og han havde i den bælg- 
mørke og fugtige Nat næsten ondt ved at forestille sig, at 
han paa dette samme Sted havde oplevet den fantastiske 
Drømmeleg i det klare Maaneskin. 

,,Jeg tror, hun digter," sagde Tante Jette. ,,Jeg hørte 
forleden, at hun bad Bedstefader om to hele Ark Papir. Ja, 
kan det være hende en Trøst — !" 

— Klaus' Debutaften kom. 

Bedstefader var ikke i Teatret, han kunde ikke taale at 
være ude om Aftenen mellem mange Mennesker. Hanna 
havde tilbudt at blive hjemme og holde ham med Selskab. 
De to sad alene sammen, den gamle i Hestehaarssofaen med 
Piben og en stor Kop kold The. 

,,Læs noget for mig, mit Barn," sagde han. ,,Jeg sidder 
ellers her og kan ikke faa Tankerne væk fra Teatret. Hvor- 
dan mon det gaar ham, vores stakkels Dreng." 

Hanna kom med et Papomslag, hvori der var en hel 
Del iøse Blade. 

Paa Bedstefader virkede en begyndende Oplæsning altid 
saadan, at han fik en uimodstaaelig Taletrang. Fra Teatret 
gik det over til Fortællinger fra den Tid, hvor der ingen 
Teater var, saa til Krigen i 48 og til Fortællinger om den 
Tid, da han vogtede Gæs som Hyrdedreng. ,,Ja, ja, min 
Pige, naar du først bliver saa gammel som jeg, saa faar du 
ogsaa noget at fortælle." 

,,Saa gammel bliver jeg ikke," sagde hun, ,,jeg kan slet 
ikke forstaa, at nogen bliver saa gammel. — Det er egentlig 
underligt, at saa mange Mennesker kan overleve al den Sorg, 
der er i Livet." 

Han tog Piben ud af Munden, skyggede med Haanden 
for Øjnene og saa hen paa hende. 

,,Det kunde man heller ikke, mit Barn, hvis man ikke 
havde ham, der sørger for Fuglene under Himlen og klæder 
Markens Lilier, — det Evangelium har jeg nu altid holdt saa 
meget af. — Men ti bare stille med det, du. Det kan kloge 
Folk ikke lide at høre. Jeg har aldrig maattet have Lov 
at være glad, fordi ^e kloge Folk ikke syntes, at jeg havde 
videre at være glad ved. — Og er jeg dog ikke en lykkelig, 
gammel Mand nu?" 

Han sad lidt og strøg sig med Haanden over Øjnene. 

— ,,0g som Gud har mange Maader at hjælpe over Sorger 
paa, — mange helt forbavsende Maader, som ingen skulde 
tænke sig. Hvor havde jeg det tidt strengt, da jeg stod i 
Lære, og ingenting kunde jeg gøre ved det andet end at 
bede Gud om at hjælpe mig. Og saa lærte han mig en under- 
lig Maade at bære det paa. Han gav mig en Evne til at digte 
mig en hel ny Verden, hvor alt var bragt i Orden af det, 
der plagede mig, — og alle de daglige Plager og Pinagtig- 
heder, dem sagde jeg bare om: Det er en Drøm, det skal du 
ikke bryde dig om !" 

Hanna sprang op med et lille Skrig og slog Armen om 
hans Hals. 

,,Er det virkelig sandt, Bedstefader?" 

,,Ja, ja, min Pige." 

,,Saa skal du høre noget," sagde hun og rodede ivrig og 
febrilsk om mellem sine Papirer, — noget — et Digt, som 
jeg har her. Maa jeg læse det!" 

,,Ja, læs for mig." 

Saa rykkede hun tæt hen til ham og læste med sagte 
Stemme : 



Og daler Solen, og svinder 
med Lyset den klare Dag, 
da kommer et Drømmebilled 
paa lydløse Vingeslag. 

Og lukker jeg tæt for Øjet 
og for det urolige Sind 
da svæver paa lydløse Vinger 
hint Drømmebillede ind. 

Det skygger med sine Vinger 
for Dagens Larmen og Kiv, \ 
og dybest i Sjælens Verden 
vaagner et sælsomt Liv. 



Hvert Frø, der saaedes i Mulde, 
men raadned i Glemsel hen, 
stiger med grønne Spirer 
nu op af Mulde igen. 

Hver Plante, der vel var vokset, 
men nu stod nøgen og gold, 
udfolder løvede Grene 
med Frugter i Tusindfold. 

Slottet, jeg vilde bygget 
med Taarn og med tindet Mur, 
Slottet, der Slot skulde være, 
men ikkun blev til et Skur, 



stiger nu kækt fra Grunden 
med Taarn og Spir og med Tind, 
Sejrens Fane paa Taarnet 
boltres i lette Vind. 

Alle de brudte Tanker 
med Krykke til lammet Krop 
kaster nu Stok og Krykke 
og rejser Hovedet op. 

Alle de døde Drømme, 
der sank i en tidlig Grav, 
svæver nu frem i en Lysglans, 
som Dagen aldrig dem gav. 

Ranken runder om Borgen 
og fæster sit Grønt deri. 
Tanker og Drømme favnes 
i tonende Harmoni. 

Toner sna stærke og fulde, 
som brusende Harpers Klang, 
Toner saa rene og milde 
som tusinde Engles Sang. 



Tonerne svinde i Luften, 
blegne med Stjernernes Hær, 
Borgen bliver til Hytte, 
ak — thi Dagen er nær. 

Lydløse Vinger bære 
Drømme paa ilsom Flugt. 
Ak — hvorfor leve vi hæsligt, 
hvorfor drømme vi smukt! 



Billed fra Nattens Time, 
vækket af Drømmens »Bliv«, 
hvorfor skal du forsvinde, 
du er det rette Liv. 



Du, der af fattig Udsæd 
bærer gyldneste Frugt! 
Nej — vi drømme kun hæsligt, 
men vi leve saa smukt! 

,,Saadan var det, du tænkte, Bedstefader. Ikke sandt?" 

,,Jo, men det var rigtignok ikke paa Vers. — Hvor har 
du dem fra, mit Barn?" 

Det svarede hun ikke paa, men gav sig skyndsomst i 
Lag med at pakke Papirerne sammen. 

— I det samme kom Martin farende og rev Døren op. 

,,NaaI" raabte Bedstefader og strakte i yderste Spæn- 
ding Pibespidsen ud mod ham. 

,,Ja, nu er han over det første. Nu har de myrdet ham, 
hahal det gik udmærket." 

,,Naa, nu har de myrdet ham," gentog Bedstefader let- 
tet. — Hvordan kom han over sine Replikker?" 

,,Ja, det forstaar jeg ikke," svarede Martin, ,,men han 
sagde virkelig ingenting." 

,, Sagde han ingenting. Hvad er det for noget Sludder? 
Han skulde jo sige: ,,Nu har jeg tjent Dem ærlig og tro i 
40 Aar — !" — Bedstefader ligefrem foredrog Replikken med 
Pathos. — ,,Det begriber jeg ikke." 

,,Ja, da er det sandt. Naa, jeg maa tilbage igen. — 
Og af Sted for Martin gennem den mørke Gade hen til Mu- 
sernes Staldbygning, der endnu havde bevaret to smaa, halv- 
runde, gitrede Vinduer som et Minde om den Tid, da den 
husede andet Forspand end Thespiskærrens. 

Et Nik til Kontrolløren , — det var Skrædder Andersen 

omme fra Skolegyden, — som aldrig gjorde Vanskeligheder 
ved at lade kendte Folk passere ud og ind. — Lidt Gnaven- 
hed fra hele Rækken, der maatte rejse sig, for at Martin 
iunde komme ind til sin Midterplads. ,,Han har vel ikke 
været der," hviskede han til Jette. Hun rystede blot paa 
Hovedet, stærkt optaget af en hæsHg Greves Forsøg paa at 
insinuere sig i en fattig, men dydig Sypiges Hjerte. Dette 
Forsøg foregik efter Plakatens Udsigende foran Café Riche 
i Paris med Udsigt over Kajerne. Café Riche laa til venstre 
og bestod af en flot malet Port, bag hvis umalede Lærreds- 
bagside Klaus stod med Hjertet i Halsen og lyttede efter sit 
Stikord. — Trærammen omkring Lærredsdøren, det lange 
Yridbor, der var skruet ned i Sætstykkets Fod for at stive 
det af, det pjaltede Papirsløv, der hang ham om Ørene fra 
en Skovkulisse, der var skudt tilbage — alt brændte sig i 
Øjeblikkets spændende Ventetid saaledes ind i hans Hjerne, 
at mange Drømme vilde komme til at dreje sig om det.. 

Greven kom ind gennem Lærredsdøren og husvalede sig 
i Café Riche med en Bajer i Selskab med Klaus' myrdede 
Herre. Klaus fik Tid til med Undren at tænke paa, om han 
nogensinde skulde blive saa rutineret, at han midt under en 
Forestilling kunde give sig til at drøfte, om det lokale 01 
fra Owens Bryggeri lignede Ny eller GI. Carlsberg mest. 

Saa var Sypigens Monolog forbi, og Klaus traadte for- 
nem og hoven frem foran Døren og stødte ublidt den fattig 
klædte Pige tilbage, der var kommet i Tanker om, at Greven 
naaaske vidste Besked med hendes forsvundne Moder. Et 
Par Buketter fra de af Fru Parrow udstillede Flankebstterier 
ialdt ned foran ham. Han tog den ene, Sypigen snappede 
den anden. 

— ,,Min egen Dreng!" raabte Bedstefader, da en lang 

Skikkelse kastede Kappen af sig og stod for ham som en ud- 
stoppet Gendarm. 

,,Jeg maatte hen og se til jer! jeg har næsten tre 
Kvarters Pause. Aa, Bedstefader!" 

Først kyssede han Bedstefader, derpaa vilde han om- 
favne Hanna, men hun gav et højt Hvin fra sig af Angst 
for den fremmede Mand og sprang op i en Lænestol henne 
ved Kakkelovnen. 

,, Martin siger, at han ikke hørte, du sagde nogen af 
dine Replikker!" 

,,Ja, tænk dig, Bedstefader! den Skurk til Johansen 
snød mig for dem begge to. Ingen af Gangene gav han mig 
Stikordet, han lavede noget helt andet, end der staar i hans 
Rolle. Hvad skulde jeg saa gøre? Jeg klager ogsaa til Di- 
rektøren i Morgen. Men denne Gang, denne Gang, saa 
siger jeg, hvad jeg har at sige, om jeg saa skal — ! Puh — 
hvor det er varmt i alt det Vat ! Farvel, jeg maa ile." 

Og han ilede. 

Festligt skulde det være, *naar Klaus kom hjem. 

Fru Parrow havde ladet bringe Vin og Kransekage. Afte- 
nens Helt sad for Enden af Bordet. 

,,Det var dejligt, dejligt," blev han ved at gentage, — 
,,men forfærdelig varmt med den Udstopning. Jeg troede, 
jeg skulde besvime flere Gange. 

,,Ja, du sprang rigtignok ogsaa omkring! Nej, hvor 
det var morsomt!" sagde Fru Parrow. 

,,Saa du de to gamle Herrer, der sad foran os," indskød 
Martin, ,,de lo, saa at Bænken rystede, hver Gang Klaus 
viste sig." 

,,Ja, men det var ogsaa det bedste ved hele Stykket," 
sagde Fruen. Hun vidste godt, at de to gamle Herrer havde 

let ad deres egen Morsomhed med at kildre en foran sid- 
dende Bekendt i den skaldede Nakke, men hun vilde ikke 
saare Klaus. 

,, Dette er en lykkelig Dag," sagde Bedstefader, ,,en 
lykkelig Dag." Han hævede sit Glas. ,,Nu, min egen kære 
Dreng, til Lykke med det. Det er en smuk Kunst, du vil 
vie din Fremtid. Men husk nu paa, hvad jeg siger dig, det 
er ogsaa en alvorlig Kunst; der skal arbejdes ærligt og flit- 
tigt. Sæt dig høje Maal, min Dreng, og lad ikke denne Af- 
tens Triumf gaa dig til Hovedet, saa at du mener, at nu er 
alt vundet. Vel, det gør du ikke?" 

Klaus stødte straalende sit Glas mod hans. Onkel Leo 
gjorde en utaalmodig Bevægelse og gik ud. 

Lidt efter traf Tante Jette ham siddende i Køkkenet. 

,,Jeg kan ikke holde det ud," vrissede han. ,,I gør jo 
Knægten aldeles rundtosset." 

„Aa — " 

,,Er det noget at tale om Kunst og Triumfer og Frem- 
tids Alvor og alt det andet Vaas, fordi saadan en Dreng har 
rendt rundt i et Par lyseblaa Bukser og gjort sig til Nar. — 
Uh, hvor det er smaatskaaret og jammerligt !" 

,,Det er, fordi du er i daarligt Humør. Kom nu bare 
ind igen. I Morgen skal jeg nok snakke fornuftigt med 
ham." 

,,Det er jo at gøre en Myg til en Elefant," blev han 
ved. ,,Man bliver saa flov af at gaa og høre paa det. Nu 
har hele Huset i tre Dage ikke været fyldt med andet end 
Snak om hans Knebelsbart og hans Legetøj ssabel. Det er 
ikke til at holde ud." 

Tante Jette rystede paa Hovedet og gik ind. 

— Lidt efter blev en anden forjaget. Det var Hanna. 

Fru Parrow var hysterisk, hun flettede en Krans af Bordets 
Vild vinspy nt, Klaus maatte knæle for hende, og hun tryk- 
kede først Kransen om Panden og derpaa et Kys paa den og 
sagde, at hun var stolt af at have saadan en Plejesøn. 

Det var altsammen gjort i Godmodighed og for at glæde 
Familien, men Hanna følte Graaden i Halsen og maatte ud. 

I Køkkenet traf hun saa Onkel Leo. Da hun saa ham, 
gav det et Ryk i hende, og hun vilde gaa. Men han begyndte 
at tale. 

,,Naa. Det bliver nok ogsaa dig for hedt, hvad, Hanna. 
Det er ikke saadan at have faaet en stor Mand i Familien." 

Nu løsnedes Graaden. Han mente, at Øjeblikket maatte 
være heldig valgt til at sige de fornuftige Ord til hende, som 
han havde gemt paa saa længe. 

,,Du er nok bleven ordentlig vred paa mig, Hanna," 
sagde han i en spøgende Tone, ,,men nu maa vi snart se at 
blive gode Venner igen. Ikke sandt? Det er jo da ikke saa 
forfærdelig en Forbrydelse, jeg har begaaet." 

Hun stod og græd lidt. 

,,Jeg kan ikke lide hende," kom det saa stødvis, ,,jeg 
kan ikke gøre for det, — men jeg kan ikke." 

Han følte næsten en Slags Uvillie mod sin Forlovede i 
det Øjeblik. Hvorfor havde hun ikke sørget for at vinde 
Hanna. Han havde godt lagt Mærke til, at hun 
negligerede den unge Pige. — Og han kunde paa den anden 
Side saa godt forstaa, at Hanna ikke kunde med hende ; hen- 
des skære Naivitet maatte instinktmæssig blive frastødt af 
den andens svulmende Megetviden. 

,, Jamen, det kan jo forandre sig, min Ven," trøstede 
han. ,,Du maa rigtig gøre dig Umage for det for min Skyld. 
— Og du maa ikke begynde igen paa at lege den Leg ovre i 
Klosterlængen, — " føjede han til. 

,,Nej, det bryder jeg mig heller ikke om mere," sagde 
hun. — ,,Men jeg var alligevel gladere dengang." 

,,0g du maa heller ikke lade dig indmure saadan som 
Nonnen, du digtede om." Han vilde have fortsat med noget 
spøgefuldt om, at hun ikke trængte til Indemuring, men 
netop til at komme ud mellem Mennesker, men han fik kun 
lige begyndt paa det. 

Hun stirrede paa ham med et Par stive, forskrækkede 
Øjne, og pludselig gik det op for ham, at der var visse Lig- 
hedspunkter mellem hendes egne Oplevelser og Fortællingen 
om Nonnen, der havde ladet sig bedaare af den saarede Kri- 
gers Eventyr. — Men det var for sent at give Ordene en 
anden Vending. 

,,Du bliver da ikke syg, Hanna," udbrød han forskrækket 
og sprang hen til hende for at gribe hende. Han syntes, 
hun begyndte at synke sammen. Men i samme Nu tog hun 
sig sammen med en Kraftanstrengelse og løb ud af Køkken- 
døren ud i Gaarden. 

Han vendte sig, og der stod Fru Parrow. Han var 
ganske uforberedt paa, hvad der nu ventede ham. Ikke 
med den mindste Tanke var det failden ham ind, at hun var 
skinsyg paa Hanna. At Onkelværdigheden ikke garderede 
ham over for Pigebarnet selv, havde allerede været ham 
overraskende nok. Men at andre fornuftige Mennesker kunde 
regne med nogle Muligheder paa det Punkt, var ham saa 
absolut ubegribeligt. 

Han fik at føle, at han havde taget fejl. Han fik at 
vide en Mængde Ting, han ikke havde drømt om. Alt hvad 
en skinsyg Kvindes ophidsede Fantasi kunde lægge i et 
spøgefuldt Ord, en venlig Omtale, en uskyldig Bevægelse, 
blev malet for ham i de livligste Billeder og de kraftigste 

Vendinger. Overfaldet var saa pludseligt, at han slet ikke 
vidste, hvordan han skulde forsvare sig, men indskrænkede 
sig til enkelte beroligende Bemærkninger, der kun gød Olie 
paa Ilden. 

Omsider blussede han op og fik sagt et Par alvorlige og 
bestemte Ord. Det standsede endelig Strømmen, og denne 
gik derpaa gennem mildere Bebrejdelser og Taarer over til 
en Forsoningsscene, hvor han til sidst fik den formelle Ind- 
rømmelse, at han vistnok var ganske uskyldig, men at han 
til Gengæld maatte betragte alt, hvad hun nu havde sagt, 
som et uomstødeligt Bevis paa hendes overstrømmende Kær- 
lighed til ham. 

Da dette var slaaet fast, følte han mest Lyst til at tage 
sin Hat og gaa sig en lang Tur for at faa Hovedet luftet ud. 
Men da dette kunde paadrage ham en ny Mistanke, maatte 
han finde sig i at slutte sig til Familiekredsen paa ny og for 
syvende Gang høre Klaus' Oplevelser og deltage i Diskus- 
sion om, hvor vidt den berømte unge Mand vilde have vun- 
det endnu mere i Berømmelse, hvis han havde faaet Lov 
til at lade Gendarmen komme ind gennem anden Kulisse i 
Stedet for gennem Døren i Baggrunden. 

Og det ,, Vrøvl, — Vrøvl," som stadig tonede i ham^ 
maatte han kønt gemme for sig selv. 



XVI 

Leo havde faaet sin Overraskelse om Aftenen; til de 
andre var der gemt en, som de fik næste Dag. 

Klaus kom hjem fra Teatret og skulde hilse fra Direk- 
tøren og sige, om den Dame, der havde været henne hos ham 
med den unge Mand, vilde komme hen til Direktøren igen. 
Klaus var meget tilfreds, og Tante Jette akslede straks sit 
Skind og vandrede til Teatret i den faste Tro, at man vilde 
tilbyde hendes Nevø en ekstraordinær fin Stilling efter Gaars- 
dagens Prøve. 

Direktøren gik rundt i Pels paa den støvede Scene, hvor 
Dagslyset faldt mat ind gennem nogle snavsede Ruder, blan- 
det med det røde Skær fra et Par Gasblus, der under en 
Skærm hang ned over Lamperækken. 

,,Ja, lille Frue," sagde han, da Tante Jette havde taget 
Plads paa en Havebænk, ,, — De sagde jo selv, at jeg skulde 
gøre ham ked af det." 

Hun fortrød næsten helt, at hun havde sagt det. 

,,Er han nu bleven ked af det, tror De?" spurgte han. 

,,Nej, sagde hun overbevist, ,,han er frygtelig glad ved 
det. Og det gik jo ogsaa udmærket." 

,,Ja, ja, ja," vrissede han lidt, — ,, udmærket — ! Det 
betyder jo ikke noget. — Han var jo meget flink, — men — 
han skal files svært af. Han springer jo saadan om paa Maa 
og Faa, — det er ikke at spille Komedie. Nej, han maa 
lære noget." 

,, Jamen han skulde jo ogsaa være Elev." 

,,Ja, — men jeg kan ikke have ham som Elev. — Jeg 
skal sige Dem — man maa jo tage Hensyn til sit Personale. 
Han kan ikke komme ud af det med dem; der er ingen, 
der kan lide ham." 

,,Hvad gør han da, — han er jo saa skikkelig." 

,,Hvad han gør? — Ja, han holder Foredrag for dem, 
gør han, — om Kunst og Idealer og saadan noget; det keder 
dem selvfølgelig at høre paa. — De ler ad ham og — kort 
sagt, han passer ikke ind i Ensemblet, ja der har jeg Ud- 
trykket: ,,han passer ikke ind i Ensemblet." Og det er 
det vigtigste af alt. — Desuden kan han godt være gab- 
mundet." 

Han sænkede Stemmen og kom helt hen til hende. 

,, Forleden gjorde Hr. Mortensen, — De ved, den meget 
svære Herre, en af mine bedste Kræfter — , han gjorde lidt 
Løjer med den unge Mand i Anledning af hans unægtelige 
Magerhed. Ved De saa, hvad han svarer? Han svarer: 
,,Ja, det er da bedre end at være saa tyk, at man maa vejes 
i to Gange." Haha, ja det er meget morsomt, — men ved De 
hvad, — af en ung Mand — !" 

— Tante Jette gik forvirret hjem. 

,, Sniksnak," sagde Fru Parrow, ,, aldrig har jeg hørt 
Mage. Lad bare mig om det." Og saa gik hun til Direk- 
tøren. Hendes personlige Indblanding kunde denne ikke 
modstaa, og Klaus skulde alligevel have Lov at blive ved. 

RQtzebeck: Vaabenhvile. 11 

Men saa trak det sammen til en hel lille Revolution. Den 
fornærmede Komiker samlede sit Parti omkring sig og er- 
klærede baade ,, Spøgelset", som de kaldte Klaus, og hans 
Plejemoder aaben Fejde. Havde Direktøren ikke haft Held 
til at gøre ham ked af det, saa lod det til at lykkes bedre 
for hans Personale. Den armeKlaus blev prikket med saa 
mange smaa giftige Naalestik, at det gik helt igennem Vat- 
dragten, som Direktøren nu forlangte, at han til Stadighed 
skulde bære, og lige ind i hans idealistiske Hjerte, og en 
Gang imellem kunde han ligefrem længes efter Postkontorets 
idylliske Ro. 

Fru Parrow var ikke heller svær at ramme. Hver Dreng 
i Byen kunde jo fortælle om hendes løjerlige Sider, og hun 
var et taknemmeligt Emne for Karikaturen. Da de ,,to 
Millioner" ikke længere havde Nyhedens Interesse, og da 
,, Elverhøj", som kom efter paa en Beneficeaften for den 
tykke Komiker, ifølge den vedtagne Smag ikke regnedes for 
et Helaftenstykke, men skulde serveres med en lille Dessert, 
blev der af nogle københavnske Revuestumper lavet et lille 
Satyrspil sammen, udsmykket yderligere med Skikkelser fra 
Byens daglige Liv. 

Saaledes kom Konsulinde Parrow paa Scenen i en let 
gennemskuelig Forklædning. Hun havde dramatisk Elev- 
skole og understøttede fremspirende Talenter, og hun sang 
en munter Vise om de forskellige Mærkeligheder, der fandtes 
i Haven ved hendes Beboelseslejlighed. 

Næste Dag stillede saa den virkelige Fru Parrow hos 
Direktøren og læste ham Teksten grundig. Han beklagede 
det skete i høj Grad. Ganske vist troede han slet ikke, at 
der var sigtet til Fruen med den omtalte Re vuefigur, men 
i hvert Fald var han ganske uskyldig. Visen var en Im- 

provisation af vedkommende Skuespillerinde, han havde selv 
hørt den for første Gang Forestillingsaftenen. Der var givet 
Damen en Eeprimande; mere kunde han ikke gøre. 

— I Tilgift til alt det andet Vrøvl fik da Leo denne 
Eevuehistorie at tage sig af. Den var et uendeligt Stof til 
Beklagelser og Bebrejdelser. Han rystede paa Hovedet og 
trak paa Skuldrene, men blev ellers mere og mere tavs og 
indesluttet. Han maatte holde med Direktøren. Der var 
virkelig ikke noget at gøre. 

Der kom dog den Dag, da han syntes, at han maatte til 
at gøre noget. Klaus havde hidtil holdt ud trods alt, men en 
Dag kom han hjem og erklærede, at nu gik han ikke mere 
derhen. I Begyndelsen vilde han ikke give nogen nærmere 
Forklaring, men da man pressede paa, sagde han, at det var 
noget, han maatte tale rent privat med Onkel Leo om. 

Og saa naaede det første Pust af den giftige Bagtalelse 
til Leos Øre. Historien om den stakkels bedragne unge 
Mand, der i det fjerne Land havde maattet bøde saa haardt 
for en Landsmands Nedrighed, var paa given Anledning 
bleven slynget Klaus i Ansigtet. Han kunde ikke tro det 
om Onkel Leo, men han syntes heller ikke, at han vilde lade 
ham være uvidende om, hvad der blev fortalt. 

,,Nej, det er ogsaa rigtigt af dig," sagde Onkel Leo al- 
vorlig. ,,Du skal ikke gaa derhen mere; jeg skal nok tage 
mig af det selv." 

Leo fik at erfare, at af alle giftige Dyr i Verden er et 
Eygte det sværeste at faa Tag i, aaleglat som det er af Und- 
skyldninger, Forklaringer og Misforst aaelser, og sejglivet 
som det er, fordi et nyt Hoved vokser ud for hvert, der 
bliver hugget af. 

Den Skuespiller, som Leo først opsøgte, blev meget for- 

11* 

bavset over at blive draget til Ansvar. Han havde ganske 
vist i Samtalens Løb overfor den unge Mand berørt noget 
angaaende et saadant Bygte — men ingenlunde i en saa 
uheldig Form, som Løjtnanten maatte have faaet det i, og 
hans skjulte Hensigt med at nævne det havde egentUg været 
at gøre vedkommende opmærksom paa, at et saadant Bygte 
eksisterede, for at det kunde blive slaaet ned. 

Leo forlod den menneskekærlige Mand, hvem han til 
sidst havde afpresset den Oplysning, at han vistnok havde 
hørt Bygtet omtale en nærmere bestemt Aften paa Josefsens 
Hotel. Ved Hjælp af Kelneren fik han da at vide, hvem 
der ,, vistnok" havde været paa Hotellet den omtalte Aften. 

Han opsøgte en Bække af disse Folk i deres Kontorer 
og Butikker. De rystede alle paa Hovedet. Ingen af dem 
havde hørt det mindste om noget saadant, — og Leo kunde 
se paa dem alle, at de kunde Historien udenad paa deres fem 
Fingre. Endelig var der en modig Mand, der først laasede 
sin Yderdør af, derpaa lyttede ved Døren til Dagligstuen 
og endelig hviskede til Leo, at han havde hørt Godsejer 
Prahl den omtalte Aften fortælle Historien til en større 
Kreds. Kun fordi han havde siddet i et Sideværelse, hvor 
han formodede, at ingen havde lagt Mærke til ham, vilde 
han vove denne Angivelse, som Leo med Haand og Mund 
maatte love at fortie Kilden til. 

Og da Leo var gaaet, gik den samme Mand op og ned 
ad Gulvet og rev sig i Haaret og jamrede over den Dumhed 
og Godmodighed, der havde faaet ham til at blande sig i en 
Sag, der ikke kom ham ved, og som uden Tvivl vilde give 
Ubehageligheder. 

Leo følte sig nu ret sikker paa at være ved Kilden og 
overlagde, hviad han skulde gøre. Manden vilde formodent- 

lig som alle de andre gaa fra sine Ord og smutte væk, saa at 
Leo ikke fik Lejlighed til at faa det offentlige Dementi, som 
han ønskede. 

En anden Begivenhed greb" ind. 

Han gjorde en Visit ude i Villaen om Eftermiddagen og 
fandt Fru Parrow opløst i Graad. Først maatte han ikke 
faa at vide, hvad der var i Vejen — han maatte hellere gaa 
og vente, til hun havde fattet sig. Da han hverken vilde 
gaa eller vente, fik han saa et anonymt Brev at læse, som 
hun lige havde modtaget, og hvori den kendte Historie om 
den besvegne, unge Mand var udført i rørende Vendinger. 

,,Ja vel," sagde Leo bare og kastede Brevet fra sig, ,,det 
er Løgn altsammen." 

Han tænkte i Øjeblikket ikke videre paa, at det var 

hendes Broder, det drejede sig om, og derfor føjede han til: 

. ,, Kæltringestreger var det ganske vist, som her staar 

— men det var sandelig ham og ikke mig, der lavede dem." 

Men nu sagde Fruen, at det kunde hun ikke taale at 
høre om sin eneste Broder, der havde været hendes Øje- 
sten. — 

Det havde Leo aldrig mærket noget til før. 

— Nej, det kunde nok være, men naar man var saa 
blottet for al Familiefølelse, som hun nok kunde mærke, at 
han — Leo — var, saa kunde han selvfølgeUg heller ikke 
sætte sig ind i hendes Følelser. Hun troede ikke, at Brevet 
var sandt. — 

,,Naa, det var endda rart," sagde Leo. 

Men hun vilde tro, at der havde været Fejl paa begge 
Sider. 

Leo for op og slog i Bordet. 

,,Jeg vil have, at det skal slaas fast, at dette Brev er 
Løgn fra Ende til anden." 

Nu skulde han fortælle hende, hvorledes det hele hang 
sammen. 

Nej. Det skulde han slet ikke. Han havde allerede 
sagt mere end nok, og han maatte hellere vente, til han 
blev roligere. — 

,,Godt," sagde Leo, ,, Farvel." 

Dermed gik han og tog Brevet med sig. 

— Godsejer Prahl blev forstyrret i sin sene Middag. 
Leo gik lige løs paa Sagen og stillede ham Valget mellem 
offentlig at fragaa sine Udtalelser eller at ske al Landsens 
Ulykker. Godsejeren tørrede sig langsomt om Munden med 
sin Serviet og betænkte sig. 

,,Jeg maa tilstaa, jeg er ganske forbavset over Deres 
Optræden. Jeg havde oprigtig talt troet, at en Mand med 
Deres Dannelse — " 

,,Ja, alt det kan De spare Dem," afbrød Leo ham, 
,,vil De staa ved, hvad De har sagt eller ikke?" 

Godsejeren vilde overhovedet slet ikke drøfte den Sag 
med ham, naar han talte i den Tone. 

,,Vil De heller ikke kendes ved dette?" spurgte Leo og 
viste ham Brevet. 

Godsejeren saa paa det og læste det med en saadan 
Forbavselse, at man virkelig ikke skulde have troet, at han 
selv havde dikteret det, og hans Husholderske skrevet det 
for seks Timer siden. 

,,Ja, hvad angaar alt det mig," sagde han og gav Brevet 
tilbage, ,,De maa for mig være, hvad og hvem De har Lyst 
til." 

,,Tak, i lige Maade," svarede Leo. ,,Men nu skal jeg 
sige Dem, hvad og hvem De er." 

Og dette hvad og hvem viste sig at være et Par Be- 
tegnelser, der ikke netop regnes for de største Behagelig- 
heder Mand og Mand imellem. 

Godsejeren rystede drillende paa Hovedet. 

,,Saa, saa, saa! — husk nu, hvor De er. De er ikke i 
Guatemala mellem halvciviliserede Mennesker, — husk, De 
er i et velordnet Samfund, hvor man kan komme til at staa 
til Ansvar for, hvad man siger. — Vær De glad, at ingen 
uden jeg har Jiørt paa, hvad De sagde." 

,,Jeg skal ved Lejlighed gentage det, hvor der er hun- 
drede Mennesker til Stede!" 

,,Jaja, det maa De selv om. — Vil De for Eesten gerne 
vide, 'hvor Udspringet er til den Historie, som ganske vist 
cirkulerer her i Byen, saa henvend De Dem paa Teatret. 
Der er Folk, som har kendt Fru Farrows Søster, og som 
har den fra første Haand. — De undskylder, at jeg ikke 
følger Dem ud." 

Han forsvandt ind i sine Stuer, og Leo gik ned til sin 
Vogn. — Fra Teatret til Godsejeren og fra Godsejeren til 
Teatret! nej, nu vilde han ikke mere. Det her tog for 
stærkt paa hans Kræfter. 

Han var ikke i Guatemala. Nej ! — Medens han sad 
i Vognen, dukkede der et Billede op for ham, — den stille 
Skov og de blanke Vaaben. Vrøvl var der over den hele 
Verden, men der var dog Steder endnu, hvor Knuderne 
kunde hugges over — hugges over med en skarpt sleben 
Sabel, og hvor man ikke var nødt til at lade dem filtres og 
filtres mere og mere, til man kvaltes i dem. Havde Gods- 
ejer Prahl saa sandt været en Don et eller andet, saa havde 

man vidst, hvad man skulde gøre ved ham. — Men her, 
hvor enhver Kujon kunde besudle sin Næstes Eygte, fordi 
det højst kostede en Lussing. — Ak ja, — den stille Skov 
og de blanke Vaaben! 

— Da han kom hjem, var Jette stærkt optaget af, at 
Fru Parrow havde været der og spurgt efter ham. Hun 
havde været helt ude af sig selv, og Jette havde faaet ud af 
det, at der var noget, som hun vilde bede ham om For- 
ladelse for. 

^,Ja, det er godt," sagde Leo, ,,lad mig nu faa en Kop 
Kaffe først." 

Der var kommen en Slags Galgenhumor op i ham, og 
Jette blev glad. Hun havde frygtet for at træffe ham i en 
uforsonlig Sindstilstand, saa at hun havde maattet til at 
være Forligsmægler. Hun var uvidende om den sande Grund 
til den Sky, der havde svævet om hans Pande det sidste 
Par Dage, og antog, at det drejede sig om Kærestespektakler. 

,,Nu forstaar jeg først rigtig, Jette," sagde han smilende, 
da han sad ved Kaffen, ,,hvad det er, du kalder ,,den lille 
Krig." 

,,Naa, — du mener alt det med Klaus. — Ja, det Vrøvl 
er det da ikke værd at rejse sig op for. — Nej, naar man har 
oplevet rigtige Sorger og Bekymringer, saa lærer man at 
tage saadanne Bagateller let." 

,,Maaske. Jeg har vel ikke oplevet meget af den Slags. 
For jeg synes, ,,den lille Krig" er mange Gange blodigere 
og grusommere end den store. Hellere da en Kugle for 
Panden end at myrdes med Naalestik." 

,,Ja, hver sin Smag. Ser du, jeg er mest vant til at 
omgaas Naalene. — Men nu synes jeg, Leo, — og undskyld, 
jeg blander mig i det, — men nu synes jeg, at hvis du ikke 

er altfor træt, saa skulde du gaa ud til hende med det samme. 
For saa ulykkelig sora hun var. — Du havde nu ikke fundet 
mange, der holdt saa meget af dig." 
Og Leo sukkede i Stilhed og gik. 

— Men han gik langsommere og langsommere, og en 
bestemt Tanke forfulgte ham. — Blot hun dog ikke havde 
løbet om efter ham for at give gode Ord igen. Bare han 
dog en eneste Gang af de mange havde faaet Lejlighed til 
at være den, der maatte trygle, den, der maatte ydmyge 
sig for igen at faa et kærligt Blik. Men det var aldrig nød- 
vendigt. Det vakte Lede hos ham denne hendes evige 
Angest for at miste ham, denne altfor let erhvervelige For- 
soning, som kom, saa snart han rynkede Øjenbrynene. — 

— Han kom igennem Gaden, hvor Frandsen boede. 
Den gamle sad paa en Afvisersten et Stykke fra Gadedøren. 

,,Naa, hvordan gaar det?" spurgte Leo. 

,,Ja, hvordan skal det vel gaa? — Har De læst Avisen 
i Dag?" spurgte han pludselig. 

,,Nej, jeg har saamænd ikke." 

,,Uha, uha, sikke Tider det bliver. Nu staar der i 
Bladet, at der bliver Krig mellem Grækerne og Tyrkerne, 
saa snart det bliver Sommer. Og saa kan De tro, saa skal 
Eussen nok røre paa sig, for det venter han bare paa. Uha, 
uha, sikken Krig der bliver. — Og saa kan jeg da ikke tænke 
åndet, end at vi kommer med — " 

— ,,Saa?" sagde Leo tvivlende. 

,,Jojo. Det er da tydeligt. — For Engelskmanden, han 
skal nok se sit Snil, skal han, og falde Russerne i Flanken, 
naar de har Øjnene et andet Sted henne. Og saa, forstaar 
De, saa gælder det at have København, — som der altid 
staar i Bladet, og det ved de ogsaa nok, vores gode Venner 

der Syd paa, — men nu kan de jo bare komme, for nu har 
vi ogsaa Bagladere, det skal ikke gaa saadan som i 64." 

Efter saaledes at have tændt Europa i Brand ligesaa let, 
som han tændte sin stumpede Pibe, saa han op paa Leo 
med et glad Smil. 

— ,,0g saa bliver det Tider igen for et Menneske at leve 
i. Uha, uha, sikke Tider det bliver!" 

,,Erandsen!" kaldte en arrig Stemme henne fra Døren, 
,,kom ind og træk Rullen." 

Han lod, som om han ikke hørte det. 

— ,,Saa bliver en gammel Soldat regnet for noget igen. 
— Og saa faar alle Kællingerne noget andet at tænke paa 
end alt deres — Sludder og Sladder." 

— ,,Er du nu ikke snart færdig med den Passiar," sagde 
,, Stedkonen" arrig og kom hen til dem. ,,Der er tyve 
Stokke, der skal rulles, og det jager." 

,,Jeg har Gigt i mit Ben," svarede den gamle stilfærdig, 

,,jeg sidder bare og hviler det lidt." 

,,Ja, vi andre har heller ikke Tid at hvile vores Ben." 
,, Jamen I har heller aldrig faaet en Bangenet i dem, 

som jeg fik i 64 — saadan lige skraat denne Vej. Saadan et 

gammelt Saar, det har man altid ondt i." 

,,Aa, Passiar," vrissede hun, ,,det er slet ikke Saaret, 

du hai* ondt i Benet af, dit Vrøvl. Det er jo bare, fordi du 

faldt over Bailien forleden, da du gik og ragede rundt i 

Mørket." 

,,Maa jeg nu ikke engang faa Lov at beholde mit Saar!" 
Han sendte Leo et Blik fuldt af den dybeste Forargelse 

og Bedrøvelse, og saa humpede han ind for at trække Rullen 

med ,, Stedkonen". 

— Leo gik videre ud. Men nu havde han faaet et nyt 

Hun kom dog ikke næste Dag. Ikke, fordi hun var 
stædig og fornærmet og vilde have ham til at give det 
første gode Ord, men fordi hun var bleven forkølet og havde 
faaet Snue, saa at Doktoren havde puttet hende til Sengs. 

Bedstefader saa om Morgenen paa sit Barometer og 
meddelte de andre, at det var steget svimlende, næsten saa 
højt som dengang for to Vintre siden, da det var helt oppe 
paa noget Vejr, som de slet ikke vidste hvad var. 

Leo tog sig en Tur op ad Gaden, hvor Jorden i de frosne 
Hjulspor knækkede under Fødderne paa ham. Alle tænkte, 
at han gik ud til Villaen ; han tænkte det vel ogsaa selv. De 
stærke Stemninger fra i Gaar var næsten forsvundne, og han 
var ret ligeglad ved det hele. Narrestreger at bryde sig om, 
hvad der blev sladret paa hans Ryg. — Narrestreger at bryde 
sig om, hvorvidt man blev en stækket Fugl eller ikke. Narre- 
streger altsammen. 

— En Flok Børn dukkede op nede i Enden af Gaden. 
De fulgte spændte og nysgerrige efter en Skikkelse, der lang- 
somt spankulerede af Sted midt ad Kørebanen, og som nu 
og da stod stille og saa op og ned ad Husene. 

Træk efter Træk i den fremmedes Skikkelse blev kende- 
lig for Leo. De svære, firkantede Skuldre, de storskaarne 
Træk under den ternede Hue, den krumme Shagpibe i den 
ene Mundvig. 

,, Douglas T' udbrød han og stillede sig lige foran ham. 
,,Ved Jupiter! nu har jeg set det med." 

Skikkelsen røbede hverken stor Overraskelse eller Sinds- 
bevægelse, men nikkede kun nok saa venlig. 

,, Tænkte nok, jeg skulde finde dig. Hvordan har du 
det r 

Leo var overstrømmende glad og for ikke at give noget 
rørende Skuespil til bedste for de Ansigter, der alle Vegne 
viste sig ved Vinduerne, tog han Skotten under Armen og 
gik med ham ned i et Ulle Konditori nogle Skridt derfra. 

,,Ja, du kom jo ikke," sagde Douglas og lugtede kritisk 
til den Whiskyfiaske, som Leo stillede hen til ham, ,,og saa 
kommer jeg. Men du var godt gemt, jeg havde nær aldrig 
fundet Byen." 

,,0g du. kan ikke et Ord Dansk!" 

,,Jo, jeg kan baade ,, Goddag" og ,, Farvel". Her har 
jeg det hele." 

Han tog en Lommebog op og viste Leo en hel Side, der 
var bemalet med forskellige danske Ord i den mærkeHgste 
Bogstavering og med vedføjet engelsk Oversættelse. Derpaa 
tog han et Brev ud af den og saa lidt paa det. Leos Blik 
havde ogsaa strejfet det, og det gav et Sæt i ham. 

,,Naa," sagde Skotten, idet han lagde Brevet paa Bor- 
det og sin store Haand ovenpaa, ,,lad mig saa høre, hvordan 
du har det." 

Leo gjorde adspredt nogle ligegyldige Bemærkninger. 

,,Ikke lagt dig nogen Kæreste til mellem de smukke 
danske Piger?" 

Leo bed sig i Læben. 

»jNej," sagde han, ,,ikke noget, der betyder noget." 

,,Saa skal du have dette her," sagde Douglas og gav 
ham Brevet. ,,Det er ikke langt, men de to Ord, der staar, 
siger ikke saa lidt." 

Leo tog det. I Konvolutten laa der et Papkort, og paa 
det stod der blot paa Spansk de Ord: 

,,Jeg venter." 

Leo rejste sig med et Sæt og begyndte at gåa op og 
ned ad Gulvet. Værelset var endnu for smaat, han maatte 
tage Butikken med, bag hvis Disk Jomfruen med spændt 
Interesse fulgte den engelske Konversation. 

,,Det kom jo til mig," vedblev Douglas, ,,for du husker 
nok, at vi gav min Adresse. Men jeg kan tænke, Meningen 
er, at det er til dig." 

Leo satte sig ned. 

,,Hvad er dine Planer, Douglas?" 

,,Det skal jeg sige dig. Jeg har set mine gamle, og de 
var raske og havde det godt. Altsaa tænker jeg, at jeg gaar 
derover igen. Slaas de ikke det ene Sted, saa gør de det 
nok det andet. — Men hvad vil du?" 

,,Jeg ved det ikke," svarede Leo. 

,,Ved du det ikke," udbrød Douglas og tog for første 
Gang, siden Leo mødte ham, Piben ud af Munden. ,,Saa 
har jeg ikke været rigtig med." 

,,Kære Ven," sagde Leo og krammede nervøst med 
Brevet, ,,det faldt mig ikke ind, at dette vilde komme. Det 
er en Stemme, som jeg aldrig troede at skulle høre mere." 

,,Det begriber jeg ikke," sagde Douglas ærgerlig, ,,Pok- 

kers megen Ulejlighed havde jeg af dig baade paa den ene 
og paa den anden Maade, for at du skulde faa den Stemme 
at høre. Hvor kan det saa nu — ? Har du ikke Hgefrem 
en Pligt? Saadan opfattede jeg det." 

Leo rystede paa Hovedet. 

,,Du tager saa massivt paa saadan noget, Douglas. 
Ja, var det saadan lige til at blive klog paa Kvindfolk, saa 
var Verden ikke saa indviklet. Men det er det vanskelige > 
du. — En Ven, — ham ved man, hvor man har." 

Han lagde sin Haand oven paa den andens, der laa 
paa Bordet og var saa stor som et Handskemagerskilt. 
Douglas nikkede betænksomt. 

,,Jeg holder mig fra dem," sagde han. 

,,Ja, det er ogsaa det sikreste. Men det ligger nu ikke 
for enhver. Og saa maa man finde sig i at gætte Gaader. 
— Jeg forsikrer dig," fortsatte han ivrigere og hurtigere, 
,, dette Brev kommer som et Lyn fra klar Himmel. Jeg havde 
helt levet mig ud af det; det var noget, der var bleven 
til et Stykke Forhistorie for mig, som jeg havde gjort op 
med." 

,,Ja, saa har jeg ganske taget fejl," sagde Douglas. 

,,Jeg fortalte dig jo ikke alting; jeg var gnaven og bitter 
og — vilde desuden ikke ærgre dig med, at alt dit Arbejde 
og Ulejlighed havde været forgæves. — Og nu kommer de 
to Ord! — " 

Han maatte op igen at spadsere. 

,,Ja," sagde Douglas, ,,nu kan du jo tænke over det. 
Hovedsagen er jo ikke, om jeg kan blive klar paa det, men 
om du kan. — Sig mig, kan jeg faa Frokost her!" 

,,Nej. Gaa med hjem. — Aa nej, bi lidt, lad os gaa 
over paa Hotellet, saa har jeg dig lidt for mig selv endnu. 

— Ved Frokosten fik Douglas den Slutning paa Guate- 
malaromanen, som Leo endnu skyldte sin Familie, og der- 
paa gik de sammen hen i det gamle Brænderi for at vise 
ham frem. 

Douglas gjorde stor Lykke. Blot som Udlænding vilde 
han jo være interessant, og nu svævede der tilmed et poe- 
tisk Skær over ham som Hovedpersonen i den romantiske 
Fortælling, Leo havde givet til bedste. Interessen kunde 
ikke give sig Udslag i Ord, da ikke en af Familien, med 
Undtagelse af Hanna, kunde mindste Smule Engelsk, og 
hendes Kundskaber kunde kun anvendes i en Samtale, der 
drejede sig om, hvorvidt ,, hendes Nabo havde en Hest" 
eller ,, hendes Søster en Pennekniv". Men det gik helt godt 
og gemytligt alligevel. Douglas gjorde sig straks gode Ven- 
ner med Anton ved at endevende ham et Par Gange i Luf- 
ten i en Højde, han aldrig havde været i før; han kunde 
mimisk rose baade Tante Jettes Mad og Bedstefaders Ciga- 
rer, og det var ganske tydeligt at se paa ham, at han syntes, 
Udsigten fra Brænderiet var nydelig. 

Desuden fungerede Leo naturligvis som Tolk. Ganske 
vist var hans Oversættelser ikke altid lige paalidelige. En 
Gang spurgte Bedstefader om, hvad Douglas sagde til, at 
Leo havde ladet sit Hjerte fange, saasnart han kom tilbage 
til Fædrelandet, og det blev i Leos Oversættelse til, at Bed- 
stefader spurgte, om han ikke syntes, at Danmark var et 
kønt Land, og Douglas' ,,very nice, indeed" fik en passende 
Omskrivning. Paa samme bedrageriske Maade gik det Jette, 
der spurgte, om Vennen ikke skulde med en Tur ud at se 
Fru Parrows Villa. 

Leo gik i lang Tid og bildte sig selv ind, at han var 
uvis om, hvilken Beslutning han skulde tage, til det tilsidst 
gik op for ham, at han egentlig var ganske klar paa, hvad 

han vilde. Dette uventede ,,jeg venter" havde kun været 
den Draabe, der bragte Bægeret til at flyde over, Bægeret, 
der var fuldt af Lede ved den hjemlige Andedams Snadren 
og ved det Menneske, der havde sat ham ind i det forgyldte 
Bur. Al den Eventyrtrang, den Lyst til at kæmpe for det 
usikre og farefulde, til at elske der, hvor de største Hin- 
dringer var til Stede, al den røde Komantik, der i sin Tid 
drev ham ud i det fjerne, og som Vaabenhvilens hjemlige og 
borgerlige Eo for en Tid havde trængt tilbage, skød nu 
nye og kraftige Skud ved dette: ,,Jeg venter." Og det var 
ham, som om ikke blot eet Menneske ventede paa ham, nej 
alt derovre paa den fremmede Kyst ventede paa ham med 
Længsel, de hemmelighedsfulde Skove, de vidtstrakte Step- 
per med det brogede Blomstertæppe og de fjerne, dejlige 
Bjerge i den blaa Dis. Landet, hvor der aldrig var Vinter, 
hvor Blodet brændte hedere, og Hjertet bankede heftigere, 
hvor baade ondt og godt stod malet med kraftigere Farver 
end i Hjemlandets Vinter med det udglattende Mørke og den 
kølende Sne. 

Men da han sagde til Douglas: ,,Jeg gaar med dig der- 
over, og vi gaar af Sted om muligt allerede i Morgen," saa 
svarede denne ganske tørt: ,,Een Ting vil jeg sige dig paa 
Forhaand. Denne Gang bliver det saa til Alvor med dig, 
ellers bliver jeg gal i Hovedet." 

,,Det gør det," svarede Leo, ,,det bliver Knald eller 
Fald. Du skal ikke faa Grund til at beklage dig over mig." 

— Eet var det imidlertid at tage Beslutningen selv, et 
andet at faa den kundgjort og om muligt gjort forstaaelig for 
den lille Kreds af Mennesker, hvem den interesserede. Til 
Villaen paa Bakken kunde man endda skrive et Brev, — 
men til de kære i Hjemmet! 

Rtktzebcck: Vaabenhvilc. 12 

I al Stilhed bad Leo om Eftermiddagen Douglas om. at 
bevise ham den Vennetjeneste at blive træt og søvnig Kl. 
otte. Han havde Ting at forhandle med Familien, der helst 
maatte afgøres uden fremmedes Nærværelse, selv om denne 
fremmede paa Grund af Sproget blot var stum Person. 
Douglas, der havde rejst hele Natten, havde ikke svært ved 
at opfylde denne Begæring, og omkring Bedstefaders Heste- 
haarssofa samlede da den kendte Kreds sig for sidste Gang. 

Leo havde taget Pakken med Fotografierne frem. Bille- 
det af den sortøjede Guatemalapige laa øverst. 

,,Men der er hun jo," udbrød Bedstefader begejstret, 
,,naa, din Ven er nok kommen tilbage med det igen." 

Det svarede Leo ikke paa. 

,,Ja, hun er nu usædvanlig tiltalende," udbrød Martin, 
,,jeg kan saa godt forstaa, .at han var saa stærkt optaget 
af hende." 

,,Hvor det er underligt, at vi har faaet ham at se," sagde 
Tante Jette. ,,Jeg var næsten flov ved at tænke paa, at 
vi vidste saa meget om ham, — og det aner han jo ikke." 

,,Jeg kan nu ikke faa det i mit Hoved," udbrød Klaus 
pludselig. 

,,Hvad kan du ikke faa i dit Hoved?" spurgte Bedste- 
fader lidt gnaven. Siden den triste Udgang af Klaus' Teater- 
karriere behandlede Bedstefader ham undertiden lidt strengt. 

,, — at det er ham, vi har hørt det om, som Onkel Leo 
har fortalt," fortsatte Klaus. ,,Han ligner aldeles ikke det 
Billede, jeg har dannet mig af ham." 

Onkel Leo saa op og mødte i det samme Hannas Blik. 
Der var et vemodigt, men dog glad Smil om hendes Mund, 
idet hun saa paa ham. 

,, Nogen egentlig Slutning paa Historien fik vi aldrig,**" 
sagde Martin. ;,Hvad blev det egentlig til med de to, — 

eller blev det ikke til andet end det, vi hørte, at de gik og 
saa paa hinanden?" 

,,Aa nej, paa en Maade," svarede Onkel Leo, ,,og jeg 
er lovlig fritaget for at kunne fortælle Slutningen paa Hi- 
storien af den simple Grund, at der ingen Slutning er 
endnu. — Men noget mere kan I da for Eesten faa at vide 
om det, hvis I er oplagte til at høre." 

Det var alle, og Tante Jette for hurtigst muligt hen i 
Sykurven efter noget kedeligt Arbejde, da der var Tale om 
at faa Underholdning. 

— ,, Tiden gik," begyndte han, ,,paa den lidt kedelige 
Maade, som jeg fortalte jer om sidst, med det, at der hver- 
ken kunde blive det ene eller andet ud af det, og jeg traf 
tidt Douglas i ret daarligt Humør og med et mørkt Blik paa 
Fremtiden. Han beklagede sig endogsaa sommetider lidt 
for mig paa Grund af hendes Ubestemthed og Angest for at 
tage en kraftig Beslutning. 

Bedre blev det naturligvis ikke, da han en Dag fik Brev 
fra hende om, at hun ikke turde komme til Stævnemøderne 
i Teaterparken mere. Hendes Fader havde faaet et ano- 
nymt Brev, hvori der tydelig hentydedes til hendes Ud- 
flugter, og hun troede ikke, at hun mere kunde komme ud 
af Huset uden at blive bemærket. 

Douglas var helt ude af sig selv. Jeg husker, at han 
slog i Bordet og sagde, at om saa alle Guatemalas Rigsdags- 
mænd og Ministre slog Kreds om hende, saa skulde han 
nok faa hende at se. 

— ,,Jeg kan nu ikke faa det i mit Hoved 1" afbrød Klaus 
pludselig. 

,,Men saa ti dog stille, Dreng," sagde Bedstefader 
ærgerlig. 

12* 

Leo smilede. ,,Ja, Folk er nu engang ikke altid, som 
de ser ud til. — Jeg havde i al Stilhed et Haab, og det paa 
et ret fornuftigt Grundlag. Don Felix havde mistet en Del 
af sin Indflydelse. Da den nye Præsident blev fast i Sadlen, 
tog han kraftigere fat end før; Munden blev stoppet paa de 
værste Avisskraalere, og han gjorde sig Umage for at faa 
Orden i Tingene, — hvad der viste sig paa den for os be- 
hagelige Maade, at vi fik vor Smule SkilHnger udbetalte 
regelmæssigere end hidtil. Den Be volte, som vi havde faaet 
en saa venlig Indbydelse til at deltage i, var ganske løbet 
ud i Sandet, og jeg tænkte mig det som en slet ikke fjeni 
Mulighed, at han og de andre Oppositionsf ørere kunde 
komme en Tur. hen i Penitenciariet. Og saa blev han maaske 
til at snakke med. 

Det vil utvivlsomt ogsaa ske engang eller er maaske 
allerede sket, men vi kom nu ikke til at opleve det i den 
Omgang. 

En Dag traf Douglas paa Gaden en gammel Bekendt fra 
vort Ophold i Chile. Han havde faaet en glimrende Stilling 
som Hesteopkøber for Eegeringen i de forenede Stater, og 
han vilde absolut have Douglas med derop. Han kunde 
skaffe ham en fortræffelig Plads som Medhjælper hos ham; 
det vilde blot koste et Ord og et Haandslag, saa skulde den 
Ting være i Orden. 

Vi sad sammen om Aftenen, Douglas og jeg, og talte 
om Sagen. 

,, Tager du imod det?" spurgte jeg. 

,,Kun paa een Betingelse," svarede han, ,,at hun vil 
tage med mig. Naar jeg nu med god Samvittighed kan 
gifte mig med hende, fordi jeg kan forsørge hende, saa maa 
hun bringe det Offer at løbe hjemmefra." 

,, — Og hvis hun ikke vil?" 

,,Aa, tal ikke om det," udbrød han heftig, — ,,hun skal 
og maa tage en Beslutning. Jeg kan ikke holde dette ud 
længere. Det tager Livet af mig til sidst." 

,,Godt," svarede jeg, ,,lad os saa bare se at faa hende 
til det. Det første, vi har at gøre, er at tage Permission 
et Par Maaneder. Saa kan vi træffe vore Rejse- 
forberedelser i Ly af den. Og naar du stikker af, saa vil jeg 
selvfølgelig ikke blive her tilbage. Jeg tager en Tur hjem 
og ser til min Slægt, og saa kan jeg altid se, hvad Tiden vil 
bringe." 

Permissionen kunde vi let opnaa, og Rejseforberedelseme 
var ikke vanskelige at træffe. Men at faa fat paa hende til 
en saadan længere Forhandling, som der udkrævedes, over- 
steg næsten vor Spekulationsevne. Skriftlig Meddelelse 
kunde slet ikke bruges ; den var altfor farlig og for lidet prak- 
tisk, og hun kunde ikke komme ud af Huset mere. 

Endelig fik vi lagt en Plan. Den var overmaade ro- 
mantisk, men passede derfor rigtig godt til hele den øvrige 
Kærlighedshistorie. 

Dør om Dør med os boede en ung tysk Læge, der i et 
Aars Tid havde levet i Hovedstaden og ved Siden af en 
kedelig og lidet indbringende Praksis drev sproglige Studier 
angaaende de forskellige Indianerdialekter i Guatemala. Han 
var imidlertid ingenlunde nogen tør Lærd, tværtimod et rig- 
tigt Livstykke, hvem en god Spøg aldrig var for dristig. 
Han var lidt efter lidt bleven indviet i Douglas' Bekym- 
ringer og var meget ivrig for at hitte paa Eaad. 

En Dag blev han kaldt til Don Felix' Hus. Den mæg- 
tige Mands Mave havde gjort Oprør, og da de indfødte Læ- 
ger, trods deres alenlange og glimrende Titler, ikke nød syn- 
derlig Tiltro, gik der Bud efter vor Tysker. Paa Vejen hjem 

derfra fattede han en dristig Tanke, og den blev sat i Værk 
Dagen efter. 

Douglas skulde gaa med ham i Forklædning og forestille 
en Assistent i den ædle Lægekunst. Han skulde bære Dok- 
torens Instrumentkasse og Medicinskrin; han skulde ofre sit 
smukke Fuldskæg og sit krøllede Haar og farves brun i 
Ansigtet for at ligne en Ladino. Vor tyske Doktor, der efter 
indvunden Erfaring havde al Eespekt for Apotekernes man- 
gelfulde Forstaaelse af Recepter, tillavede som oftest sine 
Lægemidler selv, og da der ved Udførelsen af dette Arbejde 
kunde skaffes ham Lejlighed til at- opholde sig en Tid lang 
der i Huset, haabede han, at Douglas paa en eller anden 
Maade kund^e se sit Snit og faa Pigebarnet i Tale. 

Da Forklædningen næste Dag var foretaget, var der bog- 
stavelig ingen af os, der kunde kende Douglas igen. Klæ- 
derne og Hudfarven gjorde naturligvis det meste, men heller 
ikke saa ringe Virkning opnaaedes ved, at hans sædvanlige 
overlegne Væsen var ganske forandret under Trykket af det, 
der forestod. Han lignede virkelig ganske en beskeden og 
forkuet ung Mand, der ikke havde ret meget at skulle have 
sagt. 

Hvad der nu passerede, har jeg jo kun efter Douglas' 
Fortælling, men jeg skal gøre mig Umage for at give jer det 
ligesaa levende, som han fortalte mig det, da han kom hjem. 

Et Hjem, hvor der er Sygdom, er derovre indrettet paa 
en Maade, der er stik modsat vore Begreber. Det hører til 
god Skik og Brug, at alle en Patients gode Venner og Be- 
kendte i det mindste een Gang om Dagen indfinder sig og 
hilser paa ham. Ikke saadan, at de bliver staaende ved Dø- 
ren og faar Besked om, hvordan han har det; nej de maser 
ind i Sygeværelset, trykker hans Haand, fortæller ham det 
sidste Bynyt og forsikrer ham, at han utvivlsomt bliver rask 

i Morgen, selv om han ligger i de sidste Trækninger. Og 
saa gaar de endda ikke igen. I selve Sygestuen er der 
stillet Forfriskninger frem, og man slaar sig i Ko og Mag 
ned ved Bordet og slaar en politisk Sludder af med den 
øvrige Flok, der er paa Sygebesøg, og hele Stuen ligner en 
Selskabssal, der genlyder af munter Passiar, medens Cigaret- 
røgen ligger over det hele som en Taage. — Bag et Forhæng 
i Baggrunden ligger saa Patienten og vaander sig. 

Den tyske Læge havde forlængst hørt op med at kæmpe 
mod denne nationale Uskik, som de hang fast ved med den 
yderste Paastaaelighed. 

Da han og Douglas kom den omtalte Dag, var alt da 
ogsaa i den sædvanlige Gænge. Stuen var fuld af fremmede, 
og i det almindelige Opstyr blev der ikke lagt videre Mærke 
til Lægen endsige da til hans Medhjælper. Lægen under- 
søgte Don Felix omhyggelig og gjorde en uhyre Mængde An- 
stalter med Haandklæder og Hørerør og alle mulige Sager, 
blot for at give det Udseende af, at Medhjælperen var en 
saare uundværlig Person. Han fandt det formaalstjenligt 
at jage Don Felix en lille Forskrækkelse i Livet ved at ryste 
meget betænkelig paa Hovedet og erklære, at nu maatte der 
tages kraftig fat. Han vilde med det samme tilberede en 
Salve. Det vilde imidlertid tage lang Tid, og de maåtte an- 
vise ham et køligt Sted, hvor han kunde staa i Eo og Fred 
og lave den sammen. Desuden maatte han have endnu et 
Menneske til at hjælpe sig, men absolut et, der havde fine 
og bløde Hænder. Et Par af Ladinapigerne var straks til 
Kede, men blev øjeblikkelig kasserede, og derpaa havde Dok- 
toren den Dristighed at tage Husets Datter om Haandledet 
og sige, at der var netop den, han kunde bruge. 

Hun havde staaet lænet til Faderens Seng og med sine 
melankolske Øjne fulgt Doktorens Bevægelser og lyttet til 



f»:^^^ 4^. icjTL^zs^zcjk Xjisajt natcyt T»d'*åi s^ iil as pnre 
w>:T» •>f^';*:f 'Irj^xj^ af O^rrblii-ete Airor gEk i^zt ssnks og 

yjU:r ru/ji/'A. Sø^^n iaoÅX Lc^n et Sted, da- passede 
\%H%u, ^ \,,jt \\ »xn^ A^r bragtes til OpberaziEg af linned, og 
h'/fff Ahf var ^rt langt Traefc^d. Husets Fme, en lille, bissen 
r/^ UtHU/^r f'U, fhrr t alt rar sin Mands Slavinde, stod først og 
ovf^rvfø'.rt'Ah yon^redeheme, men bier ked af det og gik ind. 
()i/, ntiH var Ah tre alene. 

i>Foij^Ia«, der unægtelig var noget skuffet over, at hun 
ifffflH alt ikkf; havde genkendt ham, hviskede forsigtig et Ud- 
iryk, mmi kun hun og han kendte. Det gav et Sæt i hende, og 
hun iti\)Ui Af'X Lærredsbind, som Doktoren havde givet hende 
ai rulh; op. Hun stirrede forskrækket paa Douglas og blev 
n^i\ og bleg. 

Han glemte ganske Doktoren, der diskret stod og smurte 
Halvfj, idet han lod, som om han var stokdøv for, hvad der 
paHHen^dn halvandc^n Alen fra hans Hoved, og brød ud i en 
liijikke lidermkabclige Kærlighedsudbrud, idet han knugede 
liendoM Haand og Arm. 

Hfuuhm Kindsbovægelse var saa stor, at hun næppe 
kuruhi faa (Ui HtavolHe frem, og hun rystede over hele 
KroppdTi. 

M^^r dnt digl" hviskede hun, ,,aa, vær forsigtig — de 
ku!i kondo dig." 

,,I)u kondto mig jo ikke engang," hviskede han igen. 
,,Jog maatto tale mod dig; jeg var ved at forgaa af Længsel. 
Il ar du ikko længtos efter mig?" 

Hun HHH op paa ham med et usigelig kærligt Blik og 
trykkodo sig ind til ham. 

Doktoren fandt det formaalstjenligt at lade Salvekrukken 
staa lidt og stille sig uden for Døren, hvor han kunde høre, 
om nogen kom ned gennem Gangen. 

I hurtige Ord sagde Douglas, hvad han ventede og 
haabede af hende. Han talte saa indtrængende og saa kær- 
ligt som muligt for at bortjage enhver Angest og Tvivl af 
hendes Sind, og han syntes selv, at saa megen Varme og 
saa ærlige og oprigtige Ord, som kom lige fra hans Hjerte, 
umulig kunde forfejle deres Virkning." 

— Leos Stemme dirrede en Smule, da han fortalte det. 

,,Hun brast i Graad. 

,,Jeg tør ikke," sagde hun, ,,jeg kan ikke — ikke paa den 
Maade. — Det maa du ikke forlange af mig." 

,,Saa holder du ikke mere af mig," udbrød han, og alt, 
hvad du har sagt før, har du ikke ment noget med." 

,, Hvorfor vil du pine baade mig og dig selv med at sige 
saadan noget," svarede hun og sukkede. ,,Jeg har sagt, at 
jeg elsker dig, og at jeg aldrig, aldrig vil elske nogen anden. 
Men det, du her forlanger af mig, er en stor Synd, som jeg 
ikke vil begaa. Mine Forældre har altid været gode og kær- 
lige, aldrig haarde og onde imod mig, og selv om de havde 
været det, saa kunde jeg aldrig mere henfly til Guds Moders 
og alle de helliges Naade, dersom jeg syndede saa haardt 
mod det Bud, der siger, at jeg skal ære min Fader og Moder. 
Og gjorde jeg det, saa vilde aldrig hverken du eller jeg finde 
nogen Lykke ved det. — Du maa ikke forlange det af mig." 

,,Det er altsammen kun Omskrivninger for, at du ikke 
mere bryder dig om mig," sagde han haardt. 

,,Aa, hvor kan du sige det!" udbrød hun lidenskabeligt 
og knugede hans Haand ind mod sit Bryst. ,,Hvor kan du 
nænne at sige det til mig 1 kan du da ikke forstaa, hvor tungt 
mit Hjerte er ved at maatte sige nej til at følge dig I gid jeg 

Tidste, hvordan jeg skulde vise dig, at jeg ikke er bange for 
s,t give alt for dig : mit Liv og hele min jordiske Lykke, blot 
jeg ikke skal gøre en Synd ved det. Aa, — at du, som er i 
mine Tanker Dag og Nat og i mine brændende Forbønner 
hver Gang, jeg knæler — at du kan sige saadan til mig !" 

Hun græd, og han blev ogsaa bevæget. ,, Jamen, hvad 
skal vi da gøre, min egen Ven?" 

,, Vente," svarede hun, — ,, vente. Tvinge os til at 
vente, saadan som jeg hver Dag tvinger mig til at smile og 
se glad ud, til Trods for, at mit Hjerte er ved at briste af 
Længsel." 

— ,,0g imedens vi venter, saa kommer Don Teofilo, den 
Kæltring, hjem, og saa trækker de dig til Kirke med ham en 
«køn Dag. Det faar vi af at vente." 

,,Nej, saadan tror jeg slet ikke, det gaar," svarede hun 
ham stille, ,, saadan kan det ikke gaa. Jeg ved nok, at du 
ikke hører til Kirken, men du har jo da sagt mig, at du tror 
paa, at der er en Gud. Tror du da, at han vil forlade sine 
Børn, der giver sig ind under hans Vinger? Tror du ikke, at 
han og hans hellige har Magt nok til at skærme mod det 
onde ? Og vil han ikke, at vi her i dette Liv skal tilhøre hin- 
anden, saa ved jeg eet sikkert: at han i saa Fald naadig 
vil lade mit Hjerte briste den Morgen, da de spiller Brude- 
salmen uden for min Dør." 

— Leo havde selv været helt bevæget, da han fortalte 
<iisse sidste Ord. De andre gik det ikke bedre. Bedste- 
fader sad med den udgaaede Pibe i Haanden og stirrede ind 
i Lampen med et Par store, fugtige Øjne; Martin saa ikke 
op, men sad og pillede nervøst et Papir i Smaastykker, og 
ned i Tante Jettes brogede Sykurv dryppede der Taare paa 
Taare, medens hun sad bøjet over det Forklæde, som Lisbeth 
havde flaaet om Eftermiddagen — kun Hanna saa lige hen 

paa Onkel Leo med et Par Øjne, der straalede af Spænding 
og Begejstring. 

,,Naa," sagde Onkel Leo og tog sig i det, ,,de kunde kort 
sagt ikke komme til noget Kesultat og fik vel for Eesten 
heller ikke talt ret længe sammen, for saa kom den ene og 
saa den anden og skulde se, hvordan det gik med Doktoren 
og hans Plastre. Han kunde jo heller ikke hale Tiden ud i 
det uendelige, og saa fik Don Felix Plastret paa sin Mave, 
og de slap vel og lykkelig derfra. 

Men Douglas var ikke god at have med at gøre, da han 
kom hjem. 

,,Nej, nu rejser jeg," sagde han, ,,lad os saa benytte vor 
Orlov til at faa luftet de Tanker ud af Hovedet. Det nytter 
jo alligevel ikke at gaa og tumle med dem længere, man 
bliver gal til sidst. — Og det har jeg spoleret mit gode Skæg 
for ! — Det var ogsaa splittergalt, at I havde majet mig saa- 
dan ud. Hun kendte mig ikke, og jeg tror, at hun blev mere 
bange for det hele, fordi jeg var hende saa fremmed." 

Jeg holdt igen med at rejse, men han stod paa sit. Han 
var sikker paa, at hun vilde glemme ham — saadan var de 
Kvinder — og maaske kunde han ogsaa glemme hende. Saa 
var jo alt i Orden. I hvert Fald maatte han bort fra det nu. 

I al Stilhed traf jeg en Foranstaltning, der senere viste 
sig at faa Betydning. Jeg fik Doktoren til at snakke lidt med 
hende om Douglas og om hans Ilterhed, der netop kun ud- 
sprang af hans forelskede Hjerte. Jeg tænkte mig nemlig 
nok, at han før eller senere vilde fortryde, hvad han havde 
gjort, og jeg vilde muliggøre Tilbagegangen for ham. Ende- 
lig sørgede jeg for, at hun fik en Adresse, efter hvilken et 
Brev kunde træffe ham." 

,,Ja, du var ham rigtignok en trofast Ven," sagde Bedste- 
fader. 

,,Det er vist," svarede Leo. 

— „Bogstavelig lige da vi stod med Foden i Stigbøjlen, 
fik vi et Truselsbrev fra Don Teofilo — men det var der for 
Eesten ikke noget mærkeligt ved," føjede han hurtig til, som 
om han fortrød, at han havde begyndt paa det. 

,,Jo," sagde Martin, ,,lad os høre, hvordan var det?" 

,,Aa — formodentlig som alle Truselsbreve ; han havde 
paa en eller anden Maade faaet Nys om Douglas' Hensigter, 
— vidste ogsaa, at han skulde rejse, — og saa skrev han no- 
get om, at han skulde fiaa ham og spidde ham, og saa- 
danne andre Behageligheder, dersom han understod sig i at 
vende tilbage til Guatemala igen. — Det lo han blot af. — 

,,Uha," sagde Tante Jette og gøs, ,,og nu vil han dog 
derover. " 

,,Ja," svarede Leo, ,,han har faaet Brev om, at hun ven- 
ter paa ham. Og al hans gamle Kærlighed er blusset op i 
ham, — han maa derover. — Men," føjede han til — ,,for 
at skaane sin Familie for Afskedens Smerte rejste han fra 
dem ganske pludselig, uden at de i Forvejen vidste noget af 
det. Maaske kommer han — tænker han — snart tilbage 
igen, men han kan i hvert Fald ikke lade hende, der venter, 
vente forgæves." 

,,Nej, han er en nobel Karakter," sagde Bedstefader, 
,,jeg sætter megen Pris paa ham." 

— Den hyggelige Aften i Hjemmet skred hen uden at 
formørkes af det, der skulde komme. 

— Kun Hanna slog om Aftenen, da hun sagde God Nat, 
pludselig sine Arme om Onkel Leos Hals, kyssede ham, hvad 
hun aldrig havde gjort før, og sagde : 

,, Hende maa du godt rejse over til. Hende kan jeg 
godt lide." 

H — ør, d. 2. April. 

Kæreste Svoger Leo! 
Henriksen fik to Kroner i Drikkepenge af Bedstefader, 
da han kom med dit Brev, og han havde sandelig ogsaa for- 
tjent det. For vi har jo gaaet i en Spænding, kan du nok 
begribe. Nu sidder Kalotten helt bag i Nakken af Bedste- 
fader, saa glad er han, og Anton slaar Kolbøtter fra den ene 
Ende af den snavsede Gaard til den anden, og jeg nænner 
ikke at sige noget til ham. For jeg havde egentlig mest Lyst 
til det samme, hvis jeg kunde den smukke Kunst. 

Men eet siger jeg dig : det var godt, du ikke fik gjort Al- 
vor af den nydelige Plan at stikke af fra os uden at sige 
Farvel, saa havde Bedstefader ikke faaet megen Fornøjelse 
af dit Brev nu, for saa havde du ganske simpelt slaaet ham 
ihjel med det samme. De to Dage, han fik at sunde sig i, 
gjorde dog, at han overlevede det, men meget lebendig har 
han sandelig ikke været. Og han har ikke rigtig kunnet til- 
give dig, at du saadan holdt os for Nar med at give dine egne 
Eventyr ud for at være din Vens, — og jeg er egentlig ogsaa 
lidt gal paa dig. 

Hør! til Lykke skulde jeg da først og fremmest sige, 
men det har været underforstaaet lige fra Begyndelsen. Og 
sig saa til hende, at naar hun næste Gang skriver til mig, 
maa hun vist hellere gøre det paa Spansk; det forstaar jeg 
uden Tvivl meget bedre end det Dansk, hun sætter sam- 
men, for det er fælt. Og til Lykke med, at du ikke blev nødt 
til at slaa ham ihjel — hvad hed han nu, ham, der smuglede 
— og at du i det hele taget slap for at slaa nogen ihjel eUer 
selv at blive skamferet, men at det gik saa let og naturligt til, 
at en ganmiel Mand døde, der vist ikke bliver saa forfærde- 
lig savnet af nogen, naar det kommer til Stykket. Og din 
Svigermoder er jo meget rar og fredsommelig, siger du. — 

Du kan tro, vi fik at mærke, at Vaabenhvilen ogsaa var 
forbi for vort Vedkommende. For du maa da ikke tro, at 
Martin sidder i Fred og Ro og er Bogholder. Nej, paa det 
Lav; det hele blev Vind. Der blev slet intet Forsikrings- 
selskab oprettet, men til al Held og Lykke fik han saa fa^ i 
en Plads som Rejsende for et Firma, der handler med Frø, 
og nu farter han Land og Rige rundt. Og det gaar jo, men 
det er en Kamp. Han har været daarlig — saadan som du 
ved, han kan faa det — men heldigvis kun en lille Overgang. 

Nej du, Livet er ingen Idyl. Men det har heldigvis 
Idyller. Der kan dog komme Tider, hvor de rigtig store 
Spektakler ligesom trækker sig paa Afstand, — og du ved, jeg 
regner ikke de smaa. Og saadan en Tid, syntes jeg, havde 
vi i Vinter. Du kan let nok gøre Nar ad det og kalde det 
smaatskaaret og fattigt — og du nægtede dig jo ikke noget i 
den Retning — jeg holder nu af det alligevel. Maa jeg bede 
om ,,den lille Krig", saa kan du faa Lov at beholde den 
rigtige. 

Eller rettere sagt, det maa du egentlig slet ikke. Er der 

virkelig nogen Mening i nu at sidde og spejde til højre og 
venstre, om der ikke skulde være Brug for dig et eller andet 
Sted til at slaas i Krig! bare du vilde lade være. Bare du 
kunde faa fat paa ham igen, ham Hestehandleren fra Nord- 
amerika, som du omtalte, saa du kunde komme ind i en. 
ordentlig og roHg Bestilling. 

Men det er naturligvis spildt Ulejlighed, at jeg — den 
eneste fornuftige i Familien — (nu regner jeg ikke dig med 
mere) prædiker Fornuft for alle jer skrækkelige Eomantikere. 
Ved du, hvad Martin siger om jer? han siger, at du er den 
røde Eomantik og Hanna er den hvide, ligesom han selv er 
den blaa — (hvad der kan være noget i, eftersom det saadan 
er i det blaa med os hele Tiden). 

Jeg føjer til for egen Regning, at Klaus er den grønne 
Romantik. Skindet er jo led og ked af sit Postkontor og 
har vist ogsaa faaet nok af Kunsten foreløbig; nu spekulerer 
han blot paa at komme til København. Formodentlig tror 
han, at der ligger en glimrende Teaterbane for ham. 

Eet er godt ved vor nye Stilling: at den giver mig Lej- 
lighed til at blive boende her i Byen og tage mig lidt af 
Bedstefader og Hanna, det løjerlige Pigebarn. 

Hvad hun skal blive til, er ikke godt at vide. Overlærer 
Olesen læste nogle af hendes Vers forleden og var meget 
duperet. Han sagde, at de var langt over hendes Alder og 
vidnede om meget større Udvikling, end man l^unde vente 
hos saadan en ung Pige. — For Øjeblikket skrubber hun 
Gulv, og det er hun meget villig til. (For Klosterlængen er 
der sat en Patent-Hængelaas !) 

Fru P. er i Italien, det hedder sig, at hun har solgt 
Villaen. Jeg vilde bare ønske, det var sandt. 

Ja, nu maa jeg holde op, for de skal jo allesammen 



•:>? 



6$Uft XEt^'r^t. J^5: i-*r €iaia*- seer i- bet, ^kTcx-et j^ta norr*. 

Lllse o -T- L*i v-z t&Jue Bidst nj€»i tain ecu dig. fi*^^ baai: 
-.UL»- uLa — ;*. K'kk^r. en Ms&l. det rsr, åti Tir en Sol- 
dat !* C^ det *rr Ti?t den ^vsr^ye Bos i hazs 3J:it^. 

De iaitrlLgfiV^ HUsener fra den mgenkaideBg enestie for- 
nuftige i Familien. — nenJig 

din trofact bpngJTne STigerinde 

